中華神學院喺1930年9月17號喺上海北郊江灣鎮體育會路創立，最初叫做中華女子神學院，只收女學員，1946年招收男學員之後，改命做中華神學院，1950年神學院停辦。1964年9月，中華神學院喺香港復校，校舍同學生宿舍集中喺尖沙咀區。


1973年學院將聖經專修班，擴展為有系統嘅聖經夜校課程，著重聖經教導同其他實用科目，深受教會領袖同信徒歡迎。2007年學院搬到新界元朗牛潭尾嘅新院址，並喺2008年12月開始使用，同學能夠喺較安靜嘅環境接受訓練。


Microsoft Outlook係微軟嘅一套電郵軟件，1997年開始喺Microsoft Office推出，而家經最新嘅版本係Microsoft Outlook 2021 for Windows同2021 for Mac。


在港印尼人係喺香港住嘅印尼人，現時有超過10萬位，亦係市内第二大嘅少數族裔，僅次於在港菲律賓人。佢哋大部分都係以外籍家庭傭工嘅身份去香港。在港印尼人佔印尼人嘅流散人口大約2.4%。除咗做外籍家庭傭工之外，亦有少部分印尼人係本身有華裔血統嘅後代，以難民形式嚟咗香港。


前面提過，所有想喺香港做家庭傭工嘅印尼人都一定要通過訓練，不過由於印尼勞工處未必實行環境監管，所以有唔少嘅訓練中心都出現過度擠迫、糧食唔足、虐待等等嘅現象。喺中心入面，工人一般都需要喺地下度瞓，而每日只係有一桶水用嚟沖涼。


醫療服務亦都係非常惡劣，加上有唔少性虐待嘅發生。訓練中心因爲希望能夠一時之間遞送所需要嘅傭工，所以訓練中心一般都會要工人長時間逗留，以避免懷孕。呢個時期可以維持長達幾年嘅時間，甚至遠超過好多輕罪嘅坐監時間。


在港印尼人一般送返印尼嘅匯款，比喺日本同新加坡嘅印尼人少，亦比在港菲律賓人少。其中一個原因係因爲佢哋比較偏向用非正式嘅方法，例如朋友或者 Hawala。同喺美國做野嘅拉丁美洲人唔同，喺香港嘅印尼人送錢返印尼唔係用嚟俾日常使費，而係用嚟創業做生意。


喺佢哋嘅群體入面，印尼回教徒嘅服務主要嚟自非政府組織，而大多都有阿拉伯話同埋可蘭經嘅課程，為小朋友提供宗教教育。香港總共有7間回教學校，都係由非政府組織管理，例如中華回教博愛社，佢哋提供嘅服務包括圖書館、百貨公司等等。


我要發達係日本富士電視台喺1994年整嘅劇集，入面主要講萩原健太郎嘅宇宙無敵貧困後生仔喺經歷公司執笠同俾人追債嘅風波而向前衝，通過不擇手段而成為成功人士。部片一共12集。1996年，亞洲電視買過呢部劇播過佢嘅粵語版。


熊良錫曾經係播音員同電視藝人，先後做過香港電台、無綫電視、麗的電視同亞洲電視。熊良錫喺粵華中學畢業，佢喺1971年加入香港電台做播音員，做《米高馮的故事》廣播劇嘅主角，亦有份做香港電台電視部劇集《獅子山下》。


佢老竇都係馬評人，亦係已故馬評家董驃嘅外甥，本嚟要叫董驃做姑丈，但因為做嘢嘅關係先叫佢做「阿叔」。當年佢係全港最高人工嘅馬評家之一，80年代初幫馬經以月薪五萬蚊替騎師日報寫專欄。曾經喺菲律賓住過一段長時間，後嚟先返香港同姑丈董驃再次合作評馬。


喺1997年，董驃同香港賽馬會不和，走咗去澳門做練馬師，熊良錫亦都跟住去，並做咗董驃嘅私人助理。直至到2000年，董驃轉做澳門賽馬會嘅評述員之後，熊良錫再次同董驃同埋卡洛斯組成「講馬鐵三角」，主持澳門賽馬節目，直到2003年董驃突然宣佈唔做之後先至解散。


佢去過日本留學，早稻田大學畢業，後回國學敎設立活動。1914年中央學敎財團引受，1918年京城紡織株式會社昌建。1920年東亞日報昌建，就任主編。1923年國產品愛用，物產獎勵運動追進。1932年普成學校財團引受，1946年昌建高麗大學。


近年有人將「尐」呢個生僻字，講成係「啲」嘅本字或正字，原因係「尐」解作少，同「啲」有相似嘅地方，更有專欄作家同報章評論員將佢誤傳。「啲」嘅讀音係di1，但「尐」嘅讀音係zit3，尐嘅反切係「子列切」，反切上字取聲母，下字取韻母，切出嚟嘅音就係zit，讀音都唔啱，所以無可能係本字或正字。


根據報紙報導，香港社會監察嘅註冊地址喺牛池灣曉暉花園一個住宅單位，業主之一係民建聯黃大仙統籌主任鄧秀玲。鄧秀玲響2004年試過用香港社會及經濟研究所名義做票站調查。另一骨幹人物潘儉群係民建聯黃大仙支部嘅地區助理。


三民主義統一中國係中華民國政府繼蔣中正總統時期嘅反攻大陸同七分政治、三分軍事後，1981年蔣經國總統時期喺對於中國大陸同中共嘅政策。佢彰顯中華民國政府喺動員戡亂時期由一開始嘅武力反攻，轉向為政治反攻。


二戰完咗之後香港重光，跟住冇耐大陸就出現國共內戰，4年之後中國共產黨更加建立咗中華人民共和國，令到大量嘅中國大陸難民湧入香港，香港人口喺兩年之間急增3倍，到只係1947年，香港就已經有大約180萬人。


港英政府因爲偷渡人數太多，所以決定實施抵壘政策。但係到70年代尾，雖然非法進入香港邊境嘅內地逃港人士仍然會被遣返，但係仍然有好多人成功進入咗九龍半島，並且攞到香港身份，令到香港人口再次壓力倍增。港府喺1980年通過法例決定改爲實施「即捕即解政策」。


公民－公民黨，簡稱公民黨，係西班牙嘅一個保守自由主義政黨，喺2006年3月4號成立。黨嘅主要活動喺加泰羅尼亞並逐漸擴大到全國，主張保衛西班牙語喺加泰羅尼亞嘅使用，反對加泰羅尼亞民族主義。近年嚟，公民黨喺西班牙政壇上迅速崛起。


覲廷書室，香港昔日一書室，即係私塾，喺屏山坑尾村，現為歷史古蹟。私塾一八七〇年落成，屏山鄧族廿二世祖香泉公，紀念亞爸覲廷公而起。書室栽培族中子弟，考科舉，取功名，提升家族地位。覲廷書室有雙重意義，教育子鐍，祭祀祖先。


覲廷書室，屬兩進式。前進門廳，後進正廳，正廳供奉歷代祖先靈位，中間有庭院，兩邊有耳室。室內祖龕、斗拱、屏板、壁畫、屋脊裝飾、檐板同灰塑等，別具特色，當時工匠精心傑作。修葺覲廷書室，一九九一年完成，書室回復舊日光采。


喺香港，佢曾經同曾子晴合作宣傳朱古力甜筒，但佢將5秒嘅影片到社交網站Instagram，影片入面，就俾貓隻進食對貓可致命嘅朱古力，惹來愛護動物組織同網民嘅批評。賓格瑞之後表示唔知情，宣佈停止合作，又話唔容許有無辜小動物受到傷害。


人口組成以嚟自廣東移民客家後裔族群為主，亦有多數嘅原住民泰雅族、賽夏族居住。竹東早期以製造樟腦聞名，其後石油嘅鑽探、水泥同玻璃工業嘅設廠同林場集散場嘅拓展下，成為新竹縣溪南地區嘅工商重鎮。戰後初期，曾同豐原、中壢共稱為臺灣三大鎮，並同東勢、羅東並稱臺灣三大林業集散地。


雖然普拉塔河豚係鯨豚類中其中一種最細條品種，但佢嘅咀係所有海豚之中最長只係幼豚比成年嘅短好多。公身長大約1.6米，乸就有1.8米長。全身灰啡色。頭細，眼睛細，噴氣孔呈弦月狀，頸部有皺紋。背鰭好似脊骨咁伸延到尾部。


人對普拉塔河豚嘅認識好少，因為佢哋嘅外型唔突出，性格又孤僻，唔容易俾人發現。只知佢係唯一會住響海邊嘅淡水海豚。大多數嘅目擊記錄都係響水深9米內，近陸地嘅地方。冬天好難見，有可能有季節性遷徙行為。1條或者5條一齊遊，游水好慢，浮上水面呼吸嗰陣只係露出好少身體。


約瑟夫·柏德烈·甘迺迪三世，係美國律師兼民主黨籍政治人，又叫祖甘迺迪三世，響2013至2021年做過美國麻省第四國會選區眾議員，未做議員之前係一位檢察官。佢亦係甘迺迪家族成員，麻省第八國會選區前眾議員約瑟夫甘迺迪二世個細仔。


約瑟夫甘迺迪三世一出世就畀政治包圍，佢親戚愛德華甘迺迪當時係麻省眾議員，而老豆都響政府做嘢。而老豆同阿媽就響1991年正式離婚，當時佢只有十一歲，所以兩兄弟響老豆老媽離婚之後就成日要響劍橋同波士頓之間來回。


約瑟夫甘迺迪三世響Buckingham Browne & Nichols school畢業之後，升讀史丹福大學科學科。期間因為佢從來都唔飲酒，所以啲同學就玩佢，定期幫甘迺迪響酒吧叫杯牛奶，因而畀人起花名「Milkman」。


響2006年，佢同佢孖生大佬返嚟美國麻省做嘢，為親戚愛德華甘迺迪助選，同年佢入讀哈佛法學院。響哈佛法學院，佢響Harvard Legal Aid Bureau度做嘢，響2008年金融海嘯發生之後為低收入人士提供援助，仲創辦雜誌「Harvard Human Rights Journal」。


2009年佢攞到法律學位之後，佢去鱈魚角做咗DA。響2010年，麻省時任眾議員標戴蘭德話唔撈，所以約瑟夫甘迺迪三世開始想接佢個位，但係標戴蘭德最後又話要做返。響2011年，約瑟夫甘迺迪三世轉為去米德爾塞克斯縣做DA，而同年九月標戴蘭德最終都係選擇唔撈，於是佢決定改為做政治。


雖然同時有另外幾位民主黨人士都話想參選，但係當約瑟夫甘迺迪三世佢一話參選之後，其他人都轉為支持佢，其中一個重要原因係甘迺迪家族長期都有人係做緊麻省嘅眾議員。同年11月正式舉行大選，最後甘迺迪以得票率百分之六十，擊敗對手、共和黨嘅施比拉德，成功當選。


同年2月響科學委員會聽證會上，德州儀器公司總裁Richard Templeton補賞畀一位因為響麻省核電設施做嘢而患癌嘅前員工，甘迺迪聽到後對嗰位員工嘅努力提出質疑。4月，佢發起政治行動委員會4MA PAC。


響2018年1月26號，參議院多數黨領袖佩洛西同埋眾議院少數黨領袖舒默提名甘迺迪去代表民主黨響回應當勞侵嘅國情咨文，主要原因係民主黨響2016年嘅總統大選入面輸咗，所以佢要揀一位新人，而且約瑟夫甘迺迪三世重係甘迺迪家族第五代成員，由佢嚟講會更加有說服力。


同年1月30號，佢響福爾里弗發表講話。開頭，佢一直響度讚呢個屬於第四國會選區嘅城市，連當地高中嘅學生都有嚟聽甘迺迪嘅演講。之後，佢用西班牙文去支持童年入境者暫緩遣返手續，仲批評當勞侵成日改變諗法，同埋批評司法部正「逐漸剝奪佢哋嘅公民權益」。


2019年8月26號，甘迺迪決定唔連任眾議員，改為參選麻省參議院選舉，挑戰大前輩ED馬基。響2020年9月1號正式舉行麻省參議院選舉，結果甘迺迪得票率低過ED馬基11%左右而輸咗，成為甘迺迪家族史上第一個響麻省參加選舉而輸咗嘅成員。


2016年，佢有份幫手籌集資金，希望令到Question 4唔通過，令到大麻響麻省係可以用嚟做休閒娛樂嘅用途。另外，佢響2015年亦投票反對Rohrabacher–Farr修正案，而呢個修正案係提議限制聯邦法律響大麻合法嘅州。


但係響2018年之後，佢由反對大麻合法轉去支持。響2020年1月佢仲同其他人一齊發起一份議案，要求大麻響聯邦合法化，即係Marijuana Opportunity Reinvestment and Expungement  Act。


響武漢肺炎爆發個陣，美國經濟因為肺炎而開始唔好，佢向國會提議畀每位人工低過十萬美金嘅美國大人四千美金、細路仔就二千美金。佢表示反對叔叔小羅拔甘迺迪對疫苗上嘅立場。佢唔鍾意打疫苗，仲支持「反對疫苗接種運動」。


佢響2012年同衛生政策系律師Lauren Anne Birchfield響Corona Del Mar結婚，佢哋係響哈佛法學院識嘅。響2015年12月9號，大女依莉娜·甘迺迪出世。響2017年12月20號，大仔占士·甘迺迪出世。


巴波沙嘅老婆係詩人。佢在任期間台山木屋區大火，木屋全部焚毀。1931年喺原址建成900幾間磚屋，整齊地排列成11條街道，廉價租畀平民居住，並命名為「巴波沙坊」。連接提督馬路同關閘嘅馬路亦以佢個名嚟命名。


碧甲盛路係泰國嘅四條主要公路之一。佢全長1,274公里，係泰國最長嘅高速公路。喺曼谷艾嘅Naowa Chamnian橋開始。佢嘅名命名自Phetkasemwithisawasdi，係泰國公路部第七屆總幹事。


梅窩體育館，香港室內體育館之一，喺大嶼山梅窩，銀石街九號，梅窩市政大廈一樓，英文叫Mui Wo Sports Centre。行政上歸離島區。設施有籃球場、排球場、羽毛球場、門球場、活動室、健身室、壁球場。


中華人民共和國成立初，到中蘇交惡時期，中國大陸對外貿易嘅主要目標國係蘇聯同東歐嘅社會主義國家。而韓戰爆發後，世界各國逐步加強咗對大陸嘅經濟制裁同貨物禁運。而為咗拉攏第三世界國家，中共中央嘅有關官員就諗著喺廣州，搞返一個全國嘅商品展覽交流會，計劃請返啲港澳及東南亞、西亞各國嘅商家來捧場，一邊拓展埋大陸同東南亞嘅生意，又順便爭取埋瀛外華商、僑商同東南亞各國商家支持大陸當局，提出埋「在廣州成立永久性、全國性出口商品樣品館」。


1956年，係由華潤集團董事長張平喺廣州，籌辦中國出口商品交易會，由中共外貿部向國務院提交咗建議舉辦展會嘅報告，得到咗李先念副總理嘅核准。喺1957年4月25號就正式開搞咗第一屆。喺改革開放前，廣交會係中國大陸對外貿易唯一嘅正式渠道。


2006年10月15號，溫家寶喺第100屆廣交會開幕禮暨慶祝大會上話，從2007年第101屆開始，廣交會增加埋入口展區，展會改埋名做「中國進出口商品交易會」。2009年，廣交會取消咗大陸採購商嘅入場禁令，首次搞埋出口轉內銷專場，同年秋季106屆展會重開設埋國內採購中心。


第一屆之後，華潤係一路擔任著廣交會組委會嘅成員。喺每屆廣交會前，華潤都要向中共外貿部提供返重要客戶嘅邀請名單、港澳地區價格方案同埋需重點照顧嘅對象。直到1994年啲外商嘅邀請工作，先至轉由廣州外貿中心去做。


《癲佬正傳》係1986年上映嘅一套香港電影，係爾冬陞嘅導演處女作。喺呢部戲度，有馮淬帆、葉德嫻、秦沛、周潤發同梁朝偉等演員參演。故事講述一個社工徐先生救助精神病患者嘅故事，係香港鮮有探討精神病問題嘅電影之一。


劉辯係東漢第二個得名做少帝嘅皇帝，喺佢之前嗰個叫北鄉侯劉懿，係東漢第七位皇帝。為咗區分，劉懿叫做東漢前少帝，而劉辯嗌做東漢後少帝。注意，少帝呢個名唔係諡號，唔同於文帝、武帝之類嘅名，呢個名係話呢個皇帝係個細路或者早死。


何進帶住嘅係班外戚，而同十常侍爲首嘅班宦官衝突好大，最後演變爲宮變。何進掌權之後誅殺咗宦官蹇碩，之後重諗住殺曬班宦官，但係佢嘅妹何太后唔準，因爲班宦官對佢有恩，喺佢毒殺王美人時，靈帝諗住廢佢后位，係班宦官勸住先保得。


松崗東係中國廣東省廣州市入面嘅一條好出名嘅街。而呢條街係喺越秀區嘅寺貝通津嘅北邊，達道路嘅西邊冇幾遠嗰邊。呢條街道有好多古老嘅綠樹喺度，重有好多圍墻同好深嘅庭院、紅磚青瓦嘅洋樓仔、花木扶疏嘅舊屋，呢條街可以話到邊啲人係恆大，邊啲人係畊嚂晒。


係退役嘅加拿大泳手，美國伊利諾州芝加哥人，參加過1972年喺德國慕尼黑辦嘅奧運會男子100米蝶式同200米蝶式嘅抽籤熱身賽，分別攞咗決賽第6同未入名次。退役後去咗多倫多大學游水隊做教練同埋電視解述員。


朗善邨係香港房屋委員會轄下嘅一個公共屋邨，喺香港新界元朗凹頭，項目由李景勳雷煥庭建築師有限公司做詳細設計。成條邨包括三座樓、商業設施同輔助設施，提供1,203個單位，由新昌營造集團有限公司去起建，喺2017年2月尾起好入伙。


2017–18年香港超級聯賽有10隊球隊角逐。當中有9隊係上屆超聯球隊，1隊係新加入球隊。富力同理文呢兩隊以贊助會員身份參加港超聯，並要向足總交贊助費，富力要交30萬元，另外，需要負責作客球隊同足總喺佢嘅主場作賽嘅使費。


Elm係一隻用喺特定領域嘅程式語言，佢透過聲明式嘅方法創建基於網頁瀏覽器嘅圖形用戶界面。Elm係純函數式嘅，開發者話呢隻語言強調易用性、性能同埋健壯性。佢宣傳佢係「實際上冇運行時間異常」，因為Elm編譯器係用靜態類型檢查嘅。


1853年將結構改成用圓形盾構同鑄鐵管片整，後嚟幾次成功整到條長嘅地底隧道而喺1866年申請咗發明專利。1874年，英國建築工程师珍斯·格利特赫得喺挖緊有好大機會滲水嘅地層位，好難用到空氣撐住隧道工作面而開發咗用泥水版，兩年後亦俾莊迪堅遜布倫頓同佐治布倫頓申請咗發明專利，之後好多需要用到盾構機嘅地底隧道工程都係用咗格利特赫得盾構法嚟整。


佢係盾構施工嘅主要裝配構件，亦係隧道最入面嘅防護罩。主要用嚟擋住土層壓力同埋地下水壓力。主要將盾構管片按順序搞組裝，通常6嚿管片組成一圈隧道。管片闊度大多數有1.5m咁闊。佢嘅質量直接影響到成條隧道嘅質量同埋安全。


工作暑熱警告係香港暑熱指數高嗰陣，由香港勞工處發出嘅警告信號，幫僱主為喺酷熱天氣下做嘢嘅僱員制定預防中暑嘅措施。警告分黃色、紅色、黑色三隻色，分別代表工作環境嘅熱壓力頗高，會由香港天文台協助製作同傳送警告。


港孩係指喺20世紀90年代中後期至21世紀初，物質富裕、少子化社會下嘅產物。佢哋自細受到屋企人溺愛同外籍家庭傭工全天候照顧，習慣接受小王子、小公主一樣嘅呵護同伺候，造成自理能力、情緒智商同抗逆力三樣都低嘅「三低」港孩。


教育心理學家指出父母望子成龍嘅心態，過份注重仔女學業係導致港孩嘅成因。為咗畀仔女有更多時間溫書，完全唔畀佢哋做日常自理工作，導致仔女過份依賴，失去照顧自己能力，成為「高分低能」嘅港孩。有啲細路自細由家庭工人打點一切，長大後唔可以獨立，就連高中學生參加學校夏令營時亦唔肯自己裝飯，要老師代勞。


亦有一啲父母，當仔女遇到任何困難，即時挺身而出，為仔女向各方投訴，日本叫呢類自我中心嘅難纏父母為「怪獸家長」。2010年12月，歐洲一場暴風雪癱瘓咗倫敦希斯路機場，導致準備返香港過寒假嘅留學生滯留機場，部份家長聲淚俱下，甚至要求政府派三架專機將留學生接返香港。


有研究認為港孩嘅成因同參加過多課外活動有關。呢項研究喺2011年對1912名小學4年級至小學6年級學生進行調查，發現超過4成半兒童參與4至6項課外活動，更有22%小學生參加課外活動達7項以上。因為父母花喺仔女活動開支每月可以去到1萬港元，所以，呢啲細路叫做「萬花童」。


有教育學者認為若果「港孩」情況延續，大個之後有可能對香港社會競爭力造成負面影響。臨牀心理學家指出解決港孩問題，父母應採取「積極不干預」策略，放手畀仔女嘗試自主學習。家長同學校可以由日常生活做起，鼓勵仔女學習自立，當小朋友開始學識講嘢就要教導基本禮貌，小朋友4至5歲時應該學識自己梳洗等。


亦有小學校長指出港孩係由缺乏耐性嘅父母所造成，只要仔女一聲「唔識」，父母就立即為佢哋將事情處理妥當。其實，家長與其花費時間同金錢安排仔女參加大量課外活動，倒不如培養佢哋自理能力同增加佢哋對生活上嘅認知，包括經常遇到或者要完成嘅嘢嘅經驗，令佢哋喺生活經驗變得更加豐富同充實以及尊重他人嘅道理。


有鑑於女排嘅三個世界大賽分別係四年一度喺固定一個主辦國舉行，為咗加強世界各地對女排嘅注意同吸引力，國際排聯喺1993年首度舉辦一年一度嘅世界女排大獎賽，以分站賽事嘅成績嚟決定參加總決賽嘅名單，而總決賽嘅優勝者就係成個賽事嘅總冠軍。


世界女排大獎賽嘅地位唔及三個四年一度舉行嘅世界大賽，但係獎金就遠勝世界大賽，乃係純粹商業性比賽，所以嬴得世界女排大獎賽總冠軍一般唔會睇成係世界冠軍。不過大獎賽就造就咗一班世界女排明星，方便向全世界推廣女排。


空中喱民係香港商業電台第二台叱咤903嘅電台節目。節目喺2005年1月17號首播，並響2007年2月23號做完最後一集。節目名取自兩位節目主持人張家豐同埋詹志民嘅「喱」字同埋「民」字。《空中喱民》係一個娛樂節目，節目時間為逢星期一至五，晚上八點至十點。


由於履行廣播節目嘅職責，響商業二台嘅每一個節目，每隔半小時會有一段天氣報告。響《空中喱民》節目最初嘅五個月之中，一直為細細粒讀出「空中喱民　最新天氣預報」之後，由主持人報道天氣預測。之後，主持人聲稱「需要延續前一個節目《好回家》嘅音樂格調」，由2005年6月開始，改用古典音樂做背景音樂報道天氣。


響《903發開口夢》返來後，古典音樂背景仍然持續一段小時間。其後主持人鑑於網上新聞組度，有太多人認為古典音樂「無助提升節目格調」，響2005年9月中起，更改背景音樂做響網上流行嘅血腥短片《開心樹朋友》嘅主題音樂，並一直沿用至而家。


神鵰大俠教你寫大字係每日節目嘅第一個環節，環節起源於兩位主持人對香港著名歌手同演員劉德華同埋佢曾經飾演神鵰大俠嘅敬仰，更常尊稱佢做「劉華大帝」。環節開始嗰陣亦都用咗由劉德華主唱嘅南音歌曲《神鵰大俠》作起首，不過每次都唔會播放全首歌曲，一般只係半分鐘左右。


大佬冰室是節目中一套胡鬧嘅廣播劇，每集都有一個主題。劇本由詹志民寫，由兩位主持人飾演「豹膽民」同「老虎喱」，兩人都非常好色，只關心「囡囡」同埋具嚴重暴力傾向，每集結束後都會有人被「做低」或「隊冧」，每集劇尾之後，都會有豪子飾演嘅「豪爺」出場，對當日嘅主題或劇中嘅內容作出回應，而豪爺嘅成名作「我直入元朗」亦都係因為咁而誕生。


節目中重有「阿公」、「細細粒」、「浩南」等曾經響香港江湖電影《古惑仔》系列出現嘅角色，不過出場唔多，有陣時如果嘉賓嗰陣亦會邀請佢加入呢個短劇演出之中。而兩位主持人敬仰嘅劉德華更曾經響2006年4月21號一集客串演出。


由廣播劇戀愛樂園完結之後出現。兩位主持係呢個環節嘅參賽者，並化名做「牛頭喱」同「馬面民」。裁判由控制員豪子擔任，佢亦都會化名做「閻羅王」，佢嘅聲音會經過特別處理，以求驚嚇同埋有威嚴嘅效果，但普遍不果，反而成為咗一個笑位。


由詹志民參與森美小儀歌劇團Big Nose嘅演出之前排練嗰陣，阿喱請來Don & Mandy擔任節目主持人。由於李逸朗實力太強，阿喱就訂下每句問題唔可以超越10字嘅規則，令難度加強。但係詹志民回歸之後，甫參與呢個遊戲嘅加強版，非常不滿呢項規則，從此呢個規則就取消咗。


有一晚，因為豪子放假，改為由陳強擔任牛頭唔答馬面嘅裁判，但係佢不夠決斷嘅性格使兩個人未能分出勝負。為令到呢個環節順暢進行，第一次由非牛頭唔答馬面參賽者成為今日點嗌嘅負責人。最後，佢亦因為電話接收得唔清楚，使此半個鐘頭首次出現爛尾。


旺角奇幻潮係由兩位主持人扮演「潮人」「旺角大寶」同「旺角文輝」，講講潮人應該同不應該做嘅事。其中旺角大寶一角脾氣非常暴躁，旺角文輝一角就鍾意押韻，基本上冇一句唔押韻。響環節結束之前，總係有人會激嬲大寶，大寶破口大鬧之後以一段Mixing作結。


開始嗰陣同第一部份主持人詹志民演聽眾嘅一位問一啲聽眾成日問到嘅愛情問題，由主持人阿喱演“大煲”嘅一位以搞笑嘅方法回答，第二部份由阿喱演嘅「大煲」，詹志民演嘅「細煲」講出一啲MK仔對愛情嘅一啲資料搜集。


專為2006年世界盃而創嘅臨時節目環節。每Round會由球證提出一個「字」，兩位主持要就嗰一Round嘅「字」即時聯想有關該字嘅詞語，響限時之內講出來，以三盤兩勝制進行遊戲，輸嘅一邊要盛讚另一邊一分鐘，盛讚期間唔容許有dead air嘅情況出現。


《七月返歸》係2023年上畫嘅港產恐怖片，亦係「mm2 新晉導演計劃」得主謝家祺嘅首部執導長片，題材走驚悚靈異路線，曾經入選意大利烏甸尼遠東電影節FOCUS ASIA Section，喺2023年入圍第22屆紐約亞洲電影節競賽單元，亦係唯一一套香港電影入選。


故事講述主角向榮自細有陰陽眼，面對朋友同輩嘅排儕，長大之後選擇移居加拿大生活，某一日，佢收到媽媽自殺唔成嘅消息，被迫回到香港嘅舊居，發現大廈內同層嘅鄰居表現怪異，當中包括太保同譚玉瑛飾演嘅老夫婦，每到半夜，樓上總傳嚟怪聲，迫使向榮到上層探過究竟，卻發生一連串疑幻疑真嘅怪事。


佢同費迪墨格利、白賴仁梅一齊創立皇后樂隊，再之前大學時曾經同白賴仁梅一齊組成過微笑樂隊。喺1991年費迪墨格利死咗之後，皇后樂隊暫停咗一段時間，期間低音結他手John Deacon退休。而家佢同白賴仁梅繼續以皇后樂隊嘅名義，聯同歌手亞當藍伯活動。


1985年，古列斯·伯努華喺由Stu Hart搞嘅Stampede Wrestling幫手做嘢同時接受正式嘅職業摔角訓練，而且打咗佢第一場摔角比賽。1989年Stampede Wrestling關閉，經Allen Coage介紹之下，伯努華去咗日本發展，加入咗新日本職業摔角成為摔角手。


喺ECW入面一場同sabu嘅摔角表演，Benoit誤傷sabu令佢頸骨骨折，之後，Paul Heyman就立即諗到要將Benoit塑造成一個可以赤手空拳折斷對手嘅人，'The Crippler'呢個外號就係咁嚟。


1995年年尾，Benoit因為美國職業摔跤聯盟大賽同新日本嘅選手交換計劃而再去返WCW打摔角，主力喺輕量級組別表演，主要同啲日本選手打，另外，由於Ric Flair、Arn Anderson、Brian Pillman重組Four Horsemen組合，伯努華俾人揀咗係Four Horsemen新成員，但無耐就因為Brian Pillman轉投WWE而解散。


閩南話嘅廣泛使用令到檳城褔建話成為檳城人嘅「通用語」。檳城閩南話起源於鄭州閩南語嘅一個子方言，幾個世紀以嚟融合咗幾個馬來語同英文術語，最終演變成一種獨特嘅閩南話方言，主要喺馬來西亞北部使用。對於檳城嚟講，呢種本地化嘅福建歸融話喺日常交流入面被好多檳城人使用，唔分種族，甚至當地警察亦參加檳城福建話課程。


除咗檳城福建話同華語，華語已經喺檳城華文學校作為教學語言，廣東話、潮州話同客家話亦有少數華人使用。總括嚟講，呢啲社群係喺福佬人喺19世紀初喺殖民地建立起嚟之後先抵達檳城的。廣東同客家社群，喺19世紀末喺喬治市部分地區佔主導地位，而大量嘅潮州人亦受僱喺當時嘅威斯利省從事農業產業。


相比其他種族，華人對檳城街頭美食產生咗好大影響，東南亞其中一種出名嘅烹飪風格之一。檳城嘅各種中式菜式出名，包括炒粿條、檳城蝦麵同豬腸粉。出名嘅叻沙，一種土生華人融合菜嘅本地變體，喺CNN嘅世界50道最佳菜餚入面排名第7。


其中最大嘅係農曆新年，當中包括好多檳城獨特嘅慶祝活動。例如，玉皇大帝生日，俗稱「福建新年」，係喺農曆新年嘅第9日，會喺檳城被廣泛慶祝。農曆新年喺檳城嘅慶祝活動仲包括標誌性嘅極樂寺嘅傳統亮燈、蛇廟嘅「觀火」儀式以及喬治市聯合國教科文組織世界遺產入面嘅幾間中國宗族房屋。


衛塞節佛教徒慶祝由1949年以嚟喺檳城嘅佛教協會同寺廟嘅盛大遊行，花車描繪住大乘同上座部嘅傳統。大多數佛教徒同道教徒慶祝清明節同中元節，以紀念佢哋死咗嘅親友。道教徒亦會喺檳城各個寺廟慶祝各種道教神靈嘅生日，例如關公誕辰同九皇爺誕。


所以，檳城華人識多種語言，能夠使用馬來語、英文同華話或者其他中國方言。由於英國人喺檳城建立咗一個強大嘅英文教育體系，好多檳城人，特別係嗰啲喺傳教士學校讀過書嘅人，都有一定合理水平嘅英文能力。華語亦喺年輕一代更加普遍使用，因為佢係檳城州華文學校嘅教學語言。


好望角鎮，又叫好望角市、急當，北話叫開普敦，係南非一城市，亦係一埠。行政上，佢係南非嘅立法京城，亦係西開普省省城。因爲咁，好望角鎮有南非嘅國民議會同唔少政府機關。人口來講，係南非第二，而地就全國第一。


好望角半島有地中海氣候，四季分明。冬季係每年5月到8月，西風帶同鋒面氣旋由大西洋帶嚟好多雨水，平均溫度得7 °C左右。夏季係每年11月到第二年2月，氣候溫暖而乾燥，平均氣溫係26 °C。因為地勢問題，唔同地區嘅降雨量有比較大嘅差別。


陳卓光兩歲時跟父母由香港移民去美國。曾修讀普林斯頓大學同復敦大學法學院法律，做過律師樓同檢察官。1994年獲克林頓委任為終身制嘅聯邦法官。陳卓光個阿爸陳伯羨係至孝篤親公所前主席同埋活躍會員。未做美國聯邦法官之前，陳卓光成日同陳伯羨參加唐人街活動。


畔溪酒家，又叫畔溪海鮮酒家，而家叫畔溪尚粵館，係香港嘅一間酒樓。佢曾經喺九龍九龍塘聯合道322號1樓，喺1981年開張，已經喺2010年12月底執笠，原因係嗰度座大廈清拆重建，納入香港浸信會醫院範圍。


，原名三棵樹站，係位於中國黑龍江哈爾濱道外區嘅火車站，由哈爾濱鐵路局管轄。而家呢個站係一等站，做客貨兩運以及列車編組。有京哈、哈佳、拉濱、濱北呢啲鐵路交滙。同時呢個火車站亦係中國大陸嘅一類對外開放口岸，叫做哈爾濱內陸港，係個鐵路口岸。


1932年12月因爲整拉濱鐵路開始起呢個站，1934年6月完工，當年9月1號正式開站，因爲舊時呢度係荒草塘，得站前面有三樖大樹，所以起名做三棵樹站。啱起成時，站廳面積578 m²，有11條站綫、6條專用綫、信號樓南北各一處、三間扳道房、兩個旅客站臺、一條旅客木天橋。


1950─1970年代有過好多次嘅技術改造，比如1959年按鐵路局設計擴建編組場，當年3月11號興建，但係唔夠，所以作爲七五重點建設項目之一，喺1987年開工，包括拓建站廳五千平方米，增加兩條到發綫、一個站臺、一條旅客天橋，1988年10月搞掂新站廳，1990年全部完工。


馬里亞納海溝唔單止係世界上最深嘅海溝，甚至係地殼表面最薄嘅地區同埋地球壓強最大嘅地區。佢最深嗰度係海平面以下10,994米，而最深嘅位就喺海溝嘅最西南邊嗰度。如估將一座珠穆朗瑪峰同金剛山放入去海溝嘅最深嗰度，連山頂都出唔到海平面。


1973年，由於馬來西亞同新加坡嘅貨幣之間互換性停止，馬來西亞成立咗吉隆坡證券交易所有限公司，新加坡亦成立自己嘅新加坡交易所。1976年12月14號，吉隆坡證券交易所有限公司轉型為吉隆坡證券交易擔保有限公司。


2004年4月14號，吉隆坡證券交易所有限公司正式改名為馬來西亞股票交易所。馬來西亞股票交易所喺2005年3月18號，喺馬來西亞股票主板上市。2009年9月，馬來西亞股票交易所同芝加哥商品交易所建立世界戰略合作夥伴關係。


呢位歌星喺印尼嘅首都雅加度出世，佢阿爸係個好出面嘅歌手，佢阿媽喺平時都係好鍾意唱歌，搞到佢喺7歲嗰陣就上台表演唱歌，過咗兩年，佢就整咗第一張個人專輯出嚟，而佢嘅第一張個人專輯就係Dunia Aku Punya。


不過佢好鍾意搖滾類嘅音樂，喺17歲嗰陣就變咗成個亞洲入面，最有潛力嘅搖滾歌手。到咗佢19歲嗰陣，佢就想將自己嘅音樂發展到全球範圍入面，結果就去咗歐洲搵食。而佢嘅音樂係屬於沙啞入面嘅中低音，而歌曲嘅風格就係溝埋咗西方嘅開放音樂，重有東方嘅情感，有時重唔停咁出埋啲飛愫嘅嘢。


佢啱啱出嚟嗰陣重係個印尼嘅女歌手。佢喺印尼入面，唱咗出嗮名嘅Mimpi同Tua Tua Keladi呢兩首歌。到咗1997年，佢同SONY BMG簽咗合同，重出咗第一張法文嘅專輯，後嚟又整咗好幾張英文同法文嘅專輯，結果就喺歐美地區入面出咗名，挾埋佢喺之前嚮印尼嗰陣整咗嘅歌帶，呢條友已經成功出咗超過22000000張歌帶，如估挾埋單曲嘅銷售量，佢一共係成功出咗25000000張歌帶喇，佢重係亞洲人到歐美地區入面，發展得最好嘅手，重係第一位亞洲歌手寫咗入去美國佬出版嘅標博雜誌入面。


佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。


2009年年底，香港3間電訊商向廣播事務管理局申請免費電視牌照，其中一位申請者城市電訊主席王維基表現相對積極，喺2012年成立香港電視網絡，大肆招兵買馬，並拍攝咗十幾套電視劇，引起少觀眾嘅關注同期待。


但去到2013年10月15號，行政會議完成審批程序，原則上同意批發免費電視牌照畀奇妙電視同香港電視娛樂，而大致完成準備嘅香港電視網絡，佢嘅申請就被拒絕。由於香港政府事前未聲明會有三揀二嘅情況，又拒絕交代唔發牌畀香港電視網絡嘅原因，喺香港嘅公眾同輿論壓力下，商務及經濟發展局局長蘇錦樑同香港行政長官梁振英先後表示，基於行政會議嘅保密原則，唔能夠公開交代原因，淨係話申請結果涉及「一籃子因素」。


有錢仔莊學文跟表舅父阿成去阿霞屋企收租，可惜阿霞阿媽有重病冇錢交租，學文寬限租期。之後阿霞阿媽病死，阿霞為咗葬阿媽被逼賣身去莊家做婢女。阿成拆散學文同阿霞，想撮合學文同表妹秀娟，學文反抗終於得到父母答應自主婚姻。


觀塘廣場係香港九龍觀塘區一個商場，喺開源道68號，有行人天橋通去港鐵觀塘站B1出口，即係對面係79號鱷魚恤中心，同創紀之城五期好近。觀塘廣場入面有商場、停車場、十幾間時裝店、手機鋪、小食店、財務公司、旅行社、大快活、兩間酒樓、1間香港賽馬會場外投注站咁。


司徒美堂最先叫做司徒羡意，前淸廣東肇慶府開平縣人，十四歲個陣，去美國揾食。佢支持過国父孫中山先生，不過到左一九四五年，好明顯司徒美堂係支持共產黨，一九五五年，司徒美堂響北京過身，葬起北京八寳山革命公墓


語文、感統運動室、資源教學室、言語治療室、圖書館、科技與生活室、體育室、科技教育工場、電腦室、電腦輔導室、視覺藝術室、音樂室、多用途綜合活動室、學生活動中心、社工室、醫療室、會議室、會客室、雨天操場、籃球場、家長教師會小賣部。


其實呢度好耐之前唔係一條馬路，而係「靖遠街」。喺清朝鴉片戰爭之前，呢條街係一直去到十三行入面。但係由於爆發咗好多次戰爭同埋動亂，加上1920年話拆城墻嚟起馬路，所以呢條街就得返好短，就係南邊嘅南方大廈附近嗰橛。


佢係回族，喺河南鄭州市出世，回族學校畢業。1993年中國傳媒大學畢業之後，喺中國中央電視台裏就職，主持《晚間新聞》、《東方時空》、《新聞直播間》等節目，嚮2007年開始播出《新聞聯播》。2008年當選第十一屆全國政協委員。


劉芷希喺馬來西亞吉隆坡土生土長，之後過澳洲升學，喺昆士蘭大學食品科學及營養系畢業。2011年開始，佢參加過馬來西亞唔少選美比賽，到2017年喺香港參選香港珠寶小姐攞到冠軍，決定留響香港發展，同無綫電視簽約做藝員。


開閂陳述式喺編程上係指會攞某個特定變數嘅數值同一柞預先講好咗嘅常數嘅數值比較，再選擇同個特定變數吻合嗰個常數，做嗰個常數後面掕住嗰柞碼。喺多數程式語言入面，段碼仲會掕住一個 ELSE，表示「如果嗰個變數唔吻合任何一個常數嘅值，要行嘅碼」。


原則上，開關陳述式係不必要嘅，因為一個開關陳述式可以寫做一個有大量 ELSE IF 嵌套在內嘅條件陳述式，但一般認為，開關陳述式喺要應對好多個個案嗰陣會清潔簡潔啲，而當個案數量多起上嚟，可以用尋找表嘅技術。


蘇啟康喺香港出世，於皇仁書院讀中學，畢業後往澳洲雪梨進修平面設計，但兩年後就放棄修讀返咗香港，1993年加入無綫電視助理編導訓練班，出任製作助理，曾製作大量綜藝節目。2003年，佢離開無綫，之後獲曾志偉推薦投身電影圈做監製同導演。


一直關注無綫電視爭議嘅Facebook專頁思思 TVB 的二三事批評，呢套片除咗演技同觀賞體驗唔好之外，劇情亦唔合理，時間線混亂，唔少內容亦同事實不符。例如，套片內容入面提到一啲激進派示威者爆粗鬧和理非嘅示威者，但運動當時就強調和勇不分。


南灣大馬路響澳門半島南邊，南邊接住西灣街，由羅飛勒前地開始，北邊去到嘉思欄馬路同葡京酒店之間。長一千一百三十米。原名係南灣街，昔日係澳門南灣海岸綫。1995年改做南灣大馬路至到宜家。南灣大馬路周邊係澳門嘅商業同政治中心。


節目吸引咗超過一百人參加，第1集開頭節目組已經預先揀咗40強再畀主持評選，到第2集尾就已經淘汰淨返20強，佢哋會被分成4組，5人一組，每組由一位主持做導師，再經過三輪淘汰賽，到第10集會選出最後8強參加總決賽。


根據節目規則，節目一開始唔會公開參賽者嘅身份，要到畀人淘汰或者留到最後先至會公開。不過當電視台喺官方Facebook專頁公佈40強入選名單嘅相，雖然相中人都有戴口罩，已經畀一啲網民認出部份參賽者身份，當中有唔少人之前都有拍過ViuTV節目。


總決賽排名由全民投票同評判團決定，另外入唔到總決賽嘅12個廿強參賽者亦都可以競逐「除罩最靚獎」，百分百由全民投票決定。而全民投票係喺ViuTV Facebook專頁度畀人投「心心」，再用「心心」數量去計。


第一博弈者贏同第二博弈者贏係博弈論上嘅兩個相關概念。想像一場博弈，場博弈決定性、完全資訊、有兩位博弈者輪流做決策。如果話呢場博弈係「第一博弈者贏」，即係話第一位行嘅博弈者有方法可以保證自己實贏，而同一道理，如果話呢場博弈係「第二博弈者贏」，即係話第二位行嘅博弈者有方法可以保證自己實贏。


《瑪嘉烈與大衛》係香港電視娛樂嘅ViuTV製作嘅電視劇，「瑪嘉烈與大衛系列」嘅網劇作品，改編自同名小說系列嘅《瑪嘉烈與大衛的最初》，喺2016年1月27號到4月2號期間喺網上播，宣傳做「等緊開台劇」，由黃心美、邵仲衡、岑樂怡、柳俊江、曾美華、朱鑑然主演，林海峰旁白。


馬涌橋，亦叫匯津橋，係廣州一座古橋。橋架喺河南馬涌上高，北連匯津坊，南接瑤頭西華，同橋底下嘅涌水組成瑤溪二十四景嘅「瑤津觀潮」。2002年，被定為廣州市登記保護文物單位。此前，馬涌橋係海珠區內控文物。


馬涌橋係三孔石樑橋，花崗石砌成，長27.64米，闊3.08米。長形橋墩，兩側砌分水尖。兩邊橋頭夾埋30個石級，級上邊平鋪條石，兩邊有石橋欄，欄高0.6米，中間有8碌石望柱。柱頂呈鼓形，雕雲紋，兩邊欄下石板外都刻住「匯津」。


馬來西亞國家博物館係一座集馬來西亞歷史同文化遺產嘅博物館，喺馬來西亞吉隆坡白沙羅路，附近有湖濱公園。博物館喺1963年8月31號對外開放，建築設計係由吉打州同Palatial結構，涵蓋咗傳統馬來同現代元素。


馬來西亞國家博物館一共有3層，有109.7米，闊15.1米，中心點高37.6米。博物館設有四個主要有關民族學同自然歷史展館。展覽內容主要係有關文化事跡，例如婚禮、節日、服飾、傳統武器、樂器、藝術同手藝品、陶瓷同埋動植物群。


第二次世界大戰後，雪蘭莪博物館嘅左翼仍然用作歷史古蹟。喺馬來亞花臨獨立時，首相東姑阿都拉曼提出起一座博物館嘅諗法，呢間博物館收藏住馬國歷史同文化瑰寶以及動植物標本。舊嘅博物館建築已被完全拆除，讓路畀新博物館。


1982年，配合馬來亞獨立25週年而舉辦嘅展覽會喺呢度搞。時任馬來西亞首相馬哈迪喺8月23號開幕致詞時表示，獨立嘅意義架睇到不單止係國家嘅財富，重要嘅係撐國家同民族嘅尊嚴。呢項展覽會由首相署主辦，目的係幫助國人銘記歷史，培養愛國情操。


由建築師何國鎬設計嘅博物館得到Malay royal palaces 同 vernacular Malay architecture欣賞。呢個設計包含納展覽同活動空間。入口處放咗大型馬賽克壁畫描述馬國嘅歷史同文化。


中間大廳嘅地板裝飾住巴基斯坦藍色幾何形狀嘅馬賽克瓷磚，大廳嘅天花板上有錯綜複雜嘅面板雕刻。中間大廳設有臨時展覽，大廳會定期舉辦特別展覽，以提高馬國多元文化同遺跡嘅認識。另外，亦會間中舉辦外國主題展覽。


博物館着重馬來世界，其中好大一部分資金係由建立國陣嘅政黨之一–馬來民族聯合組織。不過幾乎無提及馬來亞華人協會同Malayan Indian Congress嘅參與，呢三個組織都合作過實現喺1957年8月31號馬來亞獨立。


喺呢座博物館大樓周邊，有一啲有關馬來西亞以前同依家嘅運輸展覽。其中一個展覽係馬六甲布洛克手推車，幾乎類似早期嘅美國馬車。英國Kitson＆Co生產嘅蒸汽機車喺1921年投入使用，直到1969年停止營運。


博物館嘅另一個景點係古老登嘉樓木宮殿 Istana Satu。佢由登嘉樓蘇丹扎納爾·阿比丁三世喺1884年喺瓜拉登嘉樓嘅哥打艾斯塔納·馬齊亞大院入面建立。呢個建築係登嘉樓馬來傳統建築，佢特色叫「十二柱之屋」。


喺Istana Satu側近係兩個keliriengs或者嵌入式嘅柱。Kelirieng係由大型硬木樹乾製成，由頂部到底部進行雕刻。掩蓋嘅邊緣位置係畀奴隸同跟隨者嘅屍體使用空間，頂部放置一啲的酋長骨頭嘅罐。


Orang Asli手工藝博物館展示住佢哋嘅藝術品同手工藝品，呢班原居民主要住喺馬來西亞半島鄉村地區。博物館講解馬來西亞一共有18個唔同嘅Orang Asli部落，主要分成3個主要群組，佢哋係the Negrito、the Senai同埋the Proto Malay。


喺2007年，喺國家博物館部門支持下，住喺大吉隆坡地區嘅文化同歷史愛好者得到建立咗一群博物館義工導遊，去滿足越嚟越多嘅外國遊客到博物館。大約20至100名唔同國籍義工以英語、日語、韓語、法語進行導賞團。


除咗導賞團活動之外，SMM仲喺學校積極推廣馬來西亞文化同歷史遺產，並組織遊覽團參觀吉隆坡同馬來西亞其他地方，例如江沙同喬治市，Kuala Gandah Elephant Sanctuary ，Royal Selangor in Setapak 同慶祝 the Hari Moyang 喺 Hma' Meri Orang Asli village in Pulau Carey。


最初嘅歇後語同而家睇得到嘅歇後語嘅表現形式並唔相同，係對當時通用嘅成語、成句嘅省略。陳望道喺《修辭學發凡》入面稱之為「藏詞」。例如用「倚伏」代替「禍福」呢種歇後語需要一定嘅文言功底，所以佢嘅使用範圍受到限制。


高低重音或者音高重音，係一種重音。喺高低重音語言裏面，一個詞入面嘅每個音節啲音調，取決於嗰個音節喺詞裏面出現嘅位置。同高低重音語言相對，喺聲調語言度，每個音節有自己固定嘅聲調，佢嘅聲調同佢喺詞裏面出現嘅位置無關。


喺數學入面，一個李羣係一個實或者複可微流形，佢同時係一個群，而且群嘅運算都係可微函數。李羣呢個概念對物理、幾何同數學分析都好重要，因爲佢可以描述「無限細嘅」對稱。李羣係喺1870年由Sophus Lie定義嘅，用嚟研究微分方程嘅對稱性。


就係一個群同態，佢同時係一個可微函數。李羣同態嘅複合都會係返一個李羣同態，所以李羣同李羣同態形成一個範疇。如果存在一個由 G 去 H 嘅雙射李羣同態，佢嘅反函數都係李羣同態嘅話，我哋就話 G 同 H 係同構嘅。


1932年2月，阮泊生參加革命工作，1933年2月加入中國共產黨，領導河北蔚縣三區黨務。1937年後，任中共河北靈邱縣上寨區委書記、中共蔚縣縣委宣傳部部長、中共中央西北局機要科科長、秘書處處長等職位。


1945年，歷任中共晉察冀邊區第二十二地委、察哈爾省平西地委組織部部長、天津地委書記，河北省委秘書長等職位。中華人民共和國成立後，任中共河北省委常委等。1959年，任中共吉林省委書記處書記等。文化大革命期間受到迫害。


降旗 康男係日本電影導演。一九五七年東京大學法國文學系畢業，去東映東京攝製所打工，處女作《不良少女洋子》之後作品有《冬之華》、《車站》、《夥伴》、《螢火蟲》，呢啲片由高倉健主演。改編淺田次郎小説合嘅《鐵道員》得日本電影學院獎最佳導演同最佳編劇獎。


2017年8月15號朝早七點，一架黑色私家車行經南京街，去到雍景灣停車場對開，突然失控撞去路中花圃石壆之後，成架車翻咗響斑馬線到，當時冇行人。三十二歲女司機自己爬出車，神志清醒，向到場消防話有啲暈，被送去醫院治療，車到冇其他乘客。


鶴園角北帝廟喺1876年起嘅，原址係喺今日馬頭圍道同青州街交界嘅小山丘上面。1921年，呢間北帝廟因政府開闢道路而拆咗。真武大帝神像就暫放咗喺譚公道。1929年卑利船廠嘅一名管工提議起過一間新廟，再續香火，於是街坊一眾夾錢，喺紅磡馬頭圍道嘅現址重起新廟。


雖然喺原址嘅北帝廟已經喺1921年拆咗，但而家原址附近仍有一條命名為北帝街嘅街道。鶴園角北帝廟喺紅磡馬頭圍道同北拱街嘅交界處，而北拱街嘅個名具有「受北帝拱衞嘅地方」嘅意思。廟前供奉嘅土地壇，本來喺機利士路，聽講超過一百年歷史，1960年因發展而搬咗去紅磡嗰度。


而家嘅天文發現話畀人知，紅矮星係最細、溫度最低嘅恆星。估佢哋嘅數目響冚嘭唥恆星數度嘅比率可以去到70個皮申到90個皮申。話佢哋「矮」，係比對主星序嘅冚嘭唥恆星，包括太陽。紅矮星係晚期 K 或 M 光譜類型。


個行星就要有足夠厚嘅大氣層，用大氣對流嚟傳播日頭嗰一面嘅熱量去晚黑嗰一面，潛在生命先至能夠避免熱到地獄噉或凍到極點嘅噉嘅極端環境。不過咁厚嘅大氣層又可能會吸收晒或反射晒啲陽光，令到陽光冇辦法到達地面。


研究結果回駁咗呢挺悲觀嘅睇法。響加州美國國家航天局阿美司研究中心嘅嘅鑼拔·哈啤理同馬內·左司嘅研究結果顯示，行星嘅大氣層氣壓有100毫巴，或者地球大氣嘅10個皮申，就可以有效噉傳日頭嗰一面嘅熱量去晚黑嗰一面。


噉樣嘅大氣完全喺光合作用要求嘅範圍之內，雖然佢哋嘅一啲模型顯示響晚黑嗰一面水重會雪成冰。格林威治公開學院嘅馬丁·希士亦都話，如果大海洋盆夠深，海水可以有效噉環流，穿越晚黑面冰蓋嘅底部，帶埋日頭面嘅熱量過去。


紅矮星嘅尺碼唔係唯一限制潛在生命響紅矮星行星上便生存嘅因素。響紅矮星行星永遠晚黑嘅嗰一面，光合作用冇可能發生，因為嗰度永遠都見唔倒陽光。響日頭個一面，「太陽」永遠唔喐，山影地區亦都永遠冇陽光照射。光合作用會好複雜，因為大部分紅矮星能量輻射都響紅外波段。


紅矮星光子平均能量低，佢嘅行星上邊嘅光合作用需要4個光子先至分解到一個水分子。喺地球上兩個就足夠。植物要適應好闊嘅光譜範圍嚟吸收獲取足夠嘅能量。噉樣好可能會令到紅矮星行星上邊嘅植物葉睇落去冚嘭唥係黑色嘅。


紅矮星變光性強烈過啲大嘅恆星好多。佢哋嘅表面經常有黑子遮蓋。大嘅黑子一次出現會令到紅矮星嘅輻射減少到正常輻射嘅60個皮申，幾個月咁耐。喺地球，生物用冬眠或者同時潛入深海嘅方法嚟適應冬天幾個月時間嘅溫度降低，呢挺溫度降低同紅矮星黑子導致佢行星嘅溫度降低比較差好遠。


有啲時候紅矮星會出現猛烈嘅耀斑，輻射響幾分鐘之內剎時間增強到正常輻射嘅兩倍。噉樣嘅變光可以破壞所有可以形成生物前體嘅有機分子，對生命形成有好大嘅破壞作用。耀斑爆發吹出嘅「太陽風」亦都會吹走一部分行星嘅大氣。


不過，響紅矮星生命周期入便，猛烈嘅耀斑爆發只會大概喺佢存在嘅前12億年裡便先至有。個行星形成喺足夠遠嘅地方避免潮汐鎖定，然之後喺紅矮星嘅耀斑猛烈爆發期過後進入紅矮星嘅可住帶，噉生命有機會產生。生命可以潛喺水底嚟保護自己避免畀輻射傷害，直到紅矮星過咗佢早期嘅耀斑猛烈爆發期。


第啲科學家唔同意紅矮星可以支撐生命嘅睇法，認為好似地球咁適合生命嘅行星極少。潮汐鎖定會導致行星磁場相對較弱。活動嘅紅矮星爆發嘅日冕物質拋射會猛烈向背「日」面吹曲行星磁場，拋射物質可能直接接觸到行星大氣層。


仲有，要響特定紅矮星嘅可居住帶搵到行星嘅概率好細，但係所有紅矮星嘅可居住帶加埋，就同響類似太陽嘅行星可居住帶搵到行星嘅概率相當。第一個搵到嘅可能係岩石質「超地球」質量級嘅太陽系外行星位於佢繞行嘅恆星「溫暖」嘅可居住帶入便，而佢繞行嘅恆星，Gliese 581，就係一個紅矮星。


勞玉晶係退役嘅中國羽毛球手，廣東廣州人。1997年開始入廣州市中心體校學嘢，重喺1981年入選廣州羽毛球隊，1985年入選中華人民共和國羽毛球代表團，期間先後攞過1986、1988年嗰兩屆世界羽毛球女子團體錦標賽冠軍，及1985、1987年世界羽毛球混雙同女雙冠軍。


《一生何求》係陳百強喺1989年出嘅歌，亦係無綫電視劇《義不容情》嘅主題佢。隻歌改編自王傑歌《惦記這一些》，由王文清作曲、蘇德華編曲、潘偉源填詞，並收錄喺陳百強第十八張粵語專輯《一生何求》，係佢其中一個。


七料影后惠英紅主演嘅動作家庭喜劇。呢套劇講述一代女俠黑玫瑰為咗屋企而放棄行俠仗義嘅職責，安心做佢嘅家庭主婦，相夫教子。不過班仔女就唔了解呢個曾經係英雄嘅阿媽，淨係覺得佢係個懦弱怕事、漠視公義嘅女人。後來當佢嘅仔女知道阿媽嘅過去，先至真真正正認識呢個阿媽，明白阿媽嘅一片苦心。


牛津道遊樂場，香港公園之一，遊樂場之一，喺九龍仔牛津道同何東道，英文叫Oxford Road Playground。行政上歸九龍城區。主要為打波用，設施有硬地球場、籃球場、排球場，以及七人足球場。公園外有條路通去喇沙利道。


喺釹嘅同位素之中，有3個係穩定、唔會半衰嘅，有兩個係會半衰、半不具放射性嘅，同2個係具放射性，但係有好長嘅半衰期嘅，重有一個係半衰期得三日但係會因為從由其他元素衰變得到補充而得以存在喺自然界中嘅140Nd，其餘嘅釹同位素都非常唔穩定，亦無法喺自然界中搵到，只可以喺實驗室透過粒子撞擊而合成。


《紙屋》係一套西班牙搶劫犯罪影集，由艾力克斯·平納開創。影集最初打算分做兩部迷你影集，2017年5月2號至11月23號喺西班牙電視台Antena 3播出。同年底，Netflix買咗全球播映版權，並重新剪輯做較短嘅22集喺全球上線，喺2017年12月20號發布第1部，並喺2018年4月6號接住發布第2部。


以廣告收入作為利潤同行政開支下，香討能夠向會員提供免費嘅「討論平台」。單以註冊會員過百萬，流量幾十萬人，重視生產數量成為唔錯嘅宣傳平台之一，亦有唔少廣告商，例如系統教育、Dao Heng、2TheMax、Go2Tutor.


由喺這種綜合型討論區含有色情、賭博、「資源下載」、遊戲等信訊，甚至有部份網民在討論時曾使用粗口、通俗或者性暗示，甚至因發表違法、反共嘅言論上報。學校一般會禁止學生在校園內瀏覽香討同同性質嘅網站，或者部份版區。


只係在香港，便有很多中小學校規定禁止瀏覽色情同任何意識不良嘅網頁。而有學校行政上就會安裝防火牆把一些網站同關鍵字列喺黑名單中。因此有部份校園嘅電腦不單不能開啟香港討論區嘅成人貼圖區，甚至整個香討都不能瀏覽。


係中國太空計畫嘅第二輪載人太空飛行，嚮2005年10月12號喺酒泉衛星發射中心嘅長征2F火箭上發射。神舟六號載住太空人費俊龍同聶海勝喺低地球軌道上飛咗五日。佢喺中國第一次載人太空飛行神舟五號兩周年紀念日前三日發射升空。


和合石墳場係香港一個喺新界和合石嘅公眾墳場，由香港政府管理，係香港最大嘅墳場。和合石墳場起喺山上面，山係北大刀岃東北一支，遍及和合石谷地，山腳到山頂。和合石墳場喺粉嶺西南，可以由粉嶺火車站經華明邨過去。


一九四一年，香港政府就有起和合石墳場嘅念頭。當時唐人葬喺九龍七號墳場，即係而家嘅順利邨。政府認為呢個地方，經濟價值好高，就提出搬墓到和合石，騰出土地，發展城市。一九五零年，和合石墳場正式啟用。和合石雖然地點偏遠，但勝在近九廣鐵路，同羅湖嘅沙嶺墳場，有同工之妙。


和合石墳場分棺地同金塔地兩部份按發年期分。後尾墳場位極之缺乏，於是乎，香港政府喺和合石火化場附近，開闢靈灰安置所，安骨灰位之用。另外喺山腳，亦預有大片墓地，留來畀大災難，好似地震、瘟疫、水災等，可以即刻安葬死者。


所以叫災難預留用地，係全香港唯一有預留墓地。現時墳埸嘅浩園同景仰園，原來亦係災難預留地。另外和合石墳場時時潮濕，場內留有小片墓地，留畀山泥傾瀉而墓地倒塌，遷葬補償之用。除此之後，亦有公墓、重整棺木地、西安墓園、同鄉墓地


和合石墳場棺地，用來擺棺木，一般只安葬五年，但後尾稍爲放寬，比其他墳場長，但棺木唔留得過八年，否則會強行火化。棺地除咗按年而分，有啲亦按籍貫同宗敎。而金塔地，係永久墓地，用來擺金塔，面積得三英尺乘四英尺，只有重用墓地，再無新地，極爲之逼。


《熾盛光佛並五星圖》係大唐人張淮興畫嘅畫，出自莫高窟藏經洞，家下藏喺倫敦大英博物館。幅畫係中國最早將五大古典行星擬人化嘅藝術作品，唔只題材罕見，畫入面重有題記曰「熾盛光佛並五星神，乾寧四年正月八日，弟子張淮興畫表慶光」。


幅畫由主尊熾盛光佛同埋五星組成，呢啲神靈乘踏喺五色祥雲上。熾盛光佛周身放射五彩強光，坐緊一輛雄牛所牽嘅車向左奔馳，佢面前嘅祭壇上擺住套華麗嘅黃金祭器，身後有兩隻飄揚嘅旗幟。呢套祭器使用墨描，當初可能用咗金色暈染。


停播前嗰排節目主持陣容有譚嘉儀、譚永浩、黃庭鋒、駱胤鳴、陳約臨、蘇可欣、吳子沖、鄒兆霆、彭紀諺、胡㻗、林正峰，舊時做過主持嘅有劉佩玥、司徒瑞祈、余德丞、王舒銳、陳偉琪、游莨維、何廣沛、陳潔玲、周奕瑋、鄺潔楹、林希靈、李寶君、李寶珊。


其中最受歡迎嘅移民點就係加拿大，成千上萬紛紛搬去多倫多或者溫哥華。根據加拿大國際協會，喺1984年至1997年期間，香港人移民去加拿大嘅人數為335,646。呢批移民潮嘅高峰期係1994年，淨係喺一年內就已經有44,271名香港人移民至加拿大。


自2010年代起，香港去加拿大嘅移民再次回升，唔少嘅移民都中港矛盾為主要原因之一，亦有唔少嘅係喺90年代期間喺香港返工，跟住之後嚟加拿大退休。除咗復返加拿大嘅移民之外，前往加拿大然後入籍嘅新移民都增加。


2020年11月12日，加拿大移民處處長 Marco Mendicino 提高咗處理香港人申請移民嘅速度，令更多嘅人能夠快啲喺加拿大定居。2021年2月，加拿大推出一項新嘅工作簽證方案，針對高學歷嘅年輕人。


喺2021年加拿大人口普查，有一班加拿大港人要求加拿大官方承認 '香港人' 為正式嘅身份選擇，亦同時呼籲其他香港人喺種族來源填 '香港人' 同埋喺母語寫 '廣東話'。之前嘅人口普查並冇呢個選擇，所以香港人都被列為中國人，但係呢次嘅要求成功，'香港人' 正式成為種族來源之一。


根據加拿大駐香港領事館，香港裔嘅加拿大人總共有大約50萬，而2016年嘅人口統計入面只有215,775人列香港為出生地。喺香港出世嘅加拿大人最高峰係1996年，人口普查表示共有241,095人。由1996年至2011年期間， 喺香港出世嘅加拿大人人數不斷下跌，因為唔少選擇返香港生活，但係2011至2016年間嘅人數又回升。


2006年，喺790,035人宣布講其中一種中國方言之中，有300,590表示講廣東話。根據2001年嘅統計，喺講廣東話嘅人之中，有 44% 喺香港出世，27% 喺廣東出世，18% 係加拿大土生土長。


香港係海外加拿大人第二大居住點，僅次於美國。2011年有大約30萬名加拿大人喺香港居住。有部分係原本喺香港移民去加拿大入籍，跟住之後返咗香港住嘅人，不過近年由於國安法對好多人帶嚟嘅恐懼，所以唔少再次返加拿大居住。


加拿大亞太基金會一份2011年嘅報告發現，大部分喺香港住嘅加拿大人住咗只有四五年。仲有就係，近7成都係有家人喺加拿大，近6成都話打算短期內返加拿大。有 46% 仍然覺得加拿大 '有時' 或者 '長期時間' 都係佢哋嘅屋企，亦有 37% 覺得加拿大 '從來唔係' 佢哋嘅屋企。


2014年9月2號，烏克蘭中央選舉委員會宣布，呢次選舉喺克里米亞同塞瓦斯托波爾有十二席係冇得進行選舉，到咗10月25號，再宣布涅茨克州有九席同盧甘斯克州有六席係冇得進行選舉。所以呢次選舉四百五十席入面有廿七席係空咗出嚟。


根據2011年11月嘅選舉法，烏克蘭議會每五年先要重選一次。由於對上一次選舉已經喺2012年搞咗，所以下屆選舉應該係2017年搞。雖然制度係咁，啱啱贏出第6屆烏克蘭總統選舉嘅彼得·波羅申科就話佢想提前舉行議會選舉係最民主嘅。


《愚公移山》係出自戰國時期道家典籍《列子》嘅一個神話故事。個故事講一個年紀好大嘅阿伯好努力噉掘土石，諗住掘走佢屋企附近嗰兩座山。佢嘅鄰居笑佢話佢傻，但愚公照樣繼續做，話佢啲仔同孫可以延續佢做嘅工作。上天嘅神靈見佢咁有恆心，就施法將兩座山移開咗。


山神聽到愚公講嘅依番說話，驚愚公佢哋會沒完沒了噉掘，就走去將成件事話畀天帝知。天帝畀愚公嘅誠心感動，就命令大力神誇娥氏嘅兩個仔去孭起兩座山，一座搬去朔方嘅東邊，一座擺去雍州嘅南邊。從此以後，冀州南部直通漢水嘅北邊，道路暢通無阻。


漢朝初期，無設立司徒呢個位，去到公元前1年，將丞相呢個位改名做「大司徒」去到東漢武帝劉秀期間，又將大司馬改成太尉，當時既「三公」係指太尉、大司徒、大司空。去到公元52年，將「大司徒」既「大」字唔要，就咁叫「司徒」。


象，日本童謠。一九五一年，酒田冨治請詩人石田道雄作詞，用筆名真都道雄發表。次年一九五二年酒田冨治譜成曲，二拍進行曲風版本。之後一九五三年，佐藤義美請團伊磨再譜曲，三拍版本，後來日本好流行，唱到皆知巷聞。


《大長今》係一套韓國MBC電視劇，係齣大河野史劇集，由李英愛主演，故事係朝鮮王朝醫女長今嘅生涯。劇本金榮昡，導演李丙勳。齣戲喺2003年9月15號到2004年3月23號期間首播，套劇2003年喺亞洲各地播嗰陣，引發咗韓劇熱潮。


齣戲輸出到韓國以外嘅國家，如中國大陸、香港、臺灣、日本、美國、俄國、加拿大、伊朗、土耳其等地，攞到幾多人氣。喺香港，由翡翠台喺2005年1月24號到5月1號間放映，然後喺2012年7月3號到9月18號重放。


《大長今》係再構嘅虛擬作品，寫嘅係朝鮮時代受中宗信任嘅醫女長今嘅人生。佢喺韓國嘅2003年9月15號到2004年3月23號期間放映，喺每週禮拜一同二播出。部戲講嘅人物主角係個孤兒宮女，原本喺王家廚房做嘢，後來成咗頭位國王嘅御醫女。


喺個舊式嘅儒教社會中，婦女嘅角色比較次要，而少女長今喺煮飯方面自我努力，去奮鬥搵出做出朝鮮飲食嘅獨到秘密，佢亦探尋朝鮮嘅古傳醫學，自此爲國王同王族醫病。部戲係喺長今嘅史實基礎上改編，佢係朝鮮朝代頭一位王家女御醫。


多年後，朝鮮成宗駕崩，燕山君繼位，做咗朝鮮王朝第十代國王。朴明伊係個新宮女，服務喺王室廚房。佢無意中見到自己嘅同門老友崔成琴落緊毒藥入仁粹大王大妃嘅食物度，因爲當時大王大妃要徹底斬斷崔氏家族嘅權力，而崔氏家族已經傳咗御膳廚房總管尚宮個職位五個世代，造成崔氏家族嘅勢力，亦通過買賣各類物品入王宮賺取利益。


朴明伊稟報咗自己老友呢個行爲畀嗰間廚房嘅總管，但佢估唔到總管金尚宮同自己嘅同門老友已經勾結咗，一齊計劃暗殺大王大妃嘅陰謀。因爲驚陰謀敗露，佢哋決定用毒藥剷除佢。佢最好嘅親友韓白英搵計救佢，辦法係溝淡佢哋逼佢飲嘅毒藥，之後偷偷餵佢飲解毒藥。


有一次畀老豆帶外出玩，徐長今嗰時仲好天真，要求自家老豆試吓同軍佬摔跤鬥力。當佢老豆最屘就來戰勝時，不料對手用刀自傷，嗌話徐長今老豆要謀害佢自己。徐長今喊住求佢放過老豆，無意泄露咗自己老豆嘅名姓，畀人知咗佢老豆曾係朝廷嘅官兵。


不幸嘅係，崔家得知宮女朴明伊仲在生，佢哋決定派殺手整死長今阿媽。好彩，長今得救，搵得一個平民家庭寄養。徐長今自細冇咗父母，佢繼承阿媽嘅遺志，想去做水剌間嘅最高尚宮，攞到傳畀最高尚宮嘅祕傳書本，將阿媽嘅冤屈記喺入面。


喺揀人做「水剌間最高尚宮」嘅比賽中，佢做咗韓尚宮嘅幫手，幫佢贏咗場比賽，而賽中崔家、尤其是崔尚宮喺度努力搞破壞。崔尚宮懷恨在心，要伺機報復。有一次朝鮮中宗要去浸温泉療養，韓尚宮同長今負責整國王嘅飲食。


崔尚宮整咗個陰謀，落啲藥物入由韓尚宮同長今整嘅鴨肉餸度。中宗食咗呢味餸後接連昏迷多日，嗰陣啲御醫診斷病情出咗啲差錯，趁呢個機會，崔尚宮共主診御醫鄭潤壽密謀推罪於飲食度。崔尚宮誣陷佢哋，講假話韓尚宮同長今勾結趙光祖大人一齊謀反。


雖然係噉，由於崔尚宮嘅勢力買通咗大監吳兼護，就判決佢兩個都有罪，落得奴婢嘅身份，流配去濟州島。喺去濟州島嘅路上，韓尚宮由於拷問嘅傷痕而過世。崔尚宮快快手提拔咗朴尚宮同尹尚宮，呢兩個人同佢同一派，來撐自己去頂替韓尚宮嘅位置，做咗水剌間最高尚宮，自此長今喺心度許諾，佢會有朝一日回歸王宮，去沉冤得雪、幫韓尚宮報仇。


禁衛軍官閔政浩有一次同外敵打交時畀刺客攻擊而受傷，但意外畀長今救傷而倖存，之後佢敬重長今，跟住佢亦去到濟州島。閔政浩提議幫佢走佬，但佢唔要，話如果噉做，佢會冇得返去王宮去洗清韓尚宮嘅冤抑、同時亦冇得去爲佢阿媽嘅死討公道。


喺濟州島，長今遇到一個名叫張德嘅女人，佢發現張德係個出名嘅醫女，但佢揀咗隱逸嘅生活。開頭，張德嘅直率性格傷害咗長今，但慢慢，長今先知嗰個女醫生係個好敬業嘅人，有住仁愛之心。日子過去，長今意識到只有一個辦法可以幫佢返去王宮，就係學醫，去做醫女。


之後佢實現咗老母嘅夢，經歷過做最高尚宮，然後做咗國王中宗嘅主治醫師，係第一位女御醫，賜予佢「大長今」嘅稱號，個劇情描繪咗個成功過程嘅古仔，講咗主人公長今當中嘅成功同愛情。「唔好悲傷，唔好喊，亦唔好咁簡單就放棄」，佢一生人都守住老母教畀佢嘅話，佢唔知韓白英係老母嘅親友，喺噉嘅情況下跟住佢修習廚藝，同佢結成咗尊敬、信賴嘅關係，同老友李連生培育出友情，通過同對手崔今英嘅廚藝對決、同閔政浩嘅戀愛，佢數次畀陰謀整蠱折磨，但長今依然堅強噉捱過。


齣戲描繪長今嘅形象之餘，亦展示出華麗嘅朝鮮文化同數種宮廷菜式，介紹咗當時朝鮮嘅醫術。另外有個可以見到嘅大背景係「勳舊派」同「士林派」壯觀嘅權力鬥爭，勳舊派嘅代表有吳兼護、崔成琴、今英，士林派嘅代表有閔政浩、韓白英、長今，呢齣戲講到嘅權力鬥爭亦係種「魅力」。


佢嘅前代國王兼異母兄係燕山君，因爲不堪暴政，勳舊派嘅武官朴元宗、仲有成希顏、柳順汀哋起義，發動宮廷政變，擁立佢做朝鮮第11代國王。即位前佢稱呼做晉城大君。佢有原因不明嘅皮膚病，係個身體虛弱嘅人物。年幼嘅長今畀人託付去告知政變起義嘅消息，於是佢遇到咗大君，長今想做水剌間宮女，就直接當面呼訴請求。


之後，佢讚絕作爲宮女而成長嘅長今，長今做咗醫女後，又因爲搵出病因，而畀國王好高噉評價咗佢嘅醫術同功績，佢壓低晒班大臣嘅反對，任命佢做自身嘅主治醫師。另外一方面，身爲國王佢個心境孤獨，所以佢信賴真心對人嘅長今，呢種交心嘅親密令佢心動，但係畀佢作爲醫生而活躍嘅身份、定當爲女人娶佢做側室，對長今有種搖擺曖昧嘅「愛嘅心態」。


佢係中宗嘅王后。史實當中，喺佢個仔明宗呢一代，佢掌握住政治實權，搞外戚當政，史家仲推斷係佢依次毒殺啲政敵，惡評佢係個毒婦，亦有認爲佢可以同前代國王成宗嘅母后仁粹大妃並稱做女傑、鐵娘子，不過呢齣戲中只將佢描畫成聰明嘅女人。


佢運用自己聰明嘅判斷，向犯咗國法嘅長今伸出援手，畀佢隱密噉調查王上嘅病。佢啲手法無視慣例同組織，比較多單邊行動，因而雖然冇侵犯啲大臣嘅既得利益，但吳兼護哋都嫌惡佢。佢同長今之間有關嘅事幾多，對佢嘅人品有住完全嘅信賴。


佢出身兩班，年歲已老，曾經係最高尚宮嘅候補，但佢自己唔鍾意權力爭鬥，所以佢隱藏住實力，去就任冷門職位，去做醬庫尚宮。佢做咗見習期間時李連生嘅老師，對李連生同長今似粒女噉𡃶住。崔家嘅第十代水剌間最高尚宮因病引退，而又冇適任人，朴容信同崔成琴哋就推舉佢做最高尚宮，就係睇啱佢對權力毫無興趣，可以做得佢哋嘅扯綫公仔。


佢係熱愛詩歌嘅風雅之人，性格直爽唔加掩飾，志高存遠，非常之嫌惡將食入人口嘅餸菜利用成政爭工具，佢堅持呢個心志，不惜同當權者衝突，而佢就當呢一切係嚴肅嘅遊戲。除此之外，佢起用人做主廚唔睇身份或者家世，而係睇實力，佢提出用競賽決定最高尚宮嘅擔任人，呢陣時朴容信失咗人事權，而崔氏家族想穩固對要職嘅霸佔，於是惹親佢哋嘅反感。


雖然佢出身嘅身份低，但佢畀朴明伊讚過佢啲餸菜，於是佢做咗宮女，之後一直係朴明伊嘅密友。雖然佢機智噉救咗朴明伊條命，結果因爲覺得自己冇更多力量去幫朴明伊而自責，從此封閉內心。佢唔知長今係密友個女，而做咗佢老師。


佢烹飪手勢叻，將丁末今嘅心志引以爲繼，同崔成琴爭最高尚宮個位，傳奇噉勝出，攞到個位。做咗最高尚宮後，先知長今係朴明伊個女，同長今悲喜相認，但接住就中咗崔家嘅陰謀，共長今一齊流放，由於拷問嘅傷，喺送去濟州島嘅路上斷氣。


佢係崔氏家族嘅人，崔家自第五代國王文宗嘅時代開始就不斷有女人入去做宮女。透過做最高尚宮，來操控住水剌間，族中男人就利用攞到嘅特權去行商，發筆大財。細個嗰陣佢同韓白英以及朴明伊係好友，劇中有嗰陣嘅回想場面。


但係佢作爲崔家一員，爲咗崔氏一族嘅繁榮，不擇手段嘅事都要去做，喺噉嘅「使命」面前，後生時佢都掙扎過，但個結局反抗唔到，從此就對「使命」唔再抱任何疑問，嗰啲妨礙到佢嘅好多宮女都畀佢拉晒落馬，就連曾經嘅友人韓白英、以前嘅部下尹令路呢啲宮女都畀佢落毒手。


作爲崔家人佢致力於擴張權勢，而內心度承受住成身悲恨，然而佢仲係按家族成員嘅方式去生活。做宮女要成世人獨身，所以佢當侄女今英係自己女，想佢繼續自己嘅人生軌跡噉工作。之後佢啲衰嘢揚晒見光，佢就從宮中逃脫。


長今嘅養父。佢係服侍宮廷嘅廚師，手藝確實靈通，而性格既和氣又滑稽。佢怕老婆，唔多敢頂老婆頸，但佢哋係拍檔得幾好嘅夫婦。佢鍾意瞞住老婆去偷飲搦去賣嘅酒。佢經常偷啲公家嘅酒同人參，喺宮廷內又收取高價去賣啲鹹濕畫同埋來路不明嘅藥，噉來賺啲日常茶飯錢，但佢唔係根性惡劣嘅人。


佢係宮廷裏頭嘅當權者。佢唔顧危險，發動政變終結燕山君嘅惡政，係令中宗成爲國王嘅人物之一。佢從承政院同副承旨開始擔任官職，硫磺鴨事件中佢做臨時嘅審案官。佢做司饔院嘅副提調，兼任提調，做正一品嘅右議政、兼內醫院都提調。


佢係崔成琴嘅阿哥，係崔氏家族當代嘅族長，係個中人出身嘅大商人。佢同吳兼護勾結，令佢能夠獨佔住向宮廷內輸入物品嘅特權。最高尚宮競賽時，佢指使崔成琴啲內助尹令路哋，去秘密標參韓白英，但呢啲妨礙對手嘅舉動反而唔係崔成琴鍾意嘅。


當初係惗住做全50集嘅，水剌間時代預定係做約17～20集嘅程度，但放映開始後，連日來獲得嘅收視率都超過50%，當中扮韓尚宮嘅梁美京，啲觀衆對佢嘅人氣仲高過預想以上，因爲噉，就急急腳將水剌間嘅情節延長咗10集左右。


有關大長今嘅記述喺《中宗實錄》有10處，提到擔任王嘅主治醫師嘅記述得一處，就係中宗三十九年十月嘅『予證女醫知之』噉樣一行字。除此之外，長今嘅本名、出身等仔細嘅記錄冇流傳到，劇集中登場嘅長今個人物有關內容大部分係靠作家嘅想象力創作嘅古仔。


彰仁親王原先係仁孝天皇個契仔，響1848年正式繼承仁和寺同埋出家，改名叫純仁。1867年彰仁返翻嚟皇室，而當時畀佢個宮號係東伏見宮。後嚟彰仁親王響明治維新期間表現好好，多次成功鎮壓叛亂，獲得明治天皇嘅讚賞，明治天皇為咗表揚彰仁，所以響1881年決定另起小松宮畀彰仁。


1903年，彰仁親王病得好嚴重，但係佢並冇諗住將小松宮傳畀契仔依仁親王，反而想傳畀細佬能久親王四仔輝久，彰仁仲話輝久好得意。所以一早響1886年，依仁親王就正式繼承東伏見宮。響1903年2月，彰仁過身。


身為「中立國」同「國際總部聚集地」嘅瑞士，喺2020年2月25號出現第一單武漢肺炎個案，患者係講意大利文口音，喺鐵千諾州近意大利邊境住嘅70歲老坑，前一段時間去過意大利倫巴第大區米蘭。兩日後又再確診兩單，嗰劉兩單分別係位28歲嘅IT藍領同埋55歲喺國際公司做嘢嘅老世，佢哋又喺意大利倫巴第大區米蘭返到日內瓦時被確診。


由於瑞士當地冇乜生產製造業，加上佢係內陸國，好多產品需要進口。疫情爆發後，由於有部份發達國家封咗往返瑞士啲空路，所以淨得陸路通達。正因爲噉，好多醫用設備同救援物資先後俾德國同意大利扣押同禁止入境瑞士。


2020年4月1號，確診個案去到17139單，死亡個案去到378單。兩日後，由於確診個案去到19303單，死亡個案上升到295單。原先計劃嘅今年6月7～14號舉辦嘅環瑞士單車賽都俾組委會宣佈取消。清明當日，感染案例重打破咗二萬大關，雖然死亡個案極速上升到540單，但係好返出院嘅人多咗好多。


瑞士之所以會出現超高感染武漢肺炎嘅機會，係因為佢本身係內陸國，隔籬係意法德奧四國。加上國內爆發疫情之前，呢三個國家之間啲人通過陸路要必須經過瑞士。瑞士國內人均收入水平比較高，周邊有好多國家啲人過嚟瑞士打工，尤其喺接近邊境嘅鐵千諾州、禾州、日內瓦啲城區，有好多跨國公司響度，冇乜瑞士本地人喺度打工。


錄音卡，又叫聲音介面或者錄音介面，廣義上泛指用來將音響器材同電腦駁埋嘅架生。但係喺專業錄音或者音樂製作，通常係指用來駁咪、樂器或者 MIDI 嘢嘅一種架生仔，外形通常會有啲似混音器，但係唔會有 EQ 或者只會有好基本嘅 EQ，因為件嘢預咗混音會喺 DAW 做，而且佢所有駁咗咪或者樂器嘅輸入都會獨立聲道輸出畀電腦，專業用嘅錄音卡亦都通常會內置前級放大器，通常會內置 48 伏特嘅所謂 ｢幻象電源｣ 輸出，用來畀專業電容咪攞電用。


新疆拘留營，被中華人民共和國政府正式叫做職業技能教育培訓中心，係由新疆政府同黨委運作嘅拘留營。人權觀察話佢哋由2017年開始就同維吾爾族同其他穆斯林灌輸人民戰爭係恐怖主義，而佢哋響2014年就實施呢個政策。


呢個拘留營係喺中共總書記習近平嘅管治底下建立。呢個拘留營喺區內嘅運作係由中共政治局委員暨黨委書記陳全國領導。拘留營被人報告係喺中國嘅法律體制之外運作。有報導話，好多維吾爾族喺未審判嘅情況下就被拘留，佢哋都冇對拘留嘅人提出任何指控。


再教育營基地、數量同設施無準確數據，大部分城市入面嘅「再教育營」由職業學校、黨校、普通學校或者其他官方場所改建而成，而城鄉教育營就大多係新起。學員受訓期間，一般市民唔可以自由出入學習營地，大門有武裝看守，部分配有疑似高牆、鐵網同瞭望塔等設施喺佢周圍，教育營附近亦有好多公安巡邏。


中國外交部喺2021年進行過一場記者會，安排幾名自稱維吾爾族人發言，試圖反駁呢啲指控，但就被踢爆疑似造假。其中一名發言，自稱叫做塔黑日江·托合，喺入面結業嘅學員，就被揭發幾月前喺2020年7月14號新華網一段宣傳回鄉創業嘅片段入面現身，當時自稱係上海復旦大學畢業，之後返去和田市創業。


而喺呢段新華網嘅宣傳片入面，亦冇提過任何喺新疆受培訓嘅經歷，反而強調自己擁有復旦大學嘅高學歷。世界維吾爾代表大會嘅發言人話，北京咁做係欺騙國際社會，又話嗰個人如果係上海復旦大學畢業學生，佢當年高考嘅成績應該相當高，漢語讀寫能力亦有一定水平，根本唔使再特別去學習國家通用語言和同埋文字。


越盾，或者叫越南盾、越南銅，係越南嘅法定貨幣，由越南國家銀行發行。貨幣編號VND。1盾=10毫=100樞，但係毫同樞面值太細好少用。截至2019年10月，越盾係繼伊朗里亞爾之後世上第二低幣值嘅流通貨幣，約莫23,000盾先至兌到1美元。


破曉行動，係2019年11月12號由香港民間人士發起嘅一次反逃犯條例修訂抗議活動，延續返前一日雙十一三罷嘅「黎明行動」，繼續針對交通搞唔合作運動。嗰日香港多個地方都出現警民衝突，包括幾個大學校園，當中以香港中文大學嘅衝突最激烈。


係中國廣東省廣州市嘅商場，喺2004年12月28號試業，2005年9月5號正式開業，位置喺越秀區中山五路同廣大路嘅交界。呢間商場係家下北京路商圈入面，唯一有齊購物、娛樂、飲食同休閒等好多種消費形式嘅大型綜合購物商場。


龜苓膏係中國廣西梧州特產，廣東、廣西一帶嘅傳統藥用嘢食。正統龜苓膏係用受保護動物金錢龜、土茯苓、甘草等中藥材製成凝固嘅膏狀，相傳係由清朝時太醫嚴綺文流傳出民間嘅宮廷秘方，據講有清熱解毒等功效。據講同治帝身患天花期間曾經食過龜苓膏，病情一度轉好，但慈禧太后因偏信巫醫，要同治帝停食龜苓膏，延誤病情，令佢一命嗚呼。


現代嘅龜苓膏成品除咗喺涼茶舖、甜品店有得賣之外，喺超級市場都有罐裝賣，不過而家根據食品衛生標準生產嘅龜苓膏，由於生產廠家同調製口味嘅唔同，藥物成分亦同原始配方有唔同。現代嘅龜苓膏已經唔會有金錢龜嘅成分，連有冇廉價草龜龜板成分都無保證。


龜苓膏嘅藥效主要嚟自龜板同土茯苓。龜板含有豐富嘅骨膠原，以金錢龜最有效，但因為金錢龜係受保護動物，用佢整龜苓膏價錢貴而且犯法，因此而家大多數生產商嘅龜苓膏普遍用草龜同泥龜代替，甚至根本無龜嘅成分。草龜係素食動物，蛋白質同骨膠原較少，療效更弱。


總括嚟講，龜苓膏滋陰潤燥，降火除煩，清利濕熱，涼血解毒。用於正虛邪實、陰虛熱甚所致嘅虛煩、便秘、熱淋、白濁、癤腫、赤白帶下、皮膚搔癢、癤瘡紅腫等症。現代常用龜苓膏醫治多種口腔潰瘍、習慣性便秘、急慢性泌尿系感染、女性生殖系統炎症、一啲神經功能障礙等症。


姚文智係台灣前政治人物，而家轉做咗電影產業嘅工作者，而家係湠臺灣電影公司嘅創辦人同負責人。佢本身喺《自由時報》做過記者，之後擔任過高雄市新聞處處長、高雄市副秘書長，仲有行政院新聞局局長，同埋係民主進步黨嘅立法委員。


喺第11屆中華民國立法委員選舉，身為民進黨成員嘅姚文智，連同黨友徐國勇、王必勝喺臺北市第四選舉區未有支持民進黨嘅代表，競逐連任嘅高嘉瑜，而係支持基進吳欣岱搶奪高嘉瑜嘅席位，做法令民進黨綠營分裂，引起外間一啲討論。


正祖李祘嘅后宮元嬪洪氏嘅不妊同元嬪洪氏嘅男兄洪國榮嘅他入養元嬪洪氏的養仔，封爵號完豊君同稱假東宮又假世子。但佢正祖李祘為二十代靑年，佢他女姓懷妊可能。 李氏朝鮮政府大臣嘅聲討洪國榮，李湛爲″篡奪逆賊″。


新站站係位於中國吉林省吉林市蛟河新站鎮嘅火車站，由瀋陽鐵路局吉林機務段管理，屬拉濱鐵路，郵編132506。而家呢個站係四等站，整車、零擔貨物可以發到，成車貨物承運前可以喺度保管。呢個站離拉法站8公里，離哈爾濱站258公里。


新站站起喺1928年，係鋪拉濱鐵路時設嘅。之所以嗌做「新站」唔係話佢係新鐵路站，而係當地地名。喺清中葉時，原先嘅拉法驛站搬來呢度，稱之爲拉法新站，新站嘅名就係源自搬咗後嘅拉法驛站。呢個站一帶曾經打過拉新戰役，即係拉法、新站戰役，又乾脆嗌做拉法戰役，呢場仗係由中共嘅東北民主聯軍第一、二師同國民政府軍四個營打嘅，係爲咗爭長圖鐵路。


呢場仗喺1946年6月7號打起，到10號上晝七點打完，其中喺拉法打嘅時間係七號晚黑到八號朝早，國民政府軍輸咗，敗退新站，之後輪到新站打，到10號朝早，守喺新站嘅國民政府軍覆沒。呢場仗係東北民主聯軍戰略撤退中贏嘅第一場仗。


等級上新站站原本係三等站，喺2011年降做四等站。原本佢亦係客貨兩運站，旅客可以上落、託運行李，而家停咗客運，變成單純貨站。喺舊底新站站係緊要嘅鐵路地區，設有工務段、機務段、電務段、鐵路小學、鐵路中學、鐵路俱樂部。


九龍南綫，之前叫南環綫、九龍南環綫，係喺香港九龍嘅屯馬綫延綫，由南昌站開始向南延伸，經過1990年代西九龍新填地，連接尖東站，黐埋東、西鐵綫嘅南面。條綫全長3.8公里，連埋新起嘅柯士甸站，有3個車站。


九龍南綫喺2005年開始起，2009年8月16號通車。延綫起好之後，搭西鐵綫就可以由屯門直接去到紅磡。紅磡站變咗做東鐵綫同西鐵綫嘅總站，尖沙咀支綫成為西鐵綫嘅一部分，通車後西鐵綫會開密啲車，多人嗰時由3分半鐘，改為3分鐘一班車，密咗15%。


2003年，以深水埗區南昌站為總站，九廣鐵路嘅西鐵正式通車。雖然話方便新界西北居民直達市區，但係南昌站始終唔係市區中心，利用市區邊緣做總站嘅做法，俾人認為係搞到西鐵通車之後客量比估計少得多嘅主因。嗰時有人認為，起九龍南綫對西鐵日後嘅發展好重要。


河背，香港一村，喺新界八鄕，田夫仔之北，英文寫Ho Pui。行政上，地歸元朗區。村南靠山，山上東南有河背灌溉水塘。西面有大欖隧道地龍口，東面有西鐵河背抽風站大樓。夾喺西鐵同青朗公路之間。村北馬鞍崗同大乪。


而關於「江東」呢個地名重有一種講法，話係同漢江地區嘅山丘有關，條江嘅西部係峨嵯山，江嘅東面係一字山及其他山丘，呢啲山將當地分咗東西兩部。亦有講係京畿道廣州、利川嘅人去首爾嘅途中要經過東西兩處山區，西面嘅係峨嵯山，東面嘅係堂山齋、千戶洞嘅北望址丘、高德山、一字山。


無限集合係由無限個元素組成嘅集合，亦都叫做無窮集合。喺集合論入面，集合主要分為有限集合同無限集合，有限集合好多嘅性質都係顯而易見嘅，相反，因為無限集合嘅非有限性，所以無限集合嘅一啲基本性質反而變得唔明顯，個別嘅數學家甚至質疑諸如選擇公理等基本公設使用喺無限集合身上係咪重係啱。


偶遇既出處可能係唐朝白居易既《閏九月九日獨飲》「黃花叢畔綠尊前，猶有些些舊管弦。偶遇閏秋重九日，東籬獨酌一陶。自從九月持齋戒，不醉重陽十五年」，不過呢首詩白居易偶遇既係閏九月九日重陽節，而唔係一個人。


《偶遇》亦都係香港電影《少女日記》既主題曲。呢首林志美唱、李雅桑作曲、鄭國江作詞既歌收錄咗喺1984年新力唱片公司既《偶遇》音樂專輯裏面。呢首歌當年好出名，曾經攞過好多獎，例如1984年既十大勁歌金曲。


徐德義醫生喺公共醫療系統工作超過三十年。佢喺2002年至2008年期間出任靈實醫院老人及復康科的部門主管，喺2008年晉升靈實醫院院行政總監。亦曾擔任醫院管理局多項聯網管理職務，包括服務總監、總監同代理總行政經理，並曾經出任醫院管理局總部代理總行政經理。


1962年，畢業於北京大學物理系。1962年~1999年，工作於中國科學院福建物質結構研究所。1999年，組建中國科學院理化技術研究所北京人工晶體研究發展中心。現任中科院理化技術研究所北京人工晶體研究發展中心主任。


「沒有國慶只有國殤遊行」本嚟係民陣主辦，但警方發咗「反對通知書」，民陣宣佈放棄主辦，跟住民主派前立法會議員李卓人、何俊仁、梁國雄同民陣副召集人陳皓桓宣佈以個人名義接辦，由銅鑼灣東角道行到中環遮打道行人專用區。


蘭卡斯特大學係一間坐落喺英國蘭卡斯特市郊嘅學院制大學，1964年由皇家特許狀成立，係其中一間少數喺1960年代成立嘅英國大學。蘭卡斯特大學有非常好嘅學術聲譽，一直以嚟都喺英國大學排名中名列前茅，畢業生亦都擁有出眾嘅就業前景同升學前途。


呢間大學擁有英國最優秀嘅環境科學系同埋國際知名嘅蘭開斯特大學商業管理學院。另外，呢間大學嘅物理系喺低溫物理、社會學系方面嘅教學同研究都係國際尖端。就喺2018年，蘭開斯特大學更加被 The Complete University Guild 評為全英國排名第九嘅高等學府。


蘭卡斯特大學重同杜倫大學、列斯大學、利物浦大學、曼徹斯特大學、紐卡素大學、錫菲大學同約克大學一齊成立咗N8研究聯盟。蘭卡斯特大學採用非獨立書院體系，由四個學院同埋九個非獨立書院組成，學院主要進行科研同埋教學，而非獨立書院主要就係安排校院入面嘅本科生、研究生、博士後研究人員同一啲大學嘅工作人員等等嘅生活，住宿同埋福利。


佢喺2000年代開始喺香港賽馬會做馬主，佢同仔仔關廷軒嘅名下賽駒包括「雷電追擊」、「時機把握」、「標青」、「火耀雷霆」、「無懼風雨」、「魚躍鳥飛」、「魚躍鳥歡」、「如你所願」、「承你所願」、「誠心所願」、「量化歡騰」、「光輝所願」。


檳城極樂寺，全稱鶴山極樂禪寺，係馬來西亞檳城州亞依淡一間佛教寺廟，1891年開始起，1904年全面竣工。寺廟依山傍海，佔地120,000平方公尺。呢座佛寺係馬來西亞乃至東南亞規模最大同建築最宏偉嘅華人佛寺。


條路喺1999年之前係條掘頭路兼專門畀附近啲小區同工廠出入嘅唯一道路。1990年代尾由於越嚟越多人住棠溪同新市一帶，令當地交通打嗮蛇餅。後嚟2004年開發棠溪地區周邊路網時，將呢條掘頭路打通兼向南延長到崗貝路嗰頭。


官商勾結，係個貶義詞，指政府或有官員徇私瀆職，以制訂同推行政策，向企業輸送利益，當中未必有直接貪污，但政府將公權偏幫少數商人或財團，政治制度向利益集團傾斜，不惜犧牲多數人民權益同需要。利用精英主義心態，企業集團亦可能透過各方式僱用班官。


有時室壁合一，另有原因。月運行一周，恆星起，恆星止，為二十七日有三，介乎二十七日到二十八日，今稱恆星月，同朔望月唔同。故此白道，一日一舍，二十七又少咗啲，二十八就多咗啲。舊時有二十八宿同二十七宿兩種。


寶祐年間中進士，做過禮部侍郎，簽書樞密院事，抗元嘅主要人物。陸秀夫同張世傑擁立宋端宗嘅親細佬七歲廣王趙昺為皇。1279年，元朝大軍進攻，崖山海戰後，宋軍全軍覆滅。陸秀夫唔願做俘虜，孭住八歲嘅帝昺跳海而死，宋朝亡。


自我確定均衡喺博弈論上係擴展形式博弈會出現嘅一種情況，指一位博弈者正確噉估到佢哋對手會採取嘅行動，但佢手上嘅資訊唔完整，對對手選擇行動嘅理由有誤解，但又好多時因為自己好彩估啱咗對手嘅行動。而加強咗自己心目中有關對手諗緊乜嘅信念。


大埔頭遊樂場，香港公園之一，遊樂場之一，喺大埔大埔頭，大埔頭徑，英文叫Tai Po Tau Playground。行政上歸大埔區。設施有硬地球場、手球場、籃球場，以及七人足球場兼手球場、洗手間同傷殘人士洗手間、有泛光燈、看台三個。


九龍巴士1A線係香港一條九龍市區巴士路線，由九龍巴士有限公司營運，來往中秀茂坪同尖沙咀碼頭，途經觀塘市中心、九龍灣、新蒲崗、九龍城、九龍塘、旺角同油麻地，全程收費係$7.9。1A線被公認為九巴流水線王，由1968年開辦至今客量一直處於高水平，亦都係目前九巴對外宣傳嘅代表路線，派車同運作模式更屢創本地同全球巴士業界嘅先河，亦都係香港實施空調同非空調混合服務時間最長嘅巴士路線，長達21年3個月。


另外，1A呢個編號係第二次使用，第一代1A線由1962年12月24號起投入服務，來往旺角至九龍城，係1號線嘅半直通路線，1964年12月1號延長至橫頭磡，因為六七暴動而停駛，之後無重投服務，後尾先再重用。


1991年2月10號起，1A增派冷氣巴，係九巴第四條由普通巴士改為普通冷氣混合嘅非機場巴士路線，而且冷氣巴有獨立行車時間表，當時冷氣巴班次嘅車費係$4.50。直至2012年5月7號，呢條線按《2011－2012年度巴士路線發展計劃》入面嘅建議提升為全空調服務。


千禧年嘅時候，九巴喺三架行呢條線嘅巴士上面運用全球衛星定位系統測試到站時間預報系統，雖然香港高樓大廈林立，影響衛星信號傳送效果，但係九巴喺2001年聲稱搵到最新技術解決有關問題，仲話同年年底會喺部分巴士線應用呢個系統。


喺2002年，九巴繼續喺行呢條線嘅30架巴士測試GPS，協助巴士公司確定旗下巴士實時位置，以便早日透過創新科技為中途各站嘅乘客提供下一班巴士預計到站時間。直至2015年6月27號，此條線正式增設到站時間預報。


2019年3月1號起，因應太子道東近景泰苑進行道路工程，往中秀茂坪方向「景泰街」站再臨時遷至近彩虹邨嘅「采頤花園」站。直至2021年7月1日，往中秀茂坪方向「采頤花園」站移至四美街與太子道東交界嘅原位。


1A線全程收費$7.9，並設有12歲以下小童及65歲或以上長者半價優惠，當中60歲－64歲香港居民、65歲或以上長者同合資格殘疾人士如以指定八達通繳付此線嘅車資，均可享有長者及合資格殘疾人士公共交通票價優惠計劃提供嘅$2票價優惠。


1A線喺1991年2月10號成為第4條加入雙層冷巴嘅非機場巴士路線，冷氣巴以利蘭奧林比安11米為主，輔以少量丹尼士巨龍11米，包括當時隸屬九龍灣車廠嘅丹尼士巨龍樣辦車。當中兩輛利蘭奧林比安用車曾先後喺服役1A線期間意外焚毀，兩車修復時均採用同富豪奧林比安相同嘅設計。


1997年，幾架獲包裝為「易搭巴士」嘅丹尼士飛鏢低地台空調單層巴士獲分派至1A線，方便長者及傷殘人士乘搭。九巴更加喺年尾引入全球第一架三軸丹尼士三叉戟三型12米低地台雙層巴士，並將佢包裝為「新紀元巴士」作宣傳，ATR1更加入1A線行走，而部份其後出牌嘅同款巴士亦陸續加入此線。


隨着巴士冷氣化係大勢所趨，1A線在踏入千禧年後陸續加入更多空調雙層低地台巴士行走取代原有非空調巴士用車，包括Enviro500 12米及配置Wright Explorer車身嘅富豪超級奧林比安12米，非空調巴士直至2012年只係剩低一架丹尼士巨龍11米。


全面冷氣化之後，1A線大部分用車係配置Wright車身同歐盟五型引擎嘅富豪B9TL 12米。2014年11月，1A線引入配置歐盟六型引擎嘅Enviro500 MMC 12米混能巴士，並且喺之後嘅日子喺呢條線測試。


九巴喺2017年6月起再加多架富豪B9TL 12米行呢條線，相關巴士車身改以「城市脈搏 Heartbeat of the City」紅色色彩為主調，配以銀色線條點綴，九巴標誌置於車身兩旁，而車廂配色同龍運巴士豪華版Enviro500 MMC相近，以商務啡色為主，並採用仿木地板，座椅色彩改用咖啡色配奶白色，關愛座就採用粉紅色配奶白色，取代沿用嘅粉紅色巴士仔家族圖案，車廂配備12個USB充電插座，全部設於車尾同輪椅位位置。


1A線由中秀茂坪開嘅班次經秀明道、曉光街、協和街、同仁街、裕民坊、康寧道、觀塘道、太子道東、太子道西、彌敦道及梳士巴利道，由尖沙咀碼頭開嘅班次經梳士巴利道、彌敦道、亞皆老街、新填地街、旺角道、洗衣街、太子道西、通菜街、界限街、太子道西、太子道東、觀塘道、協和街、曉光街及秀明道，具體停站請參考資訊框。


1A線覆蓋範圍非常廣闊，班次頻密，客量高企。然而由於車程長，真正搭呢條線往返尖沙咀同觀塘嘅乘客甚少，唔少外地來港旅客嘅自由行書籍更以此路線作為交通選擇推介。所以九巴喺2021年起安排12.8米巴士行呢條線，提高運載力。


近年九巴經常用1A線進行宣傳。為進一步改善空氣質素，九巴喺2013年獲政府資助購買3架配置歐盟六型引擎混合電能同柴油版嘅Enviro500 MMC 12米雙層低地台空調巴士，頭2架喺2014年9月運抵香港，並且喺2014年11月11號安排第一架出牌嘅同款巴士喺尖沙咀碼頭舉行記者招待會同埋首航呢條線，係香港第一條採用歐盟六型引擎混合電能同柴油雙層空調巴士行走嘅路線。


2021年起，1A線車隊成為多個藝人粉絲團祝賀藝人生日或宣傳派台作品嘅全車身廣告媒介。2021年7月，一架Enviro500 MMC 12米調入1A線，並掛上祝賀香港男團MIRROR成員盧瀚霆7月7號26歲生日嘅全車身廣告，由粉絲集資刊登，時任油尖旺區議員陳嘉朗仲教啲擁躉用名為「ACROSS」嘅應用程式，追蹤呢架巴士嘅位置。


1986年，廣州市同埋黃埔區人民政府為咗舉辦第六屆全國運動會，出錢喺大沙地東一帶起咗間區級體育館。體育館喺1987年8月起好，一個月後正式開放。運動場地用嘅係國際標準嘅木地板，喺嗰時嚟講算比較高卡士。


2010年3月10號，由於黃埔區政府發佈城區「三舊」改造，加上體育館已經唔符合亞運會嘅舉辦標準，所以間體育館原有嘅比賽項目分頭搬到黃埔區體育中心同埋黃埔體育場辦。體育館喺2011年12月20號開拆，最後夷為平地。


2016年11月28號，佢跟沙比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年22歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。


香港已故著名歌影藝人梅艷芳出殯嘅時候，佢班徒弟更特登訂造咗一個紙紮嘅大舞台，足足有成張乒乓波檯咁大，等佢哋嘅師父可以喺另一世界都可以開吓演唱會，過吓表演癮。又例如馬壇名宿董驃過身，親友特登訂造一個馬場畀佢繼續策馬揚鞭。


新村，喺廣州南郊，係海珠區嘅一條自然村，舊底屬番禺縣茭塘司。宋朝，馬、姚、劉三姓開村，而家村大姓係伍、黎、譚。1957年，新村簡家岡掘出五座墓。1958之後屬新滘公社紅衛大隊。1999年，改屬江海行政街。


鄒正喺2001年正式開始踢波，最初加入青島海牛，直到2007年先至入選到首發。喺2007年11月4號同深圳香雪上清飲嘅比賽第一次正式出場。而佢第一個入波係喺2008年9月15號同大連實德踢嘅比賽當中出場


赤壁之戰後，劉備做埋荊州牧，擁有荊州大片屬地，孫權爲咗同佢交好，將自己個妹嫁畀佢。之後孫權派使節話，想同劉備一齊攞低蜀地，當時劉備有啲心喐喐，因爲佢諗住吳地同蜀地之間隔住個荊州，東吳點都檻唔過荊州來控制蜀地，噉樣劉備就可以將蜀地據爲己有。


鳳皇元年，吳帝孫皓召步璿阿叔步闡去做繞帳督。步闡繼承咗老豆步騭嘅西陵督，一直駐喺西陵，所以佢疑心自己係咪失職，驚去咗會出事，於是留喺西陵唔應，重投降埋晉朝。爲咗表示誠意，佢派步璿去洛陽做人質。於是晉朝封佢哋三個做官，其中步璿做給事中、宣威將軍，爵位上封做都鄉侯。


加拿大紋章管理局係加拿大嘅文章管理機構，負責紀錄紋章、徽章、旗幟同圖騰，設計紋章同旗幟，審批軍用徽章旗幟，同推廣加拿大嘅紋章，佢屬於聯邦政府，但係直接隸屬加拿大總督，1988年6月4號成立，總部喺渥太華麗都廳。


肯雅選舉委員會響12號公布一度延遲嘅總統選舉結果，反對派奧廷加拒絕承認，認為黑客入侵選舉用嘅網絡伺服器，認為現任總統肯雅塔搶掠佢贏嘅結果，佢又到首都奈羅比一個貧民區要求支持者14號拒絕做嘢，15號將有重要公布。


總統選舉結果公布引發首都奈羅比市郊貧民區同第三大城市基蘇木連續兩日爆發嚴重暴力衝突，防暴警察響大型車輛上面施放催淚氣體。警方亦承認，有警員響當地開槍企圖平亂，導致有人死亡。當局話，至少十六個人死咗。人權組織話，由選舉到13號，已經造成廿四人死亡。


高雄石油氣爆炸係臺灣高雄一單石油氣爆炸災禍，發生響2014年7月31號接近午夜嘅時間，波及到前鎮同苓雅幾條馬路，令到30個人死309人傷。初步調查結果顯示，爆炸原因係嗰區地底一條運輸丙烯氣嘅喉管裂開漏氣，氣體沿住地底水渠擴散同累積，一有少少火花就引發到大爆炸。


埃及法老王因為佢個心好剛硬，唔肯聽從摩西同亞倫多次嘅請求，俾以色列民離開埃及地，上帝就吩咐摩西、亞倫喺法老面前行多個神蹟奇事，用十大災難降臨到埃及。呢啲大災難每一次都比之前嗰啲嚴重，唔單止導致人身大受苦楚，而且災難嘅本身，就係針對埃及諸神嘅一種審判。


大量青蛙衝咗上岸，走咗入王宮、民居，廚房、睡房裏面到處都係青蛙，喺夜晚，好多人都俾佢哋覺得核突嘅青蛙嚇醒。無奈嘅法老只好請求摩西，叫上帝收返啲青蛙，並答應畀以色列人自由。但係，災禍消失之後，法老就反口，唔肯放以色列人走。


法老仍然唔肯悔改，於是上帝定下時日，決定降冰雹。到咗嗰一日，落咗埃及建國以嚟最大嘅冰雹，田裏所有嘅，包括人、牲畜、植物全部都被摧毀，而以色列人所在嘅地方，一粒冰雹都冇。震驚嘅法老被迫要搵摩西同亞倫，口講話認罪，承認上帝嘅公義，請求停止雹災。


東風將一大班蝗蟲吹咗去埃及嘅境內，空前絕後嘅厲害，因為蝗蟲遍滿地面，甚至地都變得黑暗，食清咗所有蔬菜同雹災之後剩返喺樹上嘅果實。法老見呢次蝗災，比先前嘅災更加厲害，於是急忙再搵摩西、亞倫嚟，承認佢得罪咗上帝，為求上帝消除災難，法老無奈噉再次向摩西認罪，摩西又接受咗法老嘅請求，蝗蟲俾西風吹到海中。


蝗災過咗之後，法老嘅態度仍然強硬，結果又招嚟黑暗之災。連續三日三夜天上都冇太陽，遍地漆黑嘅埃及，乜都睇唔到，大家都認唔到對方，亦唔敢離開屋企。但係以色列人嘅屋企都係光亮嘅。埃及人敬拜太陽神，發現太陽神都唔再庇護佢哋嘅時候，驚恐之下覺得要反省。


上帝以最後之災警告法老，大劫喺半夜降臨，從法老到婢女甚至獄中被囚嘅埃及人，佢哋屋企嘅長子同頭生嘅牲畜，全部都俾上帝所派嘅使者滅絕。以色列人家按照上帝嘅吩咐，將羊血搽喺門楣門框上，所有人同牲畜都冇受到傷害。


十災處處都顯明咗上帝嘅權柄同大能，佢唔願意用一次大災毀滅埃及，而用十次嘅的分災嚟警告佢哋，目的係希望法老能夠真正噉覺悟悔改。喺多次嘅災害當中，上帝將以色列民從埃及人之中分別出嚟，顯明選民得到上帝嘅庇佑，喺災難中有幸福。


2019年年尾，「巴基之星」結束喺香港嘅競賽生涯，第二年轉戰阿聯酋繼續競賽生涯，2021年12月5號，因為第三次比賽途中唔願展步，而响2022年退役，結束競賽生涯，喺澳洲維省Living Legends過住退休生活。


嚮1995年11月30號開播，前稱中國中央電視台文藝頻道，當時主要播出文藝節目，央視同日開播嘅頻道有電影頻道同原先少兒·軍事·農業·科技頻道。1999年5月3號改為而家個名，播放內容改以播放電視劇為主，透過亞太1A衛星覆蓋全中國大陸，全天24個鐘播出。


約旦河係西亞一條河流，起源係黎巴嫩、敘利亞，流經巴勒斯坦、約旦，最後流入死海，全長有251公里。喺亞伯拉罕諸教歷史上，係奉為最神聖嘅河流之一。對於河流附近地區好乾燥，約旦河河水係附近國家嘅重要資源，亦係黎巴嫩、敘利亞、約旦、以色列同巴勒斯坦之間嘅爭議焦點。


約旦河最初嗰75公里嘅落差幾大，河水湍急，注入沼澤化嘅Hula湖，略低過海平面。流出Hula湖之後，進一步下降大約25公里，匯入加利利海。喺下游河段，河流比降減少，河道亦變得蜿蜒曲折，最後流入低過海平面大約400米嘅內陸湖──死海。


蕭鎧兒喺香港出世。讀完書後，佢初頭係做化粧師，之後佢識咗位紋身師前男友，對紋身有興趣，就轉做紋身師。佢亦做運動品牌同埋時裝雜誌嘅模特兒。2018年開始，佢做ViuTV節目《Girls' Talk》主持。


早年參加抗日戰爭，擔任博興縣獨立營營長。第二次國共內戰期間，擔任東北民主聯軍二十旅五十九團團長，參加四平戰役、渡江戰役、廣東戰役、海南島戰役等。1950年，升任128師師長。1952年，擔任中國人民解放軍第43軍參謀長。


局方曾經諗過喺大成街或者雙鳳街嘅綜合大樓作為館址，但當時兩項工程冇落實到而放棄。1975年4月，局方建議喺黃大仙飛鳳街嘅長春大廈作租鋪設館，但遭到圖書館專責委員會否決。1976年4月，局方提出短期方案，建議喺黃大仙區設立一間約4,000平方呎嘅小型分區圖書館，預計1977/78年度啟用，但最終冇實行到。


1984年9月，房屋署向市政局提出，預留黃大仙下邨重建第四期龍興樓地下重置圖書館。局方考慮到難以區內物色地方重置圖書館之餘，亦要維持黃大仙區圖書館服務，故此同意遷館計劃。新圖書館以龍興樓命名，以便居民辨識圖書館嘅位置。


圖書館啟用以來，開放時間為每星期39個鐘，逢星期一休館。1985年3月，市政局建議改開放時間，包括統一休館日、更改午休時間、延長平日開放時間同埋縮短週末開放時間。最終方案獲得通過，並喺同年7月1日起生效。


佢喺2017年用藝名徐藝媛參選「環亞美神」選舉，攞到「甜心美神」獎項，之後改藝名做程美段，係「呈現美好身段」嘅意思。佢參與無綫電視綜藝節目《美女廚房》，做其中一位美女學徒，不過節目中段被電視台通知唔使再返。


程美段2019年1月開始加入杜汶澤旗下嘅網絡平台「杜汶澤喱騷」做其中一位女主持，期間因為着住車厘龜背心出鏡，自此畀唔少網民叫佢做「車厘龜」。不過同年4月，佢同杜汶澤有遲咗出糧嘅糾紛，令到杜汶澤反咗佢面，雖則杜汶澤最後喺輿論壓力下被逼向佢認錯道歉，佢亦表示接受道歉，但佢承認呢件事必定對佢嘅事業有負面影響。


九龍巴士86B線係香港一條來往顯徑邨至美孚嘅巴士線，顧名思義係由九龍巴士營辦。呢條巴士線1988年5月23號投入服務，2012年12月1號取消服務。呢條巴士線嘅終點站雖然同九龍巴士46X線一樣，但係兩條巴士線無關係，走線同埋班次都差好遠。


李成康，香港大學政治系學生，前學聯秘書長。2011年8月18號，國家副總理李克強出席香港大學百周年慶典儀式期間，李成康就1989年六四事件作出示威行動。喺前往香港大學太古橋途中，懷疑被警方推到後樓梯，更被困40分鐘。


南村萬博站係廣州地鐵7號綫同18號綫嘅轉車站，喺番禺區南村鎮，漢溪大道東近萬博一路同萬博二路之間嘅中間位。不過兩個站廳同月台範圍嘅開放時間都唔同，其中7號綫喺2016年12月28號開放，而18號綫喺2021年9月28號開放。


而18號綫因實行咗快慢綫，兩綫嘅列車行嘅軌道都唔同。其中慢綫列車喺車站埋邊嗰兩條軌道停站，而快綫列車直接喺車站開邊嗰兩條軌道飛站唔停。喺慢車到呢個站之後，若果下一班係快車兼馬上到呢個站飛站嘅話，慢車入面都有「而家係臨時停車，車輛設備安全」嘅反復廣播。


呢個站喺7號綫開通初期淨得A同B兼有個冇名出入口，夾埋3個出入口。因為車站周邊都係建築工地，嗰時兩個出入口都喺漢溪大道南邊，加上路面因地下空間施工而圍蔽，所以嗰時出入口都係臨時搭建，實際冇正規嘅出入口。


喺漢溪大道北邊周邊住啲客流成日出入站好麻煩，要喺A出入口出站後行超過400m，結果俾番禺南村鎮當地居民猛咁鬧。直到2018年6月4號，地鐵方喺B出入口隔籬整咗條臨時通道而去到地鐵站北邊嘅萬達廣場等地。


1741年，為咗紀念從葡萄牙手中奪取馬六甲一百周年，荷蘭資產者決定起一座新教堂，以取代老化嘅「Bovenkerk」。教堂喺1753年完成，取代「Bovenkerk」作為荷屬馬六甲主要嘅荷蘭歸正會教堂。


教堂以荷蘭殖民時期建築風格建造，尺寸係82英尺乘42英尺。天花板高40英尺，由木樑伸出，每根木樑都係由一棵樹上切落嚟。屋頂上覆蓋住荷蘭瓷磚，牆壁就用荷蘭磚建造而成，荷蘭磚係用當地嘅紅土塊製成，然後用中國石膏覆蓋。


颱風妮妲係2016年太平洋颱風季第4個被命名嘅熱帶氣旋。呢個熱帶氣旋2016年8月2號朝早以颱風強度喺深圳大鵬半島登陸。青洲、昂坪、橫瀾島錄得之最高10分鐘平均風速分別為每小時107、130、105公里.


伊利沙伯二世登基白金禧年紀念喺2022年舉行，紀念英國女王伊利沙伯二世70年前喺1952年2月6號登基成為英國、海外領地、皇家屬地及其他英聯邦國家嘅君主。呢次紀念，係首次慶祝有英國君主登基70週年。英國因此享有多一日公眾假期，並將以往5月底放嘅春季公眾假期延至6月先放，形成一個四日長嘅週末連假，橫跨6月2號禮拜四到6月5號禮拜日。


英國皇家鑄幣局推出兩款慶祝女王白金禧年嘅紀念幣，包括5英鎊同50便士幣值，依次更加係首次推出50便士幣值嘅皇室禧年紀念幣。紀念幣上刻有女王在位至今嘅年份，即係1952年至2022年。鑄幣局亦同一時間公佈另外三款新幣，包括兩款2英鎊同一款50便士硬幣，分別紀念已故發明家亞歷山大貝爾、已故女星薇拉．琳恩，同埋2022年喺英國伯明翰舉行嘅英聯邦運動會。


皇家郵政喺女王登基紀念日前兩日，即係2022年2月4號，推出一套八款嘅紀念郵票慶祝白金禧年。當中包括四張第一級郵費郵票，同另外四張1.7英鎊面額郵票。八款紀念郵票展示女王由1957年到2020年嘅相片。


英國幾個環境保育團體聯同政府，共同發起名為「女王綠樹蔭」嘅全國植樹計劃，鼓勵個人、私人企業、學校、社區組織等等，透過植樹為女王慶祝白金禧年，而且可以將植樹嘅數量、品種、位置等資料，放上女王綠樹蔭官方網站入面嘅互動地圖。


女王亦同大仔查理斯王子率先喺2021年3月，一齊喺溫莎堡種落第一樖「白金禧年樹」。計劃會主力喺2021年同2022年嘅十月到第二年嘅三月植樹，因為秋冬係唔少植物嘅休眠時期，搬運及植樹過程中受傷嘅機會相對較低。


按傳統，軍方會喺女王生日當日舉行巡遊，當中又以軍旗敬禮分列式最為出名，到時預計會有約1,400名士兵，200名騎兵同400名軍樂手參與。巡遊會由白金漢宮開始，經過林蔭大道前往騎兵衛隊閱兵場，皇室成員更會騎馬加入巡遊隊伍當中。


英國上傳統會就皇家禧年、婚禮及加冕舉行點烽火儀式，女王登基白金禧年自然唔會少，到時英國、海峽群島、馬恩島及海外領地都會舉行烽火儀式。而今年，更加係首次每個英聯邦國家嘅首都地區都會參與烽火儀式慶祝白金禧年。


趙翼，字雲崧，係大清詩人，江蘇常州人。佢最出名作品係一首叫《論詩》嘅五言古詩，後兩句「江山代有才人出，各領風騷數百年」到今日好多人都聽過，其他出名作品包括史學著作《廿二史劄記》。佢同另外兩位同一時期活躍嘅江南文人袁枚、蔣士銓一齊畀人叫做「江右三大家」。


鐵路迷，又叫鐵道迷、軌道迷、火車迷，意思指鐵路運輸嘅愛好者，講緊係業餘性質上對鐵路有興趣，以至迷上佢嘅人。喺亞洲區，「鐵道迷」一詞喺台灣同日本比較常用。中國大陸、香港等地多叫「鐵路迷」、「火車迷」或純粹以「鐵迷」、「鐵膠」 去叫。


至於香港鐵路基本資訊，除咗喺港鐵公司嘅宣傳印刷品、報章雜誌報導收集攞到之外，其他較深入嘅鐵路資訊，只喺一啲鐵路迷組織或鐵路資訊討論區作內部分享。另外港鐵各路線嘅車輛車種好多，都係香港鐵路迷嘅主要討論話題，有時仲會討論到前九廣鐵路同京九鐵路入面營運緊嘅車種。


2014年，因為網絡嘅興起同憑住西港島綫做契機，有啲從社交媒體專頁而成嘅鐵路迷組織誕生，例如MTRiders、香港鐵路發展研究組、香港模擬鐵路發展中心、港鐵新路綫動向等，呢啲可以被叫做新生代鐵路迷組織。


以上組織通過佢嘅Facebook專頁分享香港鐵路資訊，模擬鐵路遊戲嘅香港鐵路版本製作，鐵路規劃研究同搞鐵路迷活動。隻後，雖然相關專頁仲繼續發展，但多數新一代嘅鐵路迷更加鍾意去開相關嘅YouTube頻道，而內容主要以車務為主。


根據香港法例第556B章《香港鐵路附例》第28H條，「不得在未獲港鐵公司書面同意並受依照港鐵公司所施加的條款及條件規限的情況下，使用任何錄音或錄影或拍攝器材以進行訪問或拍錄或製作影片或錄像。」，但冇嚴厲執行。


根據憲法，已連任兩屆嘅時任總統卡爾扎伊唔得參加，所以呢次係阿富汗響2001年推翻塔利班政權之後，首次以民主方式移交政權，加上以美軍為首嘅國際安全部隊即將撤離，選舉將會影響阿富汗內政、外交發展，備受國際高度關注。


選委會又話，全國七千幾個票站，有近一成因暴力威脅開唔到，唔少都係塔利班最活躍嘅東部選區。而塔利班又響選舉之前講過會以暴力抵制選舉，票站同選民都係襲擊嘅目標。佢哋自3月以嚟已經發動多宗襲擊，當局派出超過三十五萬士兵同警察維持治安。


外界擔心，可能要到10月先能夠選出新總統。如果再有咩差池，可能會影響同美國簽署雙邊安全協議。有關協議關乎北約部隊今年撤軍之後，美國駐兵人數同權利，卡爾扎伊因為同美國翻面，一直拒絕簽呢份協議。所有總統候選人承諾，一旦贏出，會同美國簽署協議，確保2015年重有成萬美軍駐守，幫手穩定局勢。


黎明行動廣義上係指香港由2019年11月11號到11月22號逢禮拜一到五朝早搞嘅反逃犯條例修訂運動嘅示威行動嘅統稱，形式包括「三罷」同埋針對交通嘅唔合作運動。而「黎明行動」本身同時亦係2019年11月11號嗰日嘅行動代號。


黎明行動早期強調係「三罷」，不過絕大部份人好難長期罷工，所以實際上都係以阻礙交通為主，效果以第一個禮拜比較明顯，到第二個禮拜隨住吐露港公路同東鐵線恢復通車，雖然紅磡海底隧道未通返車，但效果已經明顯唔及第一個禮拜。


阮文追死後俾北越尊為烈士。1965年10月15號，北越發行嘅新郵票擺嘅就係阮文追嘅肖像。佢成為北越嘅民族英雄，個名俾人用嚟命名大學同獎項。家陣大多數越南城市都有一條以阮文追為名嘅街道，而胡志明市嗰條當年阮文追暗殺麥克納馬拉嘅街就命名為「阮文追大道」。


2015年，馬來西亞首相納吉阿都拉薩俾美國《華爾街日報》同馬來西亞《沙撈越報告》指控，將馬來西亞政府管轄嘅一馬公司資金轉入佢嘅個人銀行戶口，涉及金額超過26.7億令吉。單嘢被揭發後，激起馬來西亞人民嘅批評聲浪，其中馬哈迪喺未回任首相之前曾帶頭呼籲納吉辭職。


馬來西亞反貪污委員會將呢單案分兩宗案件處理，即「捐款案」同「SRC案」進行調查。2016年1月26號，馬來西亞總檢察署總檢察長阿班迪宣佈，對於納吉喺「捐款案」接獲嘅26億令吉係沙地阿拉伯王室捐款，而喺「SRC案」並無貪污，宣佈納吉喺兩宗案中無犯法，並指示反貪會將呢兩宗案件刪file了結。


2018年第14屆馬來西亞下議院選舉，納吉領導嘅國民陣線得唔到足夠選民支持輸咗，馬哈迪領導嘅新政府上台後表示將有足夠嘅證據重新調查一馬公司醜聞。大選後幾個月內，馬來西亞政府先係禁止納吉出境，後搜查同佢有關聯嘅住宅，充公大量現金同貴重物品，亦將佢提控上庭，罪名包括失信、洗黑錢同濫用權力。


2019年4月3號，一馬公司案主要人物，前首相納吉阿都拉薩涉及嘅SRC國際私人公司4200萬令吉洗錢案正式開審。經歷90日控辯階段審訊，以及經過57日嘅審訊及傳召57證人後，於2019年8月27號正式完成舉證程序。


同年11月11號，馬來西亞吉隆坡高等法院宣判，納吉涉及SRC國際公司3項刑事失信、1項濫權同3項洗錢案，所有控狀表罪成立，諭令後者從12月3號開始需要出庭自辯，成為馬來西亞獨立以嚟，首位出庭自辯嘅前首相。


2020年7月28號，吉隆坡高等法庭宣判，納吉涉及一馬弊案嘅「SRC洗錢案」嘅7項指控全部成立，判處監禁12年同罰款2億1000萬令吉，如果交唔到罰款就加監5年。若無法繳付2億1000萬令吉嘅罰款，將以監禁5年代替。


2022年8月23號，聯邦法院五司一致駁回納吉喺SRC洗錢案終極上訴，維持原判，納吉即日入獄到加影監獄服刑12年，成為馬來西亞歷史上首位被判入獄嘅前首相。喺聯邦法院駁回其最終上訴後，佢於當晚6時05分抵達加影監獄。


2015年，伊斯蘭黨黨員對伊斯蘭刑法嘅實施有分歧，而分成保守派同開明派兩派，喺6月嘅伊斯蘭黨黨選，開明派全數被掃出領導層，於是開明派另行組織新希望運動，並向社團註冊官申請成立新黨進步回教黨，但申請被駁回。


於是通過接管工人黨去改名成國家誠信黨，國家誠信黨喺2015年9月16號正式成立，9月22號，誠信黨宣佈同人民公正黨、民主行動黨成立政黨聯盟希望聯盟，以取代因伊斯蘭刑法爭議而解散嘅前身人民聯盟。10月2號，社團註冊局正式批准申請改名國家誠信黨。


2020年宏願係由馬來西亞第四任首相馬哈迪喺1991年2月28號第六個馬來西亞計劃會議中提出嘅政治方針，目標係將馬來西亞喺2020年之前成為完全工業化同變成先進國家作為國家奮鬥目標。呢個唔單袛喺經濟領域，亦包括政治、精神、社會、心理、社會融合等其他方面。


戰狼外交，係一個用來形容中華人民共和國自習近平擔任中共中央總書記以嚟推行嘅強硬而且具挑釁性外交政策嘅稱呼。2017年，中國演員吳京自導自演嘅電影《戰狼2》上映，由於電影嘅中國民族主義情緒濃厚，衍生出「戰狼外交」呢個詞語。


中國駐英國大使劉曉明無否認呢個描述，更表示中國堅持走和平路線，但係因為世界上有「狼」，所以中國需要「戰狼」嚟捍衛國家尊嚴。中國官媒《環球時報》就話，中國一直強調共同利益，只係喺自己受到攻擊嘅時候自我防衛，後嚟更引述有一個形象嘅比喻話中國似係『功夫熊貓』。


豸山雁塔，又嗌增城雁塔，簡稱雁塔，係中國廣東廣州嘅一座八邊形金字塔尖頂嘅瓦木古塔，大明萬曆甲戌年起好，位置喺增城區荔城街道槎崗，雁塔公園嘅豸山頂。曾經喺大清光緒己亥年同1992年重修過。1984年被列入增城縣文物，1991年被列入增城新八景之一，1993年8月升級做廣州市文物。


門徒媒體主要節目係「門徒公義」，內容含一般香港基督教傳媒唔會大報導或無嘅新聞事件，包括宗教同政治層面負面消息同社論批評。該媒體除咗網上平台以外，亦發起唔同性質嘅社會關懷行動，不定期舉辦講座或座談會。門徒媒體係武漢肺炎大爆發期間舉行過門徒主日崇拜，講員包括胡可茵主教、林國璋牧師等教牧。


《HKG報》係香港一個親中派嘅媒體，喺2015年由親中派政治組織「幫港出聲」召集人周融所創辦，而家由同屬激進親中派嘅周天慧擔任行政總裁。據周融解釋，「HKG」係香港嘅簡寫，可解作「Hong Kong Good」或者「Hong Kong Great」，亦可以譯做「香港好」或者「香港偉大」。


HKG報嘅立場係親中派，佢哋自創立以來，報道都受到爭議同批評。喺2021年，有唔同學術期刊分別發表文章，話HKG報雖然自稱係新聞平台，但實際係散播政治宣傳嘅平台，可信度備受質疑，而且被中文維基百科列作唔可靠嘅資料來源。


2018年6月，香港屯門發生個女殺死父母再自殺嘅命案，《HKG報》隨後以「疑佔中後輟學走向極端 弒父母女生是黃絲殺手」為標題發表文章，文中引述標題為《屯門弑父母女生證是黃絲帶支持非法佔中者》嘅匿名而未經考證嘅網絡帖文，指涉案女子係「黃絲帶支持非法佔中者」，喺讓愛與和平佔領中環事件失敗後思想同行為走向極端，從而走上歧路。


該文章被批評係消費死者同捕風捉影嘅政治攻擊，有學者指出對事件作出猜側或探究成因無益處，亦有精神科專科醫生就事件表示網上一啲言論帶批判性兼且內容失實，呢啲負面討論可能導致死者家屬產生抑鬱情況，造成「另一重傷害」。


2019年6月香港《逃犯條例修訂草案》風波嗰陣，《HKG報》播出一段標題叫《香港學校內在發生什麼？請聽這位英華女生的勇敢控訴！》嘅片，條片入面一個自稱係英華女學校嘅女學生接受《HKG報》訪問，佢聲稱學校嘅立場一直支持「反對派」，又話學校裏面比較支持建制派言論嘅學生會俾同學鬧，而通識科「大部分」時間會講中國嘅負面消息，同埋會有學校校董會洗學生腦等。


英華女學校之後喺學校官方網頁回應，強調校方嘅立場一向中立，老師用持平嘅態度，引導學生多角度思考，仲鼓勵佢哋坦誠咁溝通，以建立互信、包容同埋尊重嘅文化，又話講座嘉賓係以專業嘅角度去分享見解，而校方只係提供平台同埋空間，畀同學反思同自由咁表達意見，並表示原定嘅升旗儀式會延至7月4號舉行。


香港市場營銷專家、作家徐緣話，從客觀宣傳效果嚟講，段片令人產生「當今年輕人的抗爭意識源於老師向學生灌輸對建制及共產黨的批評」呢個印象。佢仲假設建制派要令學校籠罩喺白色恐怖裏面，就搵個唔講名同遮咗樣嘅人嚟拍片篤灰，之後再讚佢係「正義敢言嘅後生仔」，呢個舉動足以令校方有麻煩，因為咁而要同家長交代番，同埋仲要面對傳媒嘅查詢，其他學校可能因為咁而有樣學樣，會加強自我審查。


徐緣仲話，類似嘅手段喺德國都出現過。2018年，俾人話係將納粹精神復闢嘅德國最大極右派政黨德國另類選擇推出咗爭議好大嘅「舉報老師」政策。呢個黨開咗個叫「獵師」嘅篤灰網站，鼓勵學生同家長上網對喺課堂裏面公開批評另類選擇黨嘅老師進行篤灰，將老師「政治唔中立」嘅證據上傳。


個黨搵嗮證據後，就向有關當局投訴追究，以懲處相關老師。另類選擇黨呢個政策引嚟好多國民嘅不滿，當中德國司法部長卡特琳娜·巴爾利仲話政策係「獨裁者嘅惡行，企圖限制民主自由」，仲話「任何鼓勵學生監視老師嘅人，都係將史塔西嘅作為帶返德國。


喺香港修例風波入面，佢當時曾經扮演一啲調停角色，例如參與過喺香港警察入侵中文大學同理工大學校園嘅事件入面，嘗試調停雙方。而喺2020年1月，佢亦帶同一班青年發表民調報告，指出修例示威係『反送中』，而唔係『反中』，又話示威者不滿政府同民政系統長期傾斜親中建制派，社會太多唔公義先迫使佢哋出嚟示威。


李子良個老婆過身之後，撫養兩個細路嘅巨大責任落咗喺佢身上，之前老婆嘅龐大嘅醫療費用，屋企已經一身債，迫於無奈之下李子良要向大耳窿借錢。等緊佢嘅結局只有一個，就係利息不斷噉增加，最終無法償還，與此同時，李子良同兩個仔之間嘅關係亦越嚟越差。


外公喺外地趕嚟，知道咗屋企所發生嘅一切，佢毅然決定幫助李子良還債。不過，貴利公司並冇就噉放過李子良，反而變本加厲，將佢同事嘅債務夾硬加落佢度。李子良決定帶住兩個仔遠走高飛，點知大仔為咗攞返阿爸心愛嘅手錶就出咗事，導致細仔俾人綁架，情況一度陷入危機。


喺香港，如果讀完小學、初中、高中，但係未達到嗰間學校嘅畢業條件，例如考試成績未達到嗰間學校嘅畢業條件、出席率唔夠或者操行差，就叫做修業。不過喺香港，小學升中學係根據呈分試成績，中學升專上院校係根據公開試成績，所以小學或中學畢業同修業都只係象徵式，對升學唔會有任何影響。


央視4K超高清試驗頻道使用雙線「CCTV」+匙羹型標誌。試播首日，匙羹標內有綜藝體「超高清」字樣，掛喺熒幕左上角，嘅右上角同時懸掛黑體「CCTV UHD」字樣，但呢一版台標淨係用咗一日就換走咗。2018年9月27號，匙羹型標內文字替換為「4K」，同時右上角取消「CCTV UHD」字樣。


呢個站係分開咗南北兩個站廳，而且兩個站廳嘅免費區係冇連埋一齊嘅。車站嘅商舖都喺嗮車站嘅免費區入面。兩個站廳都有扶手電梯同樓梯往返月台嗰邊，不過呢個站冇專用𨋢，喺南站廳嘅E出入口附近有輪椅升降機方便坐輪椅嘅傷殘人士往返月台。


另外，呢條綫嘅南邊都有條聯絡線同舊嘅2號綫曉港站西邊嘅西行綫接埋一齊。喺2010年9月21號之前，呢條綫係舊2號綫嘅正線，而家成日用喺車務調動嗰度。而接2號綫同8號綫嘅下行綫路軌方面，因為兩條綫之間啱啱好搞出咗十字架形，所以喺2010年9月22號拆走咗。


喺1988年嘅「十字綫網」規劃入面就出咗「江南新村站」嘅車站，嗰時係2號綫嘅一個車站，就喺差唔多而家嘅江南西站嗰度。後嚟喺1997年嘅《廣州市城市快速軌道交通線網規劃研究》話咗，呢個站係2號綫嘅車站，重加入咗2號綫首通段嘅工程入面。


喺2007年6月25號，由於國家發改委通過咗廣州地鐵2號綫同8號綫嘅延長段工程，而呢個工程喺2007年8月份就正式逳手。佢就係將舊嘅二號綫喺呢個站同曉港站之間嘅位拆開佢，重分別向南、西、北三個方向延長。


2020年2月25號早高峰時段，有部正常營運嘅列車嚟到呢個站要突然清客。係因為有位乘客喺車廂入面突發嘔吐。由於嗰陣屬武漢肺炎爆發時期，地鐵方爲咗保障乘客安全而需要喺呢個站清客，跟住將事發列車空車揸返到大洲停車場完全清走廢物同完全消毒先至得。


由於呢個站附近有間江南新地地下商場同好多座購物中心響度，所以就形成咗以潮流為主嘅江南西商業圈，佢係海珠區入面最繁華嘅商業聚集地。而距離呢個站冇幾遠都係有好多個住宅區響度，所以呢個站每日都好多人嚟坐車噉，喺客流高峰期甚至重出現井噴咁滯。


大學喺2021年QS世界大學排名中排141名，國内公立大學排名第3名。馬來西亞國立大學有超過22,000名學生，其中17,500名係本科生，5,105名係研究生，其中1,368名係嚟自35個國家同地區嘅外國學生。


將軍澳體育館，香港室內體育館之一，喺將軍澳運隆路九號，喺將軍澳游泳池同將軍澳公共圖書館邊，英文叫Tseung Kwan O Sports Centre。行政上歸西貢區。設施有籃球場、排球場、羽毛球場、壁球場、乒乓球檯、活動室、健身室。


有多用途主場，做得羽毛球場八個、或籃球場兩個、或排球場兩個、或手球場一個。此外，有壁球室三間，亦可做活動室、或者乒乓球室。另外亦有健身室一間。多用途活動室兩間，一間五十三平方米，一間一百零六平方米，玩得乒乓球或者舞蹈咁。


舊時所講嘅「書坊」，而家嚟講就係「出版社」噉解。喺清朝嘅雍正時期，因為呢條街嘅南邊係一間提督學院，嗰度成日都係睺住成個兩廣地區教育嘅最高衙門。而嗰時，呢度成日印同科舉考試有關嘅書，重有唔同類嘅經、史、子、集啲書都有，所以文人就成日嚟呢度。


瑪雅文明係美洲古文明，主要分佈喺今日墨西哥東南、危地馬拉、伯利茲、洪都拉斯西面同薩爾瓦多西面，由瑪雅人建立。佢哋發明瑪雅文、瑪雅曆，喺藝術、建築、數學、天文亦有好好嘅發展。瑪雅同印加、阿茲特克夾埋叫「美洲三大文明」。


葉紫棱，原名葉漪嘉，香港女藝人，係2018年參選亞洲太平洋國際小姐奪得季軍、 跨平台女神大獎以及緻萌健髮大獎。 曾合作拍攝的廣告品牌超過100個，當中包括Disneyland、Panasonic、HSBC等等，被賜予「廣告女王」嘅封號。


石塘咀體育館，香港室內體育館之一，喺石塘嘴皇后大道西四百七十號。石塘咀市政大廈五樓，英文叫Shek Tong Tsui Sports Centre。行政上歸中西區。設施有籃球場、排球場、羽毛球場、壁球場、乒乓球檯、活動室、健身室、舞蹈室、兒童遊戲室。


阿布札係尼日利亞首都，喺尼日利亞中央地帶嘅聯邦首都直轄區。佢係一個主要起喺1980年代嘅規劃城市，1991年12月12號取代尼日利亞人口最多嘅城市拉哥斯成爲首都。據2006年人口普查，佢係尼日利亞人口第八多嘅城市。


1927年蔣介石發動四一二反革命政變，大肆屠殺共產黨人同革命群眾，大革命遭受到局部嘅嚴重失敗。此後，全國形成咗三個政權，即原來嘅北洋軍閥政府，上海、南京嘅蔣介石反革命政權同武漢國民政府。面對錯綜複雜嘅矛盾同尖銳激烈嘅鬥爭，需要中國共產黨對形勢有清醒嘅認識並採取果斷行動，先能夠挽救革命。


陳獨秀代表第四屆中央執行委員會向大會作咗《政治與組織的報告》，涉及中國各階級、土地、無產階級領導權、軍事、國共兩黨關係等11個問題。報告既冇正確總結經驗教訓，又冇提出挽救時局嘅方針政策，反而為過去嘅錯誤進行辯護，繼續提出一啲錯誤主張。


共產國際代表團團長羅易作咗題為《中國革命問題和無產階級的作用》嘅講話。班代表對陳獨秀嘅錯誤進行咗批評。會前，瞿秋白針對陳獨秀、彭述之等機會主義理論同政策，寫咗《中國革命中之爭論問題》呢本書，着重論述咗無產階級同資產階級爭奪領導權問題。


中共五大雖然批評陳獨秀嘅錯誤，但係對無產階段點樣爭取領導權，點樣領導農民進行土地革命，點樣對待武漢國民政府同國民黨，特別係點樣建立黨嘅革命武裝等迫在眉睫嘅重大問題，都未能作出切實可行嘅回答，因此，難以承擔响生死存亡嘅危急關頭挽救大革命嘅重任。


油塘中心係香港房屋委員會嘅私人機構參建居屋屋苑，喺香港九龍觀塘區油塘，近油塘工業區、港鐵油塘站、鯉魚門邨、油塘巴士總站。屋苑總共有九棟樓，喺1981年起好。同一般居屋唔同，油塘中心所有單位都唔使補地價，而且一律都可以喺公開市場自由轉讓。


何翠萍係財經記者出身，加入政府前喺香港商業電台做咗超過廿年嘢，離職前做新聞及公共事務副總監。佢2013年至2016年間做過香港新聞行政人員協會秘書、副主席、主席等職，有香港浸會大學傳理學社會科學學士學位。


吳哥尼係緬甸嘅作家同律師，亦係昂山素姬嘅法律顧問，實皆卡薩人。佢既係Laurel法律公司嘅創始人之一，又係國際律師協會嘅會員。2013年加入咗全國民主聯盟後寫咗好多本挑戰緬甸國內嘅人權同民主啲書，亦主張過宗教內容。


愛華頓足球會係一間位於英格蘭西北部利物浦嘅足球會，係其中一支每季都有得打英格蘭超級足球聯賽嘅球會。佢喺1878年成立，係足球聯盟成立嗰陣嘅創立成員，自創立以嚟攞過九次英格蘭頂級聯賽冠軍。佢嘅主場係葛迪遜公園球場。


鴻溝係歷史上有好多個名，《竹書紀年》叫佢做「大溝」，《史記·河渠書》叫佢做「鴻溝」，《漢書·地理志》叫佢做「狼湯渠」，《後漢書·郡國志》叫佢做「鴻溝水」，《水經注》叫佢做「蒗盪渠」或者「渠水」，魏晉以後就叫佢做「蔡河」。


李家仁工餘唱兒歌，親自作曲、填詞，上過無綫電視細路節目《閃電傳真機》、《至Net小人類》同《放學ICU》，飲歌包括《小明坐火車》，YouTube片段有40萬人次睇過，另外2010年《小明上廣州》嚮YouTube，3日內有30萬人次睇過，重嚮叱咤903派台，話有更多「小明系列」歌出緊。


雪萊，係英國嘅浪漫主義詩人，亦係英語抒情詩裏頭風格最細膩嘅詩人之一。經典著作集有 Ozymandias、Ode to the West Wind、To a Skylark、The Masque of Anarchy，詩作有 Prometheus Unbound、Alastor, Adonaïs、The Revolt of Islam、The Triumph of Life。


王子涵，係香港導演王晶個女，係一位模特兒，2015年加入香港無綫電視，喺女人節目《姊妹淘》做主持，之後亦有拍過劇，當中喺2019年劇集《荷里活有個大老千》戲份比較重。2020年，佢加入《愛回家之開心速遞》劇組。


《胡士托風波》係臺灣導演李安嘅一齣喜劇電影，背景用胡士托音樂節，打算嚮2009年5月坎城影展做首映，嚮台灣排期 9月4號上畫，而香港係10月1號。演員包括迪美查馬田、艾美夏斯、艾美達史丹頓、亨利高曼。


余逸思，香港女藝人，本嚟係模特兒，隸屬Pure模特兒公司，亦兼任化妝師。佢係2016年ViuTV選美節目《美選D.n.A》魔鬼組第一名兼全場總亞軍，選後加入ViuTV，拍過唔少節目，更係2021年ViuTV重點推介嘅八大藝人之一，不過2022年ViuTV將藝人管理業務轉移到新公司MakerVille嗰陣，佢未有同新公司簽約，轉做自由身藝人。


余逸思喺2016年參加ViuTV嘅《美選D.n.A》選美真人騷節目，因為身上有紋身而被編入魔鬼組，雖然決賽喺魔鬼組攞第一名而入圍最後兩強，不過最後係以一票之差輸咗，只係攞到全場總亞軍。選後佢加入ViuTV，早期主要係做綜藝節目主持，之後亦有拍劇，當中喺2022年嘅《IT狗》飾演嘅女權IT人Bille有比較多戲份。


余逸思同另一位ViuTV藝員沈殷怡喺中學時期因為聯校劇團活動而相識，但自從沈去咗上海升學後兩人就一度無再聯絡，直到余沈兩人先後2016年同2018年加入ViuTV先至見返面，不過要到2020年頭播嘅《辣伙頭》同《金剛旅神團》先至開始有機會同場演出，而佢哋喺2020年4月展開咗閨蜜同居生活。


《驚天奪寶》係一部2004年美國動作冒險電影，由Jon Turteltaub做導演，Jim Kouf同Wibberley兩公婆編劇，謝利畢咸瑪監製，套戲係「驚天奪寶系列」嘅第一部作品。主演係尼古拉斯基治、夏菲基圖、莊威、戴安古嘉、辛般、Justin Bartha、基斯杜化龐馬。


後來約莫喺1991年淡出香港娛樂圈，移民去馬來西亞。1998年亞洲金融風暴，馬來西亞元貶值，佢個人資產冇咗四成，損失達七位數字。2003年回流香港，2014年重返無綫電視，回巢後首部電視劇係《東坡家事》。


周永勤係新界原居民，喺屯門區出世，自細喺屯門生活，同何君堯讀同一間幼稚園，保持友好往來。周永勤小學讀中華基督教會拔臣小學，受學校影響而成為基督徒。周永勤讀中學時咸家搬咗去元朗住。大學畢業之後，周永勤喺香港懲教署做懲教主任，因為返工要輪更留宿而停咗返教會。


周永勤早年喺鄉事派鄧兆棠嘅辦事處幫手鄧嘅議會工作，兩人加入香港協進聯盟，最後周重做咗鄧嘅助手。1990年代初期，天水圍新市鎮發展開始成形，鄧委託周代表鄉事派參選1994年香港區議會選舉入面新開嘅天瑞選區議席，周亦以呢度開展政治生涯。


1994年香港區議會選舉入面，元朗區議會因應天水圍天瑞邨人口增加，劃出新嘅天瑞選區。喺新屋邨入面，坐擁傳統勢力嘅鄉事派同外來黨派爭持不下。周永勤最後尾喺鄧兆棠支持下，攞到2,093票，對手自由黨楊欣輝只係得100票，以96%得票大勝，並以27歲之齡當選元朗區議會議員。


周及後積極開拓天水圍地區工作，他認為香港經濟良好使核心家庭遷入新市鎮後積極投入社區，社會欣欣向榮。在他1994年11月上任之後，天水圍出現連環性犯罪，有女受害者將辨認出的涉案者通知他，周就將其誘至辦事處讓警方即場逮捕。


在殖民地時期，作為反對派的鄉事派對港英政府甚為不滿。在1995年香港立法局選舉中，香港總督彭定康更改選舉模式，令一直由鄉事派主導的新界西選區亦被民主派攻破，連鄧兆棠都被民主黨黃偉賢撃敗。選舉事務處在選舉後公佈屯門區及元朗區總共11萬名選民中有約6,000名未能成功投票，周以個人身份向高等法院提出選舉呈請。


雖然香港回歸，但駐港英軍中大量啹喀兵在退役後與家眷留港定居。周永勤明白他們難以適應香港社會，決定擔任多個南亞裔社區組織顧問，協助他們融入香港社會。與此同時，來自中國大陸的新移民同時陸續遷入天水圍，同樣不適應香港文化。


周指出增關注以促進社區建設，需要不同渠道的支持。他在天水圍區內舉辦不同活動，例如粵曲和粵語流行音樂等歌唱活動，組織義工網絡，以及童軍及跆拳道隊伍等青少年團體，為求令社區更融洽。周表示天恒邨及後在2004年發生滅門慘案，香港政府才開始調整天水圍新市鎮發展策略。


身為基督徒的周十分關注教會組織犯罪問題，在2004年更為香港基督教錫安教會提倡教友飲用雙氧水事件向香港警察提供資料，包括教會成員、聚會場地、錄音帶及受害個案等。最終錫安教會的傳教活動消失於天水圍街頭。


回歸後周連任多屆元朗區議員。他在1999年香港區議會選舉以84%得票率再次在天瑞選區大勝。雖然2003年香港區議會選舉中選區出現變動，原有天瑞選區與1999年入伙的天華邨合併成瑞華選區，但周在是次選舉中並沒有對手挑戰，以港協進成員身份自動連任。


周永勤在2004年加入自由黨後，繼續天水圍的地區工作，並在2007年香港區議會選舉中以81%得票率於瑞華選區成功連任。在2008年香港立法會選舉，他獲得自由黨提名參選新界西選區，與自1981年起就成為立法機關議員的周梁淑怡合組名單，並排在她之後協助她連任。


然而，因自由黨不支持基本法第23條立法開罪香港中聯辦，他和其他鄉事派成員與其他建制派政黨配票，更與同為自由黨黨員的劉皇發在選舉日為民主建港協進聯盟拉票，令周梁淑怡連任失敗，而周永勤也未能當選。自由黨大敗引發周梁淑怡辭去副主席一職及大規模退黨潮，劉在退黨後加入經民聯，並邀請周永勤加入，但周婉拒。


周永勤雖然仍舊與劉皇發私下保持良好關係，但周仍然留在自由黨，不再是劉的政治盟友。周在2011年香港區議會選舉於瑞華選區面對公民黨劉冠亨及獨立人士高俊傑挑戰，最終周以過半得票率再度連任。不過，自由黨在2012年香港立法會選舉卻沒有提名周出選，改為全力支持田北俊在新界東選區重返立法會，而周則指沒有參選是因為自己正在刻苦磨練。


2014年，天水圍商場置富嘉湖加租，導致德怡幼稚園被迫停辦，周查冊發現李嘉誠家族的長江實業佔有商場過半股權，令公眾改為對李氏施加壓力。雖然最後幼稚園無法改變停辦結果，但及後周在區議會報告上提出幼稚園欠缺政府支援，認為政府需為幼兒教育負上更多責任。


德怡幼稚園事件亦令周開始公開抨擊地產霸權，身為自由黨成員的他更曾在電台節目上與奉行社會民主主義的社會民主連線黃浩銘一同批評領展，更表示不排除與社民連在對抗領展上合作。周認為領展承包商建華為得到更多傳統市場經營權，操控街市檔主調整價格，令其他街市倒閉後達至壟斷。


雖然作為建制派人士，但周沒有認為雨傘革命的參與者為激進人士。他更表示曾目睹傘後組織成員將物資分配給大角咀的長者，周認為他們為人真誠，因為欠缺溝通機會而反抗。雨傘革命亦沒有令尋求連任的周在2015年香港區議會選舉中遇上泛民主派及本土派的挑戰，反而民建聯與鄉事派交惡，派出高俊傑參選瑞華選區。


最終周在這次建制派內訌中以54%得票率勝出。周在當選後，更在區議會首次會議聯同其他鄉事派成員支持沈豪傑取代民建聯梁志祥成為區議會主席，並在會後指責梁以往擔任主席時有欠公允，在主席選舉落選是「自作自受」。


周代表自由黨以一人名單出選2016年香港立法會選舉新界西選區，繼八年後再次競逐立法會議席。周雖然表示參選確認書十分奇怪，但仍有簽署。他雖然積極與其他派別的候選人在領展問題上合作，但他對新界原居民的權益寸步不讓，更批評朱凱迪提出直選新界鄉議局，但卻表示願意與朱討論鄉村事務。


一名中間人在7月17號向周提出給予相等於500萬的雙倍競選經費及政府官職勸退立法會選舉，使選票集中於何君堯。周在都市日報旗下《E週刊》於8月18號的報導上承認事件，並於8月21號在Facebook發出「不要西環治新西」的圖像回應。


在8月25號上午，周收到兩段恐嚇錄音，並在下午轉交傳媒。結果他選擇在晚上由香港有線電視舉辦的選舉論壇上穿黑衣出席、沒有安排團隊撐場及不佈置任何橫額及直幡。周在開場發言隨即表示因受到威嚇，不想身邊的人惹上更高層次的麻煩，宣布停止一切選舉活動，等同退選，並向鏡頭鞠躬致歉。


論壇中鄭松泰質問何君堯為何在周就退選發言時獨自暗笑，何指自己遇上逆境都會保持樂觀，斥責鄭指控形同抹黑。在論壇完結時，周引用村上春樹的雞蛋與高牆演說，指自己不怕當雞蛋挑戰高牆，重申因考慮身邊人會惹上麻煩及負出代價，決定退選。


何君堯在論壇結束後表示周退選一事與自己無關，而周早前對他原居民身分的質疑已向選管會作出投訴，無迫周退選的動機，更形容為周「處心積慮，自導自演」。雖然如此，何在8月26號於香港商業電台節目中承認錄音中的男聲是其團隊的義工，但就指是內部已放棄計劃的錄音，認為周涉嫌竊聽。


然而，自由黨對周退選一事並不知情，田北俊及鍾國斌等黨員均是在觀看選舉論壇或被記者查詢才知道周的決定，而周梁淑怡及劉健儀在8月26號下午則到廉政公署總部大樓報案，要求徹查。廉政公署在接報後於8月29號向所有報案人士通知已開始立案調查事件。


周在8月26號深夜乘搭航班至英國，他在香港國際機場表示施壓者勢力比香港中聯辦或黑社會更強大，超出紀律部隊的執法範圍，故沒有報案。他更擔心被人綁票而不敢到中國大陸、泰國及緬甸，亦因英國閉路電視較多容易偵查罪行，而選擇去英國探望朋友並在選舉結束後回港。


最終，周的選舉得票僅為1,469票，與最後一席當選的何君堯差超過3萬4千票。周亦在9月5號點票期間由英國返回香港，翌日前往廉政公署及立法會大樓向調查員及黨友交代事件。他在9月7號於天瑞社區中心召開記者會表示，多名勸退者均代表北京當局，停止選舉論壇、停止所有選舉工程及離開香港均屬恐嚇者的要求，作出勸退及恐嚇等中間人的目的已經達成。


雖然周永勤在退出競逐立法會議席，但他仍餘下超過三年區議員任期，他在選舉結束回港後就立即到其辦事處處理公務。及後，他更表示會繼續擔任區議員，直至第6屆香港區議會選舉，佢畀香港本土派素人天水連線林進打低咗，連任失敗。


周永勤為咗應付政治生涯嘅需要，熱忱進修。佢合共擁有三個學士學位同埋四個碩士學位，包括法學、政治學、社會學、經濟學同埋工商管理等學位。佢話，做議員唔識法律同埋公共財政，好難審批草案同埋公共預算，自己恨做一個稱職嘅議員，先至係咁學習，遺憾香港選舉只被中聯辦操縱。


交換羣係代數入面好重要嘅概念，一啲更複雜嘅結構，例如環、體、向量空間、代數等等都係建基於交換羣嘅概念。比起非交換羣，交換羣嘅性質簡單好多，舉例嚟講，有限交換羣同有限生成交換羣嘅分類都簡單過非交換嘅版本。


倫敦港區輕鐵係喺英國倫敦重新發展嘅倫敦港區嘅一個自動化輕鐵系統。第一條綫喺1987年8月31號開通，之後又延長咗好多次，依家有廿四哩咁長。佢嘅路綫最北去到史察福，最南去到路易咸，西面嘅車站有塔門同銀行，東面嘅車站有碧頓、倫敦市機場及胡列治阿仙奴。


由於朴槿惠嘅任期只有一年八個月左右，所以今次國會選舉結果將會關乎到出年總統選舉嘅形勢，被視為係重塑南韓政治版圖嘅分水嶺，亦都被人形容係對朴槿惠政府嘅一次信任投票。但係面對當地後生仔失業率創新高，高達百分之十二點五，對比返全國失業率只有百分之四點九。


本來有一百五十六席嘅新國家黨，響今次選舉冇咗三十幾個議席，比同在野嘅共同民主黨重要少一席。而成立咗兩個幾月嘅國民之黨亦都攞到差唔多四十席。有分析認為，南韓低下階層同年輕嗰代普遍唔妥政府施政，希望求變，成為今次選舉嘅關鍵。


攞到一百二十三席嘅共同民主黨黨魁金鍾仁就多謝選民支持，承諾會監督政府施政，改善經濟，並且爭取贏出年嘅總統選舉。呢個最大在野黨雖然之前有部分黨員走咗，籌組成為國民之黨，不過佢哋唔單止保住首都圈地區，尤其響首爾江南區重增加咗支持度，且在響新國家黨嘅票倉嶺南區攞到差唔多十個議位。


西元前206年，劉邦發兵舉事於武關，攻入關中、佔領咸陽。子嬰投降之後，秦朝滅亡。於是劉邦約法三章，廢除苛法嚴刑同圍堵楚軍。當時項羽嘅兵力有四十萬人，劉邦同項羽按照楚義帝嘅約定，表示「先入關中者為王」。


曹無傷嘅手下同項羽宣稱劉邦自立秦王嘅計劃，而且打算擁立子嬰做宰相。項羽怒火中燒，佢決定聽日兵分四路將劉邦消滅。不過范增認為劉邦入關以後，亦都未試過任何雞鳴狗盜之事。因此判定劉邦絕非池中之物，要佢小心。


聽日，劉邦嚟到項羽嘅部隊同佢見面。宴會期間，范增多次暗示項羽展開行動。項羽始終不為所動，因此未有留意。范增之後交待項莊耍劍，打算喺呢度刺殺劉邦。不過當佢快將貼近目標嗰陣，多次受到項伯嘅阻止。此時張良離開一陣，令手下通知樊噲入席。


宥勝，原名王宥勝，舊名王郁翔，係臺灣男藝人，喺新北市立永平高級中學同埋國立中央大學財務金融學系畢業。曾經喺2006至2007年間到澳洲打工度假，完成騎單車橫越澳洲沙漠，並參加2008年澳大利亞商工辦事處主辦嘅「秀出您眼中的澳洲」攝影比賽，以「不朽」作品獲得第三名。


鹽田港係深圳第一批中港合營及國企民企合作嘅碼頭之一，但同西部港區嘅眾多碼頭唔同，鹽田港嘅香港合營企業為和記黃埔，為國際間數一數二嘅碼頭經營者。碼頭於1994年開始經營，多年來均統一管理深圳東部港區嘅碼頭。


和黃經非全資附屬公司和記鹽田港口持有鹽田港碼頭。和記港口於1998年增持鹽田港 至49.95%，於2000年間接持有增至50.5%權益，及後非按比例於投資港口擴建, 使權益百份比下降至48% 、42.


和記鹽田港口於2007年提出收購鹽田港股份持有嘅西港區部分權益，作價人民幣現金 270,628,000 元。完成轉讓時，和記鹽田港口與鹽田港股份持有之合資公司股份權益分別由 41.67%與 58.33%調整至 65%與 35%。


2010年中遠太平洋向馬士基購入其直接及間接持有嘅和記鹽田港口13.7%股權及股東貸款，作價520,000,000美元現金，使中遠太平洋增持和記鹽田港口至約20.55%。 和記鹽田港口嘅其他股東Mitsui & Co.


1956年5月31號，學校正式成立，初期嗌廣東省糧食幹部學校，辦學點喺荔灣區西村大崗園一帶，但開辦咗2年受到嗰時嘅經濟困難同私轉公制、加上文革又爆出破四舊浪潮，令學校一度出現合併同委託辦學現象。直到1978年先至復辦，但嗰時改咗名做廣東省糧食學校。


1981年3月，由於學校周邊搞污染工業開發，令學校向東搬到郊區沙河鎮馬蹄崗重喺1994年4月正式改名做廣東省貿易學校。2004年11月又再次改名做廣東省貿易職業技術學校。2008年喺花都花山鎮一帶搞新嘅校區重喺2009年正式起好。


另外，佢有時會關注香港議題。喺2022年5月一次立法院外交及國防委員會會議入面，民進黨立委林靜儀以假消息阻止政府原定開放無居留資格嘅港澳居民來台就讀高中嘅措施，吳介民當時就質疑，林靜儀當初喺台中包場《時代革命》嘅時候，就應該對國家政策理應徹底理解來龍去脈、利弊得失。


個鎮喺大清順治年間搞好。入面有600幾間由關氏同司徒氏華裔喺20世紀初夾手夾腳而起好嘅騎樓，樓底重有好多舊嘅舖頭。尤其街邊有好多特色小食同舊時粵西營商同生活喺埋一齊嘅畫卷。入面主要有中外明星雲集嘅影視城、有幾百年歷史嘅關族同司徒氏圖書館、司徒美堂故居、南樓。


金陵臺係中國廣東省廣州市嘅一間有民國歷史特色嘅建築，喺越秀區詩書路入面，隔籬冇幾遠就係廣州市兒童醫院後門。呢間嘢喺1946年起，不過到咗2013年6月份俾開發商拆咗，後嚟喺政府部門介入咗事件之後，就喺2014年初先至重新起返噉嘅建築。


喺2012年5月中旬，金陵臺同埋妙高臺呢兩棟樓究竟喺拆定係留響度，都俾好多街坊關注咗。雖然話呢兩棟樓都喺拆遷範圍入面，但係佢有比較好嘅歷史、科學同藝術價值，而且喺歷史文化街區嘅核心保護範圍入面，先至俾好多本土文化迷同埋狗仔隊關注咗，之後廣州市國土房管局發咗文之後話咪拆住，因為廣州入面得好少喺20世紀40年代起嘅建築響度。


但係開發商睬都唔睬，當規劃局講啲嘢係無哩頭兼發嗑瘋，卒之喺2013年6月10號深夜到2013年6月11號凌晨將呢間屋拆咗。而呢笪地喺2008年嗰陣係攞咗「建設用地規劃許可證」嘅。後嚟政府同文化專家猛咁鬧呢件事，話開發商係咪拆樓拆懵咗。


到咗2013年6月底，由於開發商強拆金陵臺之後俾好多人關注咗，搞到廣州一定要變成歷史文化名城先至得。而廣州市政府調查咗呢噉嘢，就話「呢單嘢=證據確鑿+事實清楚+情節惡劣」嘅違法事件，要依法依規嚴肅處理呢單嘢。


結果廣州翠樺地產置業有限公司就俾佢罰，話要賠返佢同違法拆咗嘅民國建築嘅所有相關費用，重要向全社會作出書面檢討。就喺7月10號，翠樺地產先至向廣州市政府交咗書面檢討，話無意傷害咗廣州市民對廣州呢座歷史文化名城嘅感情，重向受害業主道歉，佢重話一定會盡力重新配合政府，起返呢間咁有特色嘅建築。


李壽澈喺2010年10月至2011年7月做尚武隊主教練。喺佢嘅執掌之下，呢隊有軍隊背景嘅足球隊唔單止喺球場上打唔出名氣，反而因為打假波做咗韓國足球界最為人不齒嘅足球隊。根據檢察官陳述，李壽澈唔單止逼球員打假波，重利用球員嘅前程向佢哋父母收取賄賂。


香港公共圖書館落架圖書爭議，係指2023年開始一啲唔同於政府官方觀點嘅圖書等內容喺香港公共圖書館書架上面消失。初初，圖書館只係引用未經諮詢或香港人同意以強行落實嘅《港版國安法》，將一啲政治相關書籍同內容拎走，喺書館睇唔到、借唔到，電腦目錄上查唔到。


但去到2023年5月，具有泛民主派背景嘅人佢哋所寫嘅書籍，唔理係咪同政治有冇關連，都因為作者身份問題而被「落架」。受害嘅作者包括有吳靄儀丶鄺俊宇丶司徒華丶馬嶽丶區家麟等。有部分媒體形容，今次事件係文革嘅開端。


鈴木善幸響上任之後，為咗解決高達82兆億嘅國債，於是要進行唔加稅嘅財政重建，但由於當時全球經濟都唔好，政策並唔成功。響外交方面，他認為「日美同盟關係唔應該包埋軍事意義」，令到日美關係轉差，唔單止搞到時任外務大臣伊東正義直接唔撈，而且黨內都有人唔妥佢，特別係岸信介一派。


響唔做首相之後出任黨最高顧問。響中曾根時代，鈴木試過努力平息角福戰爭，但係慢慢佢哋開始對於太過依靠田中嘅中曾根非常唔妥，所以鈴木響1984年9月提出「二階堂擁立構想」，希望籍住推舉田中派嘅第二號人物二階堂進出任總裁，從而取代中曾根。


設立候選人資格審查委員會目的是落實中共中央總書記习近平倡議的「愛國者治港」要求，是中共中央推動2021年香港政治制度改革的一部分。根據2021年3月30日，第十三屆全國人大常委會修改後的《香港基本法》附件一，行政長官、立法會議員和選舉委員會委員的候選人，都要先經過警務處國家安全處的審核，再上交維護國家安全委員會撰寫審查意見書，最後交由候選人資格審查委員會確認候選人是否擁護《香港特別行政區基本法》、效忠香港特別行政區。


2021年8月26日，資審會宣佈310名獲其裁定登記為有效的選管委員會當然委員下月19日舉行，而資審會被裁定為不符合國安委成員亦會不雍護基本法以及效忠香港特區改府內成為連帶即時喪失議員資格的5年議席，2人就無效登記的人士為香港第六屆立法會議員，包括沒有參選第七屆鄭松泰等。


廣瑜鄧公祠又叫來成堂，喺香港新界元朗區錦田水頭村32號，康熙四十年起好，由鄧氏第21代族人鄧像六為咗紀念第17代祖先鄧廣瑜而起，係錦田北圍三間鄧氏宗祠之一。1782年，鄧氏族人曾經捐錢嚟翻新來成堂。除咗用嚟做祠堂之外，喺1950至60年代曾經改過做商店，到咗70年代尾至80年代初成為咗金屬品製造廠，後來更被荒廢咗，祠堂殘破不堪。


以色列官方整咗兩套官方拼音方案，一套學術用，一套日常用，官方拼音會用喺例如地名咁，最初嘅方案喺1957年1月23號公佈，但係官方方案因為覺得唔啱音，喺2000年代改過，所以實際上遇到嘅拼音方案，就算淨計官方方案，其實都唔止兩套。


香港中文大學工程學院係香港中文大學八大學院之一，旗下嘅電子工程系係最早成立嘅學系，而家設有6個學系同9個研究中心，另設有一生物醫學工程研究生分部。工程學院總部設喺何善衡工程學大樓五樓，而中大嘅另一座工程大樓係蒙民偉工程學大樓。


自2007年起，所有工程學系都提供同時修讀工商管理學士課程嘅選擇。獲派入六個工程學科之一嘅學生，可以喺頭三年修讀工程學科嘅同時，加插工商管理學院嘅學科，讀完第三年就攞到有關工程學學士資格，同喺第四年完成工商管理學士嘅餘下科目。


不反對通知書係香港《公安條例》下香港警務處處長針對集會或者遊行發出嘅文書，代表唔反對活動嘅進行。如果處長喺指定期限內無發出不反對通知書，只要處長無發出反對遊行嘅通知，仍然可以視為已經發出不反對通知書。


喺2019年反送中逆權運動爆發初期，根據民間人權陣線引述嘅統計，以往遊行唔獲批不反對通知書嘅機會只係得約莫0.01%。但係自從7月27號光復元朗遊行開始同埋之後多數反修例遊行，都唔獲批不反對通知書，泛民主派認為係打壓示威自由。


蘇家樂，中葡混血兒，係同時活躍香港、澳門兩地影視圈嘅男演員。佢喺澳門長大，同時佢亦都係澳門炫目劇團創團成員同埋創作總監，依家係銀河海潤演藝有限公司旗下藝人。2018年嗰陣憑住電影《蕃茄田》攞到第十三屆台灣金甘蔗影展最佳男配角。


喺數學定義上，一個 CT 訊號嘅時間點係小數點後幾多個位都得，而一個 DT 訊號嘅時間點係離散嘅－量度一個 CT 訊號要無時無刻係噉一路觀察住，而量度一個 DT 訊號就係每隔若干單位時間觀察一次，例如有個每 1 秒觀察一次嘅 DT 訊號，如果將第一個量度嘅時間點設做 0，會量度到喺時間點 1 秒同 2 秒嘅訊號，但就唔會知道時間點 2.


新思維係蘇聯末任最高領導人、蘇共中央總書記戈巴卓夫時期喺政治、經濟、軍事、外交領域推行嘅一系列改革思想同埋新政策。提倡「尊重人權」、「公開性」同埋「多元化」，建設人道嘅民主社會主義，並採取軍事上嘅收縮政策，例如簽署《中程導彈條約》同從阿富汗撤軍等。


1995年開始，陳廷驊開始有嚴重嘅腦退化症，一直到2008年11月，高等法院宣布佢係「精神上無行為能力人士」，2009年，細女陳慧慧成為南豐嘅董事長。但就喺同年12月，陳廷驊老婆楊福娥以老公對佢作出「不合理行為」為由申請離婚。


呢個站同2號綫三元里站以北啲站點都唔一樣，因為站廳同月台都喺唔同一層樓，所以冇分到兩個站廳嘅車站。而收費區喺站廳嘅南邊同東北邊嘅位，四周圍俾人行通道同車站嘅商舖圍住嗮，而收費區入面有好多座扶手電梯同專用𨋢往返月台嗰邊。


喺1988年嘅「十字綫網」規劃入面，雖然話出現咗2號綫嘅樣，但嗰時係嗌「江夏站」，佢規劃話係2號綫北邊嘅總站，車站嘅位就喺而家江夏牌坊嗰度。不過到咗1997年嘅《廣州市城市快速軌道交通線網規劃研究》入面將規劃緊嘅2號綫延長咗，去到新國際機場嗰頭，路線就稍微冇乜點變，而呢個站就變成中途站。


車站開通初期凈得A、B兩個出入口，後來又開埋D1出入口，但無耐又閂返，因為呢個出入口四圍都係雜草重生地方，加上附近又搞緊施工，搞到冇乜人出入，雖然嗰時嘅出入口指引話去到白雲國際會議中心，但係白雲文化廣場站嗰度去重近。


由於舊嘅白雲機場喺2004年搬走咗之後，2007年新開始搞嘅白雲新城，其中北邊大部分嘅地皮都重未搞到有效嘅開發，而呢個站附近都係啲荒地。而車站東北邊1500米就係廣東外語外貿大學同埋白雲山風景區西門，西邊幾百米就係黃石路嗰帶嘅住宅區同城中村。


北邊就喺已經清拆晒嘅安華裝飾城，南邊重有喺度起緊嘅樓盤。而呢個站凈係開咗東邊嘅出入口，所以平時都係喺廣外讀書嘅學生、喺呢度冇幾遠嘅居民同埋極少數去白雲山西門嘅遊客嚟坐車。但係呢個站距離人口密集區比較遠，所以去蕭崗站坐車嘅人必須搭其它交通工具或行路先到地鐵站，搞到有部分居民揀搭巴士。


1960年太平洋颱風季泛指喺1960年全年內任何時間，喺赤道以北及國際換日線以西嘅太平洋水域，以及南中國海所產生嘅熱帶氣旋。雖然有關方面並冇設下本颱風季嘅指定期限，但大部份喺西北太平洋嘅熱帶氣旋通常都會喺5月至12月期間形成。


呢篇文嘅範圍僅限於赤道以北及國際換日線以西嘅太平洋以及南中國海水域。喺赤道以北及國際換日線以東嘅太平洋水域產生嘅風暴就被稱為颶風，並被列入1960年太平洋颶風季。喺西太平洋產生嘅熱帶風暴係由日本東京颱風中心命名，國際編號為60xx，而美國聯合颱風警報中心會將嗰帶嘅熱帶低氣壓編上W字尾嘅編號。


1960年6月3號形成，經過南中國海中、北部之後，再喺6月9號喺香港西北偏西大約10公里掠過，並對香港造成災害。根據實測風力，未有測到持續颶風，皇家香港天文台淨係考慮到風向轉為西南時，大廈所承受嘅陣風。


中華人民共和國航天計劃喺國際上以國家航天局名義活動。佢由1955年開始發展，嗰陣中華人民共和國啱啱成立，工業基礎好薄弱，整唔到坦克、飛機，甚至連車都生產唔出，一直到毛澤東「兩彈一星」計劃出現，情況先有所改善。


1971年嘅「714工程」暫停令到中國航天計劃停咗二十年。好彩，跟住嘅「863計劃」令中國航天計劃返生。而「神舟」同「天宮」亦提高中國航天事業嘅水準。到咗2003年，中國太空人楊利偉搭住神舟5號成功飛行，中國航天技術卒之發展到載人水平。


1955年1月15號，毛澤東主持召開中共中央書記處擴大會議，講到中國原子彈技術。毛澤東唔主張戰爭，只係話人哋哈佢就要反擊。冇幾耐，火箭專家錢學森由美國返去中國，佢向中央提出發展火箭同導彈嘅建議。中央即刻成立咗國防部航空工業委員會，負責醞釀、組建、開發火箭同埋導彈工程。


1957年同1958年期間，蘇聯同埋美國先後發射人造衞星，毛澤東亦喺八大二次會議道宣佈要研究人造衞星。聶榮瑧按照毛澤東嘅指示，叫中國科學院去做人造衞星發展規劃，成立咗以錢學森做組長嘅領導小組，負責起人造衞星、運火箭以及衞星探測儀器嘅設計研究機構。


同時間，中國嘅火箭技術亦突飛猛進。1966年9月27號朝頭早9點，中國自己研製嘅第一粒地導彈由甘肅同內蒙古交界嘅巴丹吉林沙漠打到去新疆嘅羅布泊，核彈頭打中紅心，代表「兩彈結合」試驗成功。1988年9月15號，中國潛地導彈由潛艇喺海底發射成功。


1957年10月，蘇聯射咗第一粒人造衛星上天。三個月之後，美國亦射咗第二粒人造衞星。正因為咁，毛澤東喺中共八屆二次會議度表明中國要研發人造衞星嘅目標，佢重話要由一兩萬公斤開始整，唔好整美國嘅小型人造衞星。


1959年，三年自然災害搞到中國經濟接近崩潰，中共中央總書記鄧小平就改咗個戰略，將重點搬去火箭研究度。而過多一排，中程運載火箭試驗成功，意味中國已經有能力發射人造地球衞星。一年後，中國科學院提交《關於發展中國人造衞星工作的規劃方案建議》畀中央。


喺嗰陣，中國已經研製出導彈同原子彈。錢學森指出，可以用中國嘅火箭嚟做人造衞星嘅運輸工具，計劃1970年至1971年發射中國第一粒人造衞星。兩年之後，衞星研製工程嘅單位實施咗軍事管制，喺接近三百個單位入面調走咗千三個人去負責研究衞星同火箭，而領隊係錢學森。


經過試驗之後，最後班班底用咗電子線路產生嘅複合音模擬鋁板琴播歌，用高穩定音源振盪機取代音鍵，用程序控制線路產生嘅節拍嚟控制音源振盪器發音，效果好好、好滿意，解決「聽得到」嘅問題。至於「睇得到」嘅問題，工作人員裝咗啲反光板上去，上天之後打開，令人類可以睇到佢。


1969年3月，工作人員確定「東方紅一號」運作正常，而確保「上得去」嘅「長征一號」亦準備好發射。1970年4月24號凌晨，「長征一號」射上天空。廿五分鐘之後，周恩來向毛澤東報告「東方紅一號」好成功。從此之後，中國做咗繼蘇、美、法、日之後第五個掌握人造衞星技術嘅國家。


根據方案，「曙光一號」將會喺1973年年底發射。但係，載人升天係航天事業入面最難嘅，佢幾乎咩都要齊，包括好多好多錢。嗰陣時中國嘅工業基礎好水，所以毛澤東最後話先搞好地球嘅嘢，跟住先發展外太空。就係咁，「714工程」被迫暫停。


1986年3月3號，出名科學家王大珩、王淦昌、楊嘉墀同陳芳允向中央聯合提出《關於跟蹤世界戰略性高技術發展》嘅建議。鄧小平亦即刻批准呢項建議，唔可以延緩。而「863工程」亦因而起錨。由1986年4月開始，半年之內，國務院召集全國幾百位專家，組成「863 計劃航天技術專家委員會」，對中國載人航天嘅方案做個全面論證。


支持用飛船同埋支持用航天飛機嘅專家各自有自己嘅主張，佢哋主要都係考慮到錢、潮流同中國工業基礎嘅問題。到咗1986年10月，中共中央政治局開會，佢哋唔單止批准「863計劃」，重畀一百億實施呢項戰略，呢個數完全超出班科學家嘅預想。


呢間公園入面有好多個娛樂項目。其中包括咗果林觀光、樹蔭品茗、採摘品果、綠洲放養、河涌捕撈、溪畔釣蟛蜞等田園旅遊項目。入面有嗮自然、寧靜、野趣嘅風味，重有水上、康樂活動、球場、燒烤區同仿古遊戲等鄉村嘅休閒活動。


鄧寇克大撤退，又叫鄧寇克戰役或者燈卻灣之役，係第二次世界大戰初期歐洲戰場嘅一場撤退行動。納粹德國嘅部隊瓦解咗法國嘅馬其諾防線之後，包抄住由英國、法國同比利時組成嘅盟軍。盟軍於是喺1940年5月底被逼到去法國北岸嘅鄧寇克。


為咗唔俾德軍圍殲，保留實力，盟軍執行咗個當時最大規模嘅戰略撤退行動，代號叫「發電機行動」，用軍艦同好多艘民用船，載士兵經海路撤退返英國本土。撒退嘅時候，英國皇家空軍為咗掩護海上嘅人同埋奪取制空權，而同德國空軍爆發激烈嘅空戰。


算牌，玩牌策畧一種，用喺賭博遊戲廿一點上面。玩家藉統計同概率，以祈打破莊家勝算。算牌有好多種計法，稱為算牌法，大柢為出過嘅牌畀分數，估計剩低落來嘅牌，勝算有幾大。算牌並唔係好難，熟手玩家基本上都會，所以廿一點為少數對玩家稍為有利嘅賭博。


喺賭場算牌，視各地法例而定。只用心算，一段唔視為犯法。用另外方法記低同計算，甚至有專門機器，咁會視為出千，甚至視為犯法，然而並非處處法例都係咁。之不過，就算係心算，賭場唔歡迎依類玩家，會設法唔畀依類玩家賭廿一點，甚至禁止入場、打人同搶返彩金之類。


算牌會睇住發過嘅牌，計出勝算。至簡單加一，大牌減一，細牌加一。正數愈大，就愈有利。負數愈大，就愈不利。對此可以判斷賭注。原因係出得大牌多，咁之後細牌就少，咁對莊家有利。若果出得細牌多，莊家就有多啲大牌未發，之後就有機會拎到大牌。


2009年3月24號，陳偉業响財務委員會特別會議期間批評林瑞麟，認為官員為咗去四川探熊貓就趕住去，香港市民响內地有困難要協助嗰陣特區政府就懶理。林瑞麟居然回答內地事務特區政府係冇得插手干預，否則就係唔尊重中央政府。


2010年1月，黃毓民、陳淑莊、梁家傑、陳偉業同梁國雄5位議員一齊辭職，並參加補選，話借補選畀市民搞「變相公投」，為香港2012年政改方案表態，即係「五區公投」。結果，毓民喺補選攞到 60,395 票，成功重返立法會。


2011年，黃毓民退出社民連，並另起爐灶成立人民力量，針對民主黨同民協喺2010年就香港2012年政改方案投贊成票，要喺第4屆香港區議會選舉入面向佢哋狙擊，將佢哋拉落馬。但係，由於人民力量同時亦有同公民黨、社民連嘅候選人直接競爭，加上佢哋嘅行動成功嘅話，就係令親政府陣營增加議席，所以有啲人會認為佢咁做係中共背後策劃，對部分泛民主派人士進行鎅票。


2016年，黃毓民夥拍馬愉生參加第6屆香港立法會選舉九龍西選區地區直選，票數僅僅輸畀以最少票當選嘅青年新政游蕙禎，連任失敗。之後，佢多次公開話自己唔會再去參選立法會，不過佢嘅言論依然影響到政局，公司同事馬愉生亦有喺2019年參選區議會，結果馬愉生落選。


2019年2月14號晚黑，喺中國大陸嘅QQ群入面，有位喺廣州地區住嘅初中學生借人哋嘅手機打呢個遊戲時俾家長發現，個家長攞咗手機兼喺「D7一下，你就知道」嘅Q群入面用粵普雙語大鬧成個群嘅成員，話「你害死我個仔」、「一日到黑上網重係唔係人嚟㗎」嘅偏激言論。


事發之後，好多中國大陸嘅媒體都將呢單嘢登上頭條，連好多網友專程惡搞呢單嘢令事件一度發酵。bilibili專程喺線上採訪到群主建立人Mrjerry233，究竟發生乜事。後嚟群主亦喺事發後第二日道歉兼將原先嘅「D7一下，你就知道」嘅Q群改咗第個名，江蘇網警亦第一時間介入調查單嘢。


金守拙嘅父母都係基督新教嘅傳教士，金守拙出生喺浙江省莫干山嘅教會，喺塘棲鎮養育大。從上海美童公學畢業後，第年嘅1918年過美國，入學烏斯特學院。畢業後去咗匹茲堡嘅西方神學院同埋紐約嘅協和神學院，去學神學，但喺1925年中途退學。


歸國後佢喺美國國會圖書館做嘢，參加咗《清代名人傳略》嘅執筆。1935年佢獲得耶魯大學嘅中文學、文學講師嘅職位。喺1938年做咗教授，直到過世都做呢個職位。喺耶魯，佢跟住愛德華·薩丕爾、李奧拿德·布隆菲德學語言學。


太平洋戰爭開始咗時，耶魯大學成咗爲軍事目的而做嘅外國語短期教育中心，金守拙擔當中文同日文嘅集中教育。爲咗呢個目的，金守拙自己設計咗一套中文羅馬字嘅表記法，用佢作咗教材。耶魯式拼音喺戰後亦長時間喺美國用喺中文教育上。


學術上，佢有名在於佢嗰啲關於中文書面文法嘅論文，佢嘅研究涉及咗中文嘅他動詞同自動詞嘅區別、否定辭、代名詞等。另外佢認爲講中文係單音節語言係種迷信，佢提嘅學說話從古代到現代中文都從來唔會係單音節語。論文集喺佢死後嘅1964年由耶魯大學出版。


2010年4月，華茂新邨有業主同住戶登報紙反映大廈嘅衛生垃圾問題嚴重，房屋局即日派員到場實地了解重逐層睇過，重接觸大廈嘅管理委員會勸喻佢哋要注意公共衛生，之後管理委員會話會發揮職能，根據衛生局響2009年10月發出嘅「預防及控制鼠患和病媒」通告，指出大廈本身嘅垃圾槽，鋪設嘅水電、通訊同縱橫交錯嘅排水管道之類嘅設施，存在潮濕陰暗嘅黑點，為老鼠提供咗最好嘅匿埋同棲身嘅地方。


為咗預防同控制鼠患同病媒，對公衆衛生造成嘅危害，衛生局依法決定繼續永久性封閉垃圾槽。督促管理公司加派人手處理同消毒，同埋叫管理員加緊巡查，盡快改善大廈嘅公共衛生。另外房屋局重呼籲華茂新邨業主同住戶盡力配合同支持大廈管理委員會同管理公司嘅工作，當中包括要包好垃圾、冚好垃圾桶同按時響指定地方抌垃圾，共同維護大廈嘅公共衛生，保持公共地方清潔同暢通，若果漠視公共衛生嘅重要性，日積月累，將直接損害同威脅家人同自身健康。


2015年1月27號下晝兩點幾，馬場東大馬路華茂新村第二座十二樓一個單位火燭，消防員到場爆門入屋救出男戶主送院，同將睡房嘅火救熄。調查相信起火原因有可疑轉交司警局跟進。2015年1月29號，司警員調查之後相信有人放火，以縱火罪拉咗四十三歲居民姓岑無業嘅男戶主。


司警局發言人透露，單位係姓岑男住戶同老婆同埋個妹一齊租住。案發當日下晝一點幾，男住戶同佢個妹因為家事拗過一輪，之後，胞妹同佢老婆走咗出房到廳坐底。冇幾耐，佢老婆見到有煙響房到冒出，就馬上連埋個妹入去睇吓發生咩事，見到男住戶瞓響張床到，而旁邊綿被有細火，佢老婆同個妹立即將火救熄，而男住戶就自己行出間房瞓響嗰廳張梳化到。


佢老婆同嗰妹救熄咗間房嘅火之後就離開單位，留底男住戶一個人響單位入面。十分鐘之後，佢老婆返翻單位發現鐵閘被反鎖，而男住戶隔著鐵閘叫老婆響出面等。大概廿分鐘之後，老婆見到單位窗口冒出濃煙，拍門又冇人應，即刻透過鄰居協助報警。


》係澳門歷史上首部百科全書，1999年澳門主權移交前夕面世，由澳門基金會出版，吳志良、楊允中主編。佢係第一部比較完整嘅描繪咗澳門嘅歷史同埋現狀嘅參考書，初版776頁，歷時三年編纂，由總論、正文同附錄組成，正文錄入超過3000種條目，全書約160萬字，圖文並茂，全彩色印製。


澳門區徽，全名澳門特別行政區區徽係代表澳門嘅徽章，最出面嗰層用中文寫住「中華人民共和國澳門特別行政區」，同埋澳門嘅葡文名「MACAU」。而且佢嘅設計都用咗好多澳門區旗嘅設計，例如蓮花、大橋同海水。爾家嘅澳門區徽喺1999年12月20號之後開始用。


呢個故仔嘅世界觀畀人設定做一個人族同鬼族一齊生存嘅世界，人鬼之間通過合約維持住和平。而個故仔係講三個11歲嘅細路知道咗自己住緊嘅所謂「孤兒院」，其實係由鬼族貴族設立嘅專門用嚟養啲畀鬼族食嘅細路嘅飼養場，於是乎佢哋為咗唔畀鬼食落肚，決定諗計仔走出呢個「孤兒院」。


動畫第1季故事由艾瑪同諾曼無意中發現話係畀人收養嘅細路女柯妮原來係畀鬼殺，講到艾瑪同部分細路成功逃出孤兒院為止。動畫第2季故事承接第1季結局，艾瑪佢哋逃出孤兒院後，遇到兩個唔食人嘅鬼，然後又遇到本來以為已經死咗嘅諾曼。


紅豆冰係起源喺香港嘅冰室，概念起源自中式甜品紅豆沙。做法係將紅豆同糖煮成嘅紅豆糖水雪凍後，加入淡奶同冰塊。早年冰塊係用一個鐵造嘅冰刨喺生冰磚上刨出冰花，後來呢種造法因衛生嘅關係被取締，所以改用製冰機造出來嘅冰粒，現時大多改用碎冰代替。


強制性公積金，簡稱強積金，係香港一項退休保障政策。呢項政策喺1995年7月27號港英政府年代通過，2000年正式推行。政策規定香港絕大部份18至65歲嘅打工仔都需要儲退休金，由僱主同僱員一齊供錢，僱員要到65歲退休或者特殊原因先至攞得返錢。


譽·港灣地盤面積係137,000平方呎。建成之後住宅樓面面積為1,025,000平方呎，提供1,159伙單位，標準單位提供1至4房間隔，面積約莫571至到2,032方呎。物業基座係佔地約莫21萬方呎嘅商場Mikiki，會喺2011年5月開幕。


呢個項目喺2009年4月中發售。發展商成個項目用料成本係約莫值10億元。例如1A、2A座嘅交樓標準，就配備德國名牌Gaggenau爐具，浴室交樓標準亦都包括Kohler浴缸、Hansgrohe水龍頭等等。


彩福邨，香港公共屋邨之一，喺九龍牛頭角，佐敦谷平山，彩榮路五十八號，英文叫Choi Fook Estate。行政上歸觀塘區，香港房屋委員會劃入九龍東。二〇一〇年入伙。屋宇設計為非標準型。一共有四座，分別係彩樂樓、彩善樓、彩喜樓、彩歡樓。


一場盲人門球比賽由兩隊對賽，每隊由六人組成，一定要係盲人，並只有三位球員上場。而喺一場比賽裏面，每隊只有三次更換球員嘅機會。由於國際殘疾人奧林匹克委會對於盲人門球並冇嚴格嘅分類，所以，運動員需要戴上紗布眼罩同遮光眼鏡，運動員需要靠住個波發出嘅聲音感覺波嘅來勢同方向。


賽事全長20分鐘，分為上、下半場，每半場都係10分鐘。喺呢20分鐘裏面，球員喺攻門嗰陣要以投擲嘅方式將個波轆到對方嘅龍門度，攻入一球得一分，較高分嗰一隊就為之贏，若果雙方喺20分鐘之內未能分出勝負，就要進行上、下半場各3分鐘嘅加時賽，首先得分嗰隊就贏，如果雙方仍然打和，就進行類似足球賽事嘅互射定點球決勝負。


盲人門球嘅龍門闊9米，高1.3米、門柱直徑0.15米，龍門下面嘅白線係球門線，若果個波過咗球門線就為之入咗一球。比賽用嘅波入面會有啷啷令佢發出響聲、重1250克、周長76厘米嘅橡膠波，波上面有8個1厘米嘅竉仔。


佢既係中國大陸第一批開辦，專門為家居裝飾做服務嘅專業頻道，又係中國大陸唯一以家居專業做全方位服務嘅頻道，甚至係天津地區第一間收費嘅數碼頻道。從開播到停播期間，雖然中國大陸部分地區嘅數字機頂盒都可以收到，但凈限華北同東北地區，兼必須要加錢先至有得睇。


2004年1月1號，天津電視台為咗實現數字電視化而率先開咗呢個頻道。初期嗌天視家居頻道，後嚟時代天創傳媒發展有限公司入主，加上為咗方便全中國大陸各地嘅街坊同百姓提供全方位嘅服務大全而播集衣食住行嘅關係，2005年5月11號正式改名做時代家居頻道。


2016年9月30號挨晚，雖然頻道繼續正常播出，但天津電視台方喺未向觀眾發佈停播公告情況下，特別向已經訂購咗天津有線或泰達有線嘅收費電視用戶發咗封公告信，話屬下嘅所有收費數碼頻道喺聽日凌晨停播。具體原因眾說紛紜，但估計係收視率太低或頻道未經過審批有關。


佢嘅阿媽係景嬪朴氏，名叫氷愛，係李愃嘅妾，出身自宮女。李愃有精神病，1761年1月李愃精神病發作時，打死咗朴氏，而佢為咗救阿媽攞石仔掟佢老豆，李愃就攞刀仔㓤傷佢、㧬佢落後院蓮花池度。嗰時佢仲細，畀英祖繼妃貞純王后金氏啲下人目擊跌落水嘅過程，就搭救咗佢，因而畀貞純王后嗌做「荷葉生」，意思係「唉！


1771年2月10號佢任宗親府嘅有司堂上，1773年8月5號任五衛都總府都總管，1774年5月20號再任五衛都總府都總管，9月19號任司饔院提調，1774年5月20號第三度任五衛都總府都總管，1776年1月17號任宗簿侍提調。


老論嘅强硬派壁派之憎惡同雙方對立同他於洪麟漢，鄭厚謙爲他之推戴李氏朝鮮國王，因爲他父親思悼世子李愃爲他景嬪朴氏氷愛或彬愛殺害同幼兒期的他劍刺。同同參爲李愃正妻惠慶宮洪氏的親庭一族，因思悼世子李愃生前爲惠慶宮洪氏的親家的政敵。


老論嘅强硬派壁派爲田興文等刺客買收同1776年7月，8月王宮潛入於正祖李祘暗殺企圖，但失敗。刺客數人逮捕同後李祘嘅暗殺使嗾者洪啓能，洪樂任，洪述海，洪相範等逮捕，他们的追對持目李禶。 1776年八月以後係李氏朝鮮嘅朝政大小臣僚爲他指目元兇同他之死刑奏請。


中山路係中華人民共和國同埋中華民國入面，成日都見到嘅其中一條馬路。而呢條路名係為咗紀念中華民國嘅國父孫中山先至改咗噉嘅名。喺第二次世界大戰之後，好多城市同埋鄉村入面都陸續將原嚟有或者係新起嘅、或者係重新整過、或者係改過嘅重要道路入面，都係唔少得改「中山路」呢條路名喇。


1925年孫中山死咗，為紀念呢位革命嘅領袖，廣州國民革命政府發出通知，要喺成個中國入面整緊嘅路同埋公園、學校都係攞「孫中山」呢個名嚟改名。結果就係咁，「中山路」就開始出現咗。由於嗰陣時嘅北伐戰爭重未打響第一槍啫，加上廣州政府入面所控制嘅區域都有範圍限制，而最早嘅「中山路」最多集中喺廣東同埋海南島呢兩個地方。


如估去到臺灣入面求其事但一個城市，如估發現有條路嘅名係中山路或者係中正路嘅地方，就可以話呢個地方以前係好熱鬧嘅。加上喺臺灣，大部份嘅中山路都係分佈響火車站嘅附近。但係由於改過「中山路」呢個名嘅街道太多喇，搞到啲人都好容易搞错。


林倩同喺香港出世，自細住深水埗，以前讀德雅中學，法國巴黎藍帶廚藝學校嘅甜品課程畢業。2019年，佢受到反送中逆權運動啟發，同佢朋友、任職演員嘅冼錦豪合組地區組織深水埗社區關注組，佢參與南昌中選區嘅地區工作，同埋喺區議會選舉挑戰連任兩屆嘅區議員劉佩玉。


1979年林茂塘木屋區大火，澳葡政府響望廈陸軍球場整咗臨時收容所安置幾千個火災居民。幾年之後，收容所改建做望廈平民新邨，加埋有六百五十個單位，可以容納到二千人，當時租金係葡幣十九至八百五十蚊。部分地段就開闢成馬路，嚟延長俾利喇街同慕拉士大馬路連接。


望善樓係望廈社屋重建第一期項目，澳門政府利用響慕拉士大馬路一幅工廠地段起咗一幢樓高三十三層，提供三百零八個T1一房單位、一百九十六個T2兩房單位同八十四個T3三房單位，加埋五百八十八個社屋單位，響2010年6月落成。


望賢樓係望廈社屋俾利喇街公屋項目，響俾利喇街嘅望賢樓原嚟係望廈兵營，響2012年8月30號落成，樓高三十三層，地舖係房屋局辦公室，一、二樓係停車場，提供三百八十五個車位，三樓係平台花園，四至三十三樓係社屋單位，加埋三百四十二個T2兩房單位。


美國總統一覽列出自1789年美國憲法生效以來，符合憲法並經過宣誓就任嘅美國總統，而唔列出之前嘅美國領導人，即根據美國聯邦條約選舉產生嘅大陸會議主席，以及根據美國憲法第二十五條修正案規定而暫時代理總統職務嘅歷任美國代總統。


「任數」一欄嘅數字表示嗰個總統係歷嚟第幾個總統，「屆數」一欄嘅數字表示嗰個總統做過第幾屆，例如佐治華盛頓係美國史上首位總統，佢連續做咗兩屆總統，「任數」一欄係「1」，而「屆數」分別有「1」同埋「2」。


Gerald Ford係喺李察尼克遜宣布辭職後以副總統身份繼任總統一職，但任期仍然係尼克遜喺上次大選勝出後連任嘅任期，雖然Gerald Ford未民選而出任總統一職，但咁並冇影響佢嘅總統任數，都係依次序當佢係第38任總統。


阿穆恩於1854年至1860年間出任安哥拉總督。其後於1863年任澳門總督並兼任葡萄牙駐華公使。期間曾作為特使試圖同清廷互換1861年嘅中葡條約但冇搞掂。1868年再度任安哥拉總督。1870年任莫三鼻給總督。


意大利喺2020年1月31號出現第一單感染個案，嗰時有兩位中國大陸遊客嚟意大利玩，喺1月23號經米蘭國際機場入境，之後搭巴士到羅馬時畀發現咗有呢種病。同時有一位意大利公民，3日後出現第四單，當日國內至少9座城市宣佈關閉學校、酒吧等公共場所。


甚至有必要時仲派埋軍隊同差人接手隔離區嘅秩序。屆時違反封城命令嘅要罰錢206文歐羅或監禁3個月嘅處罰。當日亦出現冇人睇米蘭時裝騷同連封11城嘅情況。由於倫巴第大區有間醫院對1號病人處理不善，所以導致疫情出現大爆發。


29號，由於確診病例多到889單，死亡病例多到21單，當地政府爲避免公眾恐慌而諗著宣佈淨公佈重症患者。後嚟美國、香港、澳門、澳洲向意大利發出旅遊警示，中國駐意大利大使館都宣佈受到疫情影響，唔辦理中國大陸公民出入意大利嘅事務。


7號，確診病例已經達到5833單，成爲歐洲地區感染武漢肺炎個案同死亡病例最多嘅國家，國內亦宣佈從當日開始到4月3號爲止指定封鎖北部成個倫巴第大區，夾埋14個省嚟防止疫情蔓延。連冚唪唥文化中心、健身室、滑雪場都唔畀開放，醫護人員都唔畀休假。


3月9號，一日新增1797單肺炎案例，總確診數去到9172單。國內最高政府部門隨即宣佈封城範圍擴展到全國。好多囚犯抗議政府封城而發起騷亂，造成7死20人逃獄。當日政府重宣佈唔畀喺餐廳同露天酒吧搞聚會，連意甲足球同甲、乙級嘅排球聯賽都宣佈停止。


同年月17號，一日感染個案記錄再次刷新，去到3526單。總確診個案去到31506單。喺中國大陸嘅文化旅遊部向意大利發出旅遊警告，呼籲中國大陸公民近期暫時冇去意大利嗰邊。喺伯加莫，出現一大堆武漢肺炎死者啲鹹魚重喺太平間入面未燒嘅情況。


兩日後，一日感染個案記錄再次刷新，去到4027單，死亡個案亦去到2978單。喺倫巴第大區，區長阿迪利奧·方坦納話當地嘅醫療收治條件就快到極限，冇辦法收到好多個案入醫療機構，甚至促進啲人賴喺屋企入面避開疫情。


總理喺當晚宣佈除藥舖、銀行、郵政、士多之外，其它同生產有關嘅行業一定要停。喺亞馬遜意大利官網都宣佈暫停接收冇必要嘅商品訂單。當日重嗌埋古巴嘅醫療團隊過嚟援助。喺伯加莫，當地嘅殯葬幾乎煲電話粥，每日平均唔夠5分鐘就煲一次。


2020年3月22號，單日感染案例開始有所回落，不過總感染個案去到59138單，死亡個案破咗五千大關。喺民防部重發現有12單感染武漢肺炎個案。由於意大利當地啲公民以為啲口罩淨畀病咗或有傳染病嘅人先至帶得，所以對於呢次疫情嘅防範可謂非常之差。


48個鐘後，感染案例好快突破七萬同八萬大關，死亡個案接二連三打破七千同八千大關，期間國內有41位醫護人員喺呢單瘟疫死咗。期間喺倫巴第大區蒙察，有間醫院嘅深切治療部醫生因受到太多患者狂轟濫炸而激到自殺。


兩日後，總感染個案打破十萬大關，去到101739單，死亡個案去到11591單。因為感染案例太多，所以引起好多國際社會關注及輿論。從3月中旬搞封城令，跟住有中國醫療援助隊過去援助之後，感染案例先至出現有下降。


5%都成為武漢肺炎患者，其中有9人成為武漢肺炎嘅死者。第二日感染案例去到115252單，死亡個案上升到13915單。喺歐盟，委員會主席向意大利道歉話應對武漢肺炎方面，因為太多歐盟國家自己顧自己，冇乜集體主義觀念。


到5號爲止，總感染個案去到128948單，死亡個案去到15887單。雖然連日嚟新增確診病例數出現下降趨勢，但係有部份民眾開始違規搞外出活動，令當地差佬猛咁開罰單。單純喺3～4號夾埋有17471單違反限制外出法令嘅事。


2020年4月7號，總感染個案去到135586單，死亡個案去到17127單。意大利籃球協會宣佈呢個賽季嘅LBA腰斬。連政府都頒布法令，規定唔畀難民船喺地中海或亞德里亞海邊上岸。喺時尚界，4月份出版嘅VOGUE雜誌封面居然係空白一片。


，係一種有一條揹帶嘅袋，畀人用一邊膊頭揹住。條揹帶會穿過胸口，而個袋就放喺腰部。個袋通常由布製成。呢種袋最先係郵差用嚟送信，後尾普及起嚟。因為女性孭住斜孭袋嘅時候，揹帶會穿過波罅，突出乳房，所以斜孭袋又叫做𠝹波袋。


呢條馬路係因為之前呢度有個山仔嗌「煙墩崗」先至改咗噉嘅名。喺未到1900年嗰陣，廣州市區嘅東山嗰頭都係啲山卡剌嘅地區。甚至重出現咗幾座山仔響度。而呢啲山仔就包括咗煙墩崗。嗰時呢個崗嘅周圍都係啲田、菜地同山塘，幾乎冇乜人噉。


香港維基媒體協會，全名香港維基媒體協會有限公司，係香港嘅維基媒體使用者自己組織嘅地區性組織，喺2007年7月14號正式成立並且係同一日舉行成立典禮，並且喺同一年9月18號向香港特區政府公司註冊處註冊，同埋喺第二年3月1號獲維基媒體基金會正式承認。


快速巴士系統，又叫巴士快速交通系統、快速公交運輸系統，係公共交通系統一種，指用巴士，配合巴士專用綫，來提供類似 ｢捷運｣嘅服務，提高服務質素同時減低成本，由巴西嘅 Jaime Lerner 喺1974年發明，佢本行係畫則師，但係當時被委任咗做古里提巴市長，所以古里提巴係全世界第一個有快速巴士系統嘅城市。


佢喺香港親中派人士，喺2019年中，正值香港反送中運動，香港各地都有示威活動，警察多次被揭發濫用暴力毆打示威者被批評，其中一次喺沙田，警察因為以困獸鬥方式圍堵離開現場嘅示威者，導致爆發激烈衝突，但吳儀珠就喺7月一次崇拜期間，公開批評教友分享當日示威者浴血受傷嘅片段，話咁樣係撕裂社會，並指責示威者，但對警察嘅行為隻字不提，又向台下持唔同意見嘅教友下逐客令，引起一啲會眾嘅不滿。


布斯韋利士係美國電影演員，成名作係1988年《虎膽龍威》，其他出名作品包括《絕世天劫》、《第五元素》、《十二猴子》、《鬼眼》等等。2022年3月，佢嘅屋企人宣佈佢患有失語症，影響到語言認知，而佢決定要退休。


到第二年東鐵綫過海段通車嗰陣，港鐵公司受呢件事啟發，再用《綠袖子》做旋律製作宣傳MV《東鐵過海真的很興奮》，由羽毛球手謝影雪、藝人李司棋、歌手鄭融合唱，更搵返羅哲琛本尊壓軸獻唱。5月15號東鐵綫過海段頭班車喺會展站開出，羅哲琛亦有現身同接受傳媒訪問。


杜魯福因為逃學，14歲就冇書讀要去工廠做嘢。後生佢已經好鍾意電影，辦過細型電影放映活動而欠債，16歲時俾人送入不良少年教導院，後來由安德烈巴贊保釋，將佢帶咗入影評嘅園地，巴贊成為佢嘅精神導師，影響佢喺電影方面嘅觀念。


1955年拍攝咗首部短片《探訪》，之後做意大利導演羅塞里尼嘅助手。1957年，杜魯福撰文預告會拍「第一人稱」嘅戲。1959年首部長片《四百擊》攞咗康城影展最佳導演獎，部片以安坦但奴主角，充滿自傳性質，連同《二十歲之戀》、《偷吻》、《婚姻生活》、《愛情逃跑》組成「安坦但奴五部曲」。


呢個站雖然話附近有間天河軟件園同天河工業園、羊城創意產業園響度，但係佢哋離車站都有好遠嘅距離，加上呢個站嘅兩個出入口都喺黃埔大道中南邊嘅人行道入面，所以有部分喺天河軟件園或天河工業園啲人寧願揀巴士站都唔會嚟呢個站坐地鐵。


課室20間，校史室、無障礙學習教室、多感官跨媒體藝術教室、遠程教室、校園電視台、視覺藝術室、英語資源室、綜合科學實驗室、無障礙閱讀圖書館、資訊科技室、家政室、通識學習室、室內運動場、學生活動室、大腦皮層視覺區受損評估及訓練室、感覺統合治療區、多媒體學習中心、電腦室、護理室、社工室、職業治療室、物理治療室、水療室、言語治療室、輔助溝通工具評估及治療室、玩具圖書室、自然廊。


兩餸飯，顧名思義，即係一份飯添兩份餸，好似碟頭飯咁，然而畀人揀餸兩味，又叫雙餸飯。查實唔一定兩餸，三餸四餸五餸等等都可以。香港一直以來都有，如快餐店、食堂咁。亦唔只香港有。一般預先煮定大量餸。賣時有碟飯，𢳂䭔上飯面飯邊。


《真情》係香港無綫電視製作嘅一套時裝溫情處境電視劇，喺1995年5月15號開始，一直播到1999年11月13號，一共1128集，係繼香港八一至香港八六系列之後嘅第二長電視劇，亦係無綫電視有史以嚟最長嘅電視劇。


呢個比喻講到一個人有兩個仔，細仔向佢阿爸要求將應得嘅家產分畀佢，然後佢就去咗好遠嘅地方，亂咁使錢，過放縱嘅生活。後嚟啲錢用晒，嗰度又發生大饑荒，喺極大打擊之下，佢可以話係走投無路，已經冇其他辦法生活。


細仔喺艱難嘅時刻裏面，醒悟過嚟，諗起自己屋企嘅溫暖。當一個人能夠醒悟就會有轉機，於是佢下定決心要返屋企。佢唔敢以仔嘅身份要求被接納，而係以最低級嘅僱工身份請求收容。阿爸卻畀佢一種驚人嘅看待，熱切為細仔籌備歡迎會，以迎接貴賓場合嚟準備一切。


大仔喺田度做完嘢返嚟，聽到屋企度有音樂跳舞嘅歡笑聲，極為驚訝。因為自從細佬離開屋企之後，已經冇歡樂嘅聲音。當僕人話佢知，阿爸因為細仔平安無事噉返嚟，覺得好開心而搞宴會慶祝，大仔嘅反應係好嬲同好唔滿意。


複合材料,係用一些材料加上其他材材料,去增強物件嘅堅固度同效果,複合材料有好多,例如不同的合金,不同的合成樹脂等等,能夠用喺人類社會的不同方面,例如鋼鐵可以用嚟起樓,鈦鈦合金金可以用來起火箭箭或者飛飛機,不鏽鋼可以用嚟整廚具等,唔同嘅材料都可以有唔同嘅功用,因此發明咗複合材料可以令到人類科技增長速度加快,建造嘅嘢亦都更加堅固,大大加強左人類嘅發展水平.


細階好後期先至出現。至少字母都只有大階，希臘字母係咁，羅馬字母係咁。大階筆劃多數直，正正方方，而且等高咁。嗰時寫喺莎草紙上，較為粗糙。後尾有羊皮紙，較為順滑，希臘字母首先寫字出現一種書體，寫起來多曲綫，但仍然等高。


宋郁文，名湘，廣東鶴山平岡村人。細個喺廣州返學。1933年入廣州《共和報》，歷任校對、采訪、編輯等職。1937年抗日戰爭爆發，佢兼主編《鐵血畫報》，又參加第四戰區政治部攝影大隊。後兼《大公報》廣州分館記者。


1938年10月，轉任香港《大公報》戰地記者。旋返粤北曲江，歷任《大光報》編輯、採訪主任、編輯主任、總編輯各職，並創辦《風采樓》小報。1941年任《大光報》粤南版副主任兼總經理，又創辦《立言報》，後升總編輯，先後兼辦《西南日報》、《前鋒報》。


抗戰勝利後，兼辦《天行報》、《原子能》雜誌。1949年10月，任《星暹日報》、《星泰晚報》編輯。1952年任香港《成報》編輯兼主筆，後先後兼珠海書院編輯學教授、樹仁學院文科教授、信義宗書院新聞系主任、香港中文大學校外進修部新聞標題學講師、香港大學校外課程部新聞文憑班講師。


留守兒童現象一般只會喺中國大陸被提及，亦係中國近年出現嘅一種嚴重社會現象。呢啲細路所居住嘅農村往往缺乏社會同經濟基礎設施，而呢啲設施更加容易喺城市地區獲取。留守兒童嘅出現係由於現代化嘅發展而導致大批農村剩餘勞動力向城市轉移，係中國目前城鄉二元體系鬆動嘅產物。


喺留守家庭入面，父母需要外出到城市打工以維持生計，但係由於佢哋負擔唔到過高嘅城市生活成本而唔可以接仔女去城市或者留喺身邊。但出現呢個社會現象正係嗰時留守屋企嘅兒童正處於成長發育時期，由於同父母嘅分開而缺少必要嘅思想指導同觀念塑造，更係缺少父母關注同呵護而導致留守兒童出現孤僻內向、情緒消極、自覺性差、膽小怕事等心理缺陷。


更嚴重嘅係，係某啲地方，甚至出現「留守童工」現象。根據2000年第五次人口普查資料顯示，中國農村留守兒童已接近2000萬人。根據2013年5月發布嘅一份中國官方機構調查顯示，留守兒童據估算已超過6000萬。


留守兒童嘅比例大約為20%，即係平均5個中國細路入面就有一個係留守兒童。留守兒童為中國社會一個大隱憂，呢6千萬人喺缺乏照顧同家庭教育下，形成各種人格或者心理缺憾，成年後更加可能隨父母腳步，繼續被社會邊緣化，難免引發各種社會問題。


自從改革開放政策實施以嚟，中國經歷咗急速經濟發展。即使成個國家都有顯著嘅增長，但係地區分配唔平均嘅增長導致咗城市同農村，即中國東部同西部以及有錢人同窮人之間造成兩極化。唔平均嘅發展導致咗農村人民向城市遷移原因之一，呢種遷移同城市化過程並駕齊驅。


根據2015年收集得到嘅人口普查數據，隨住中國城市化加快，超過一半人口住喺城市地區。另外，將農業用地轉做商業用途令到農業工作可行性同利潤降低。呢個情況促使越嚟越多人由家鄉搬去城市，搵較高人工工作。同收入有關以及同勞動力有關推動農村人口向城市遷移，呢個城市化現象促使中國出現流動兒童同留守兒童現象。


戶籍制度係一種喺中國實施嘅制度，佢要求住喺特定地區嘅國民以居民同家庭為單位進行登記。呢個體系通常被認為係喺中國創造階級分配嘅手段。呢個系統用嚟控制同監視人口同國內部搬屋嘅工具。佢亦係分配公共服務同資源嘅基礎，決定一個人喺特定地區可能獲得嘅社會福利。


如果住喺原户籍以外地區，就唔可以獲得呢類優待同服務。由於喺户籍以外地區獲取教育資源有障礙，佢哋不得不將佢哋仔女送去農民工學校，或者將仔女留喺農村家鄉，導致中國留守兒童增加。即使後來有政策禁止好多城市嘅贊助費以放寬學校錄取，但係仍然存在好多問題。


根據中國2010年第六次人口普查，推算出全國有6102.55萬留守兒童，佔農村細路嘅37.7％同全國細路嘅21.88%。佢哋唔單止分佈喺中國中西部經濟唔發達城市，亦分佈喺江蘇、廣東、山東等經濟較發達嘅省份。


中國西南西北地區嘅留守兒童問題較中部或者東部嚴重。值得注意嘅係，四個地區入面，有女童家庭中，阿媽外出比例比較高。呢個可以歸因於重男輕女嘅中國傳統文化入面，生女嘅家庭面臨較大壓力，導致外出打工。甚至阿媽因為生女而導致離婚，迫不得已外出工作。


近60%留守兒童唔清楚父母工作，30%細路一年只可以見到父母一兩次，15%細路甚至一年見唔到父母一次。10%嘅留守細路每三個月同父母聯繫一次、10%嘅細路每年只能同父母聯繫一兩次、4.3%學生成年都無同父母聯繫。


喺2014年研究入面，發現49.2%留守兒童曾經遭遇意外傷害，比非留守兒童高出7.9百分比。遭遇割傷、燒傷、燙傷、畀貓狗抓傷咬傷同跌傷亦分別比非留守兒童高出5.3、 1.6、3.9同3.1百分比。留守兒童嘅住院率亦較高，兒科新入院患者中，留守兒童佔咗61% 。


貴州畢節係其中一個留守兒童受意外嘅重災區，包括2012年5個細路因避寒，喺垃圾箱內生火取暖導致一氧化碳中毒死亡、2014年12名女童畀男教師強姦，當中11位係留守兒童。2015年4名留守兒童喝農藥集體自殺。


2011年6月，西安藍田縣孟村鄉嘅10歲留守兒童話畀哥哥聽要飲農藥自殺，半個鐘後飲咗半斤敵敵畏自殺身亡。呢件事唔單係關於留守兒童問題，亦涉及課業太多、老師體罰問題。事後父母唔敢再將哥哥留低，帶佢去新疆做嘢地方一齊住。


2015年10月，湖南邵陽邵東縣三名在校學生，入室搶劫當地小學宿舍，持木棒毆打一名看守宿舍嘅女教師令到佢死亡，搶走佢手機同2,000蚊人民幣。案發後，三人並無逃跑，佢哋攞往搶劫返嚟嘅錢，到縣城網吧打咗一個通宵遊戲。


雷曼兄弟，係一間跨國公司投資銀行，總部嚮美國紐約、分公司喺東京、倫敦都有。2008年8月嚮全世界有2萬幾員工。佢哋嘅生意包括證券、債券、市場研究、證券交易業務、投資管理、私募基金以及私人銀行服務，兼美國國庫債券嘅主要交易商。


伊蒙·德維利拉1882年喺美國紐約出世，阿媽係愛爾蘭移民嘉芙蓮·高，阿爸就係西班牙裔古巴人環·維維安·德維利拉。佢哋兩個聽講係喺1881年9月18號喺新澤西州澤西市聖柏德歷大教堂結婚嘅，但係教堂同市政府都無今次結婚嘅證明。


1885年，環·維維安·德維利拉過咗身，嘉芙蓮·高又身無分文，於是伊蒙·德維利拉被佢阿叔尼德帶咗返去愛爾蘭。嘉芙蓮·高後來嫁咗畀一個英國裔車夫查爾斯·維禮，但係伊蒙·德維利拉再都無返過去美國，而係去咗同佢婆婆伊麗莎白·高一家人住。


之後，伊蒙·德維利拉先後喺廉尼郡嘅布魯利聖柏德歷國立學校同埋沙夏城基督教兄弟學校讀過書。16歲，伊蒙·德維利拉獲得獎學金，但係被兩間書院拒收，祇有都柏林嘅黑石書院錄取咗佢。伊蒙·德維利拉入讀咗之後，第一年就成為咗「年度頂尖學生」，重開始打橄欖球，後來重加入校隊擔當殿衛，帶領校隊一路殺入莫雲省高級盃。


1903年，伊蒙·德維利拉被池伯歷治奧倫郡嘅佳石書院請咗做數學老師。1904年，德維利拉從皇家愛爾蘭大學畢業，拿到數學學位。佢之後入讀咗都柏林三一學院，但係因為缺乏生活費，讀咗一年就停咗學，返咗去黑石書院教數學。


伊蒙·德維利拉識得講愛爾蘭蓋爾文，後來亦都成為咗保護愛爾蘭蓋爾文嘅積極分子。1908年，德維利拉加入咗道格拉斯·希渣創立嘅蓋爾文同盟，之後重喺同盟裡面識咗後來同佢結婚嘅專業教師仙妮德·妮芙蘭納根。兩個人喺1910年1月8號喺都柏林聖保祿教堂結婚。


第一次世界大戰爆發之後，伊蒙·德維利拉開始平步青雲，好快就當選咗愛爾蘭志願軍布洛堂連嘅連長。當愛爾蘭志願軍開始籌備武裝起義嘅時候，德維利拉被人任命為都柏林旅直屬第三營嘅營長，重參加咗1916年嘅以達峰武器走私行動。


1916年4月26號，復活節起義爆發。伊蒙·德維利拉嘅任務係為都柏林東南邊嘅起義部隊提供支援。佢手下嘅部隊控制咗大運河街嘅寶蘭麵粉廠，重一直堅持到起義領袖派崔克·皮亞士下令起義部隊向英軍投降。投降之後，德維利拉被英國軍事法庭判咗有罪，本來要處死刑，但係之後好快就改判咗做終身做苦力。


許振榮嘅爸爸喺佢細個嘅時候，經常酗酒、家暴，屋企只有媽媽照顧佢同另外6個兄弟姊妹，所以同爸爸關係好疏離，甚至到佢爸爸死嗰陣都冇好大感觸。反而佢攞獎嘅時候，時不時會多謝阿媽。許振榮嘅媽媽生前患上咗失智症，2020年去世。


2018年，佢參與無綫電視綜藝節目《美女廚房》，做其中一位美女學徒。同年佢代表威馬企業參選工展小姐選舉攞到冠軍。2022年，佢參與ViuTV選美節目《尾二一屆口罩小姐選舉》，入圍最後廿強，代號「小紅帽」，但未能再晉級。


903大氣樹窿係香港商業電台叱咤903嘅節目，連埋廣告每集係六十分鐘。主持係三三工程團隊。響2020年6月1號至10月2號星期一至五晚上八點至九點播放。節目係收集各人嘅聲音，各自分享佢哋嘅故事。節目開頭同埋結尾用嘅音樂係zzochain嘅Better Moments。


國際母語日定為每年嘅2月21號，由聯合國教科文組織喺1999年11月17號提出倡議，由2000年起，每年嘅2月21號為「國際母語日」。目標係向全世界宣傳保護語言嘅重要性，促進母語傳播，增進母語尊重意識，保護語言共文化多樣性，避免地球上大部分嘅語言消失。


呢個日期源於孟加拉語言運動，當時孟加拉國重係巴基斯坦嘅一部分，啲人出街遊行提請孟加拉文成爲官方語文，期間有幾個學生喺1952年2月21號被軍警槍擊而死，呢場母語運動係孟加拉獨立進程嘅重要事件之一，因此呢日成為「語言運動紀念日」。


貴妃係中國傳統既「一夫一妻多妾」既婚姻制度之下既產物，中國歷代既諸侯、國王同皇帝，除咗有一個后之外，通常都擁有人數眾多既妃嬪，情況就好似唐朝白居易既《長恨歌》所提到既「後宮佳麗三千人」。貴妃係皇帝封俾高級妃嬪既封號，佢哋喺朝廷既地位只係比皇后低啲，比一般既妃子高，大約係等於公主、親王妃差唔多。


南北朝時代，南朝既宋孝武帝係第一個正式設立貴妃稱號既君主，地位相當於相國。當時既貴妃，同貴嬪、貴人一齊，叫做「三夫人」，後世好多朝代一直都沿襲呢個傳統。不過《周禮·鄭玄注》同《禮記·昏義》都有提到周朝既制度係天子有一后、「三夫人、九嬪、二十七世婦、八十一御妻 」既記載，所以「三夫人」既名稱可以喺南北朝時代之前已經有。


喺唐朝，「貴妃」既稱號，地位僅次於皇后。唐初既時候，皇后之下設有貴妃、淑妃、德妃、賢妃，呢四個妃子，統稱「四夫人」，佢哋既爵位係「正一品」。唐玄宗開元年間，做咗後宮封號改制，設立惠妃、麗妃、華妃「三妃」取代原有既「四妃」。


公元724年，「集美貌與智慧於一身」既王皇后，結婚好多年都生唔到仔，所以俾唐玄宗李隆基廢咗，同時設立咗惠妃、麗妃同華妃。公元735年，皇甫德儀死咗，唐玄宗追封佢做「淑妃」。之後，喺天寶年間，又冊咗楊氏做貴妃。


之後既唐朝皇帝，冊封妃子既時候用既封號就用返貴妃、淑妃、德妃、賢妃。但係，因為唐朝喺代宗李豫到懿宗李漼呢十代皇帝其間，除咗德宗李适喺貴妃王氏死之前，冊封咗做皇后以外，唐朝皇帝長期都無冊立皇后既傳統，只係以四妃「攝六宮事」，所以佢哋雖然實則上係署任皇后既職務，但係名份上佢哋仍然只係妾，如果下一任皇帝唔係佢哋生既，並唔一定會俾新皇帝尊稱做皇太后，死咗之後亦唔會追封諡號，所以佢哋亦唔係下任皇帝名義上既「嫡母」。


高麗既後宮制度最初並未建立，去到第八代顯宗時期，先至開始用「貴妃」同「淑妃」既稱號，其中一位妃嬪，叫李子林被賜姓「王」同埋封咗做「貴妃」，成為元質貴妃王氏。喺《高麗史》嗰度，除咗佢既出生地同老豆之外，無其他關於佢既記載。


打尖，又叫尖隊，係指排緊隊嗰陣有人失驚無神走入嚟條隊入面，霸住咗原本排緊隊嘅人個位。喺某啲文化嚟講，打尖係一種唔守秩序嘅行為，可能會激嬲排緊隊嘅人。打尖嘅原因通常係為咗攞着數，又或者太過自私而引起嘅。


節目表面係講下各種室內空間嘅風水問題同埋點樣化解，實際上係個搞笑節目，有好多惡搞元素，譬如將外賣送餐平台Foodpanda惡搞做外賣送「法寶」嘅「Goodslinda」，又惡搞一啲經典電視廣告同MV。


《點擺》最後一部份，有個惡搞big big shop嘅虛擬購物節目環節，原本叫「ho ho deal」，不過第5集播出嗰陣個名被改成「deal購物」，而第1到4集嘅網上重溫亦一度被抽起，改走咗「ho ho deal」個名先至重新上架，原因係發現「ho ho deal」呢個名同現實一間網購公司撞咗名，所以唔用得。


馬蹄又爽又甜，營養豐富，含蛋白質、脂肪、粗纖維、胡蘿蔔素、維他命B、維他命C、鐵質、鈣質同碳水化合物。馬蹄可以煮來食，又可製成馬蹄粉，用來整馬蹄糕。馬蹄可以生食，但要切走嗮啲皮，因為馬蹄可能有薑片蟲卵響裏面。


《大衛·高帕菲》係19世紀英國批判現實主義作家查爾斯·狄更斯嘅第八部重要作品，全名《布倫德斯通貧民窟嘅大衛·高帕菲嘅個人歷史、歷險、經歷同觀察》，喺1848－1850年寫。同佢嘅其它作品一樣，故事係以連載嘅方式刊登嘅，歷時兩年。


喺呢部帶有自傳性質嘅小說裏邊，狄更斯借用「大衛自身嘅歷史同經驗」，從某啲方面回顧同總結咗自己嘅生活道路，表現出佢嘅人生態度同道德理想。作品所展示嘅繪聲繪色、豐富多彩嘅生活畫面，具有鮮明深刻嘅時代特點。


尼安德特人係一種大約喺12萬到3萬年前冰河時期住喺歐洲同西亞嘅人種，但亦有人主張應該將佢哋歸類為「物種」，雖然佢哋個腦其實已經同現代人一樣，但佢哋其實同人係有分別。1856年第一次喺德國尼安德特河流域一個山入面發現佢哋嘅頭骨，尼安德特人呢個名就係咁嚟。


有大量證據顯示尼安德特人有埋葬死咗嘅同伴同埋照顧病咗嘅人呢個習慣，佢哋屬於石器時代，但佢哋做嘅石器同同時代喺非洲原始人比較，係做得較粗糙，種類亦唔多。佢哋會將生活經驗傳授畀後代，亦算係人類文明一種萌芽。


尼安德特人嘅腦容量甚至比智人更大，但佢哋都係唔夠智人咁聰明。因為尼安德特人生活喺高緯度嘅歐洲，天氣較智人生活嘅非洲差，日照時間較短，佢哋為咗要適應光線唔夠嘅環境，喺進化嘅壓力下，個腦用咗大部份嚟處理視覺嘅資訊，但同一時間生活喺非洲嘅智人，因為四圍嘅光線充足，就可以用個腦多啲部份嚟處理社交同人際關係，結果發展出更大嘅社會群體。


第1季喺2009年1月開始製作。之後係2009年4月2日起係TBS系一啲電視台播放，由京都動畫製作，本篇12話，另外有1話番外篇跟著播放。另1話番外篇就收錄係2010年1月20日發售嘅DVD/BD第7卷裹面。


2010年9月28號，製作方面喺電視播放最後一集後宣佈劇場版製作嘅消息。喺翌年2月20號Come with Me LIVE活動中，由導演山田尚子親自宣佈劇場版於2011年12月3號日本戲院上映。據山田尚子話，劇場版唔會係總集篇嘅重新剪接版，而係全新創作嘅延續篇。


ELLY係日本男舞者、MC兼編舞者，原名Koya Rosado Elliot，係個美日混血兒，響青森縣三澤市出世，老豆係美國冠軍拳擊手Carlos Elliott，依家隸屬第三代J Soul Brothers。


圍圈手淫係種性行為，指一班男人圍埋一圈手淫。圍圈手淫通常有競爭元素，贏嗰個係能夠根據規則第一個射精出嚟，包尾嗰個就係最尾一個先射到。佢哋可以作為同其他男性發生性關係嘅前戲，亦可以喺冇辦法同第二個人性交嘅年紀下作為抒發性欲嘅性活動。


拿督蘇迪曼係馬來西亞歌手，亦係兒童書作家、漫畫家、電視節目主持人。1976年8月國營電視台之星歌唱比賽獲獎後開始出道。佢喺1989年英國亞洲音樂節嘅頒獎禮上擊敗香港歌手張國榮同埋台灣歌手齊秦，拿下亞洲區最佳演繹歌手獎。


1992年2月22號，已患上肺炎近七個月嘅蘇迪曼喺吉隆坡孟沙嘅姐姐家去世，終年37歲。馬來西亞首相馬哈迪評價蘇迪曼作為知名嘅藝人提升佐國家喺音樂界嘅形象。 2009年6月，獲得彭亨蘇丹阿末沙追封DSAP勳銜，受封為拿督，並由其妹妹代為接領。


中華人民共和國成立之後，喺廣州白鶴洞嘅真光中學畀咗市文教局睇住。1950年秋，受教會津貼嘅真光因嗰時美國政府同中國斷交而斷嗮糧，加上學費太高而勁跌到得返180幾位學生，好彩廣州市教育局出咗8400幾萬先可以繼續撐落去。


1966年文化大革命爆發，學校嘅大樓同教學設備俾人揼爛，連圖書、冚唪唥嘅科學儀器、生物標本都整爛埋，甚至連真光堂嘅部分建築都唔例外。後嚟使咗大概廿萬將協贊堂嘅綠瓦頂拆嚟整返，但就改成平頂結構。1969年秋復課之後，改成全日制普通完全中學。


2013年6月8號上晝11點半啱啱結束高考無耐，學校門口出咗單血案，有位高三班嘅19歲嚴某考生喺學校正門對面嘅大口九飲吧買嘢飲時，俾宋某用刀銡傷咗，第一時間俾白車送到附近嘅廣鋼醫院，後嚟轉到廣醫三院搶救，最後無大礙。


據部分現場目擊者透露，案發之前有位卅幾歲嘅犯罪嫌疑人宋某一直喺大口九飲吧等高三班嘅嚴某考生出嚟。當日11點半，嚴某喺學校出嚟時俾宋某直接銡傷。事發後，廣州市招考辦通知各個考點加派安保，確保考生安全出入考場。


2016年2月27號，有學校家長同學生反映當日凌晨同朝早，有學生集體腹瀉同嘔吐癥狀，懷疑集體食物中毒。當日好多學生話食咗學校飯堂啲餐餸之後又屙又嘔，集體嚟嗮隔籬嘅廣鋼醫院睇病。校方收到料後向食堂、宿舍、課室同飲水機搞全面清潔同消毒。


阿斯圖里亞斯親王呢個名嚟自於基督教國家阿斯圖里亞斯王國。呢個國家718年由西哥德貴族柏拉約建立。722年，響柏拉約嘅帶領下，阿斯圖里亞斯響可法東加打敗摩爾人，係基督徒第一次打敗摩爾人。呢場仗畀人視為係收復失地運動嘅開始。


響銜頭成立初期，「阿斯圖里亞斯親王」擁有對阿斯圖里亞斯嘅管轄權。親王會代表國王處理當地嘅事務，仲可以自行任命法官同市長等等。環二世仲響1444年頒佈法令，將阿斯圖里亞斯由公國變成國王可以行使主權嘅領土，將城鎮、城市、加埋響奧維耶多嘅租金同司法管轄權一律交畀王儲。


高爾機體是真覈細胞入面嘅一種細胞器。佢屬於細胞嘅一組膜，專門收集同包住唔同嘅嘢，例如酵素同埋激素。呢啲膜形成咗好似一堆平板嘅扁囊噉，一部份嘅扁囊成日走甩咗去質膜度，一旦掂到質膜，就會將佢入面有嘅嘢排出細胞。


而佢嘅帝位係由宦官擁立嘅，因此佢重用宦官，軍隊中好多將領同埋監軍都係由宦官擔任，有啲宦官重擁有好高嘅軍權。之但係，憲宗對宦官一啲都唔優待，佢嘅晚年，鍾意長生不老之術，成日食金丹，「日加躁渴」，性情重變得炮仗頸、容易發爛渣，郁啲責罰左右黃門，搞到成班宦官人人自危。


佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。


响2014年7月15號嘅立法會全體大會當中，高天賜為此事以及近期其他眾多類似糾紛，提出口頭質詢。博彩監察協調局局長雪萬龍答話唔派彩係啱嘅。立法議員區錦新亦有就此批評。在場旁聽嘅葉先生對呢個回應好唔滿意，認為係偏𥘵賭場，聲言唔會放棄申訴，將會委託高天賜向經濟財政司司長譚伯源繼續追討。


佢屬於深水埗區，範圍約莫係又一村、香港城市大學、海棠路、瑰麗新村、畢架山、又一居、德智苑同埋又一村花園，重橫跨龍翔道同埋界限街。佢嘅投票站響聖母玫瑰書院同埋瑪利諾神父教會學校入面。佢嘅選民人數有大約六千四百人。


2021年4月25號下晝，東方昇到觀塘海濱花園直播，喺音樂噴泉互動嬉水區除咗外衣，用梘液沖涼，以表達將噴泉變成自己嘅「露天浴場」，諷刺噴泉係「小白象」工程，幾分鐘之後畀公園保安同職員阻止，亦被部分旁觀市民上前批評。


康文署夜晚回覆傳媒查詢表示，當日下晝有市民喺嬉水區嬉水時用梘液，為免影響其他使用設施嘅市民，同埋防止市民跣親，場地職員即時阻止，並圍封有關範圍清潔。署方亦唔點名呼籲使用者著重公德同唔好對其他人造成妨礙或滋擾。


電台司令係1986年喺英格蘭牛津組成嘅另類搖滾樂隊。最開始佢哋叫 On a Friday，1989年佢哋先正式將自己鍾意嘅樂隊 Talking Heads 嘅歌名 Radio head 做隊名。電台司令由 Thom Yorke、Jonny Greenwood，Colin Greenwood，Ed O'Brien同 Phil Selway。


秋天的童話大部份場面喺美國拍攝。描寫一個細致、童話式嘅愛情故事。男主角周潤發同女主角鍾楚紅都做得好好。特別係周潤發，啱啱做完英雄本色嘅有型大佬，一轉成為唐人街老粗企堂，令人耳目一新。戲中一幕，周潤發買咗禮物想畀鍾楚紅，但係撞見紅跟前度男友上車走咗，臉上嘅難過同失望表情，完全係金像獎表現，令人印象深刻。


十三妹搵到工搬去長島，離別時，船頭尺用佢架錢七同100美金，買咗條錶帶送畀十三妹襯佢隻手錶，點知十三妹將手錶送咗畀船頭尺。個結局抄自美國短篇作家 O. Henry 嘅 The Gift of the Magi。


落南洋係唐人因打工、做生意等落南洋定居嘅移民現象，作為熱潮係指清末到民國初嘅移民潮，同闖關東、走西口合為清朝三大人口遷徙。落南洋熱潮大概維持咗一個世紀，直到日本侵華前，大約有1300萬人過去南洋，以廣東、福建人最多，最多去泰國、印尼、大馬、星架坡、菲律賓。


南洋係晚清以來唐人對東南亞嘅稱呼，嗰時啲人習慣將中國做天下中心，按方位將同中國交往嘅外國地方籠統分為四個洋。東洋就係日本，西洋指歐美，北洋係渤海、黃海同朝鮮半島周邊，南洋就係今日東南亞嘅大馬、菲律賓、印尼，廣義上南洋重包括澳洲、紐西蘭呢啲地方。


西漢時，一條從華南到東南亞、南亞嘅「通夷海道」就出現，除咗有使節來往，亦都有民間商人喺呢條航線上走動。噉商船呢有時會因為風浪啊、事故啊要埋岸滯留，啲船員就住落當地，時間耐咗就喺當地繁衍生息，呢班人就係南洋最早嘅唐人居民。


第三次國共合作，一般係一啲台灣泛綠陣營同香港非建制派人士，批評國民黨同中國共產黨關係密切，甚至後者被前者政治滲透嘅時候，用嚟揶揄國民黨嘅詞語。而兩者被指『合作』嘅原因，主要就係民進黨作為佢哋嘅共同敵人。


Animax，全名株式会社アニマックスブロードキャスト・ジャパン，係Sony集團旗下專門播放動畫嘅電視頻道。日本Animax係由索尼影業日本分部同東映動畫、日昇動畫(萬代南夢宮影像製作）、TMS Entertainment同埋NAS合資成立，1998年7月1號於Sky PerfecTV!


舊時楚國因爲懷念子文嘅治績，所以唔斷絕斗氏嘅後嗣。而家因爲鍾會、鍾邕嘅罪過，而滅絕鍾繇、鍾毓嘅後人，我於心不忍！所以應該特別原諒鍾駿、鍾辿兄弟，恢復佢哋原先嘅官爵，就只殺鍾毅同鍾邕啦。」於是鍾辿走甩咗死劫。


麥麗怡喺香港出世，小學讀靈糧堂秀德小學，中學讀天主教母佑會蕭明中學，大專讀珠海學院新聞及傳播學系，2017年8月開始加入now TV做體育節目主持。麥麗怡代表髮再生參選2018年度工展小姐選舉，最後攞到亞軍，同埋「最合眼緣獎」、「最佳口才獎」兩個獎。


箍牙呢樣現代科學可以追溯到1800年代。喺箍牙呢行，最有影響力嘅貢獻者有Norman William Kingsley同Edward Angle。Edward Angle就整咗第一個簡單嘅系統攞嚟做分類不正咬合，而呢個系統一用就用到今時今日。


對於牙齒位置唔整齊）嚟講，一般嘅治療大概會用1至3年去完成。期間，牙箍會每4到10個禮拜去比箍牙醫生微調。箍牙醫生係牙科嘅其中一個專業人士，佢哋喺大學到訓練過喺預防、診斷、牙科治療同面部唔整齊嘅治療。


箍牙醫生提供咗一系列嘅治療選項，有矯正排亂咗嘅牙齒、矯正上排牙同下排牙未合得埋嘅情況、對齊牙骹位。隨住箍牙病人越嚟越多，而家都越嚟越多去治療骨架唔齊嘅情況，例如用功能性矯正器、正畸頭飾、可拉動嘅矯齒面具去促進或抑壓口腔嘅發展。


1864年後福音傳道會開始傳道活動，早喺1874年就建立咗獨立嘅聖公會教區。 1969年，佢被分為三個教區。起源喺1810年傳教嘅聖公會毛厘士教區同塞舌爾教區一齊喺1973年被提升為獨立嘅聖公宗教省。


Todd McGregor喺2006年當選成為副主教牧養安塔那那利佛教區圖利亞拉傳道地區，準備傳道地區成為教區。2013年4月21日，新嘅圖利亞拉教區喺安塔那那利佛教區建立，McGregor成為首位教區主教。


廣東道站興建方式同起尖東站一樣，掘開廣東道路面。後來，擁有海港城業權嘅九龍倉集團提議將海港城嘅地底停車站改建成車站。建議得到廣東道商戶一致贊成，認為做法可以減少工程期間對商戶嘅損失，起好通車後，又可以帶旺廣東道一帶。


不過當時嘅九廣鐵路公司同埋九龍倉集團喺2004年12月6號正式宣佈，否決起廣東道站嘅可能。因為雙方未能就高達18億港紙嘅拆卸及重建費達成共識。當時九鐵要求九龍倉分擔起廣東道站嘅18億成本，九龍倉認為起公共基礎設施嘅錢唔應該由私人機構承擔。


2023年多倫多市長補選係由加拿大多倫多前任市長莊德利因為被多倫多星報爆佢同下屬搞婚外情而引咎辭職，令市長職位懸空所引發，正式投票日6月26號，提前投票6月8號至13號，提前投票期間有129,745人投票，大約係選民人數 6.


雖然有102個候選人咁多，但係就快到投票日嗰陣，傳媒根據民意調查，認定淨得七個人有勝算，分別係鄒至蕙、貝安娜、桑德斯、馬特洛、Anthony Furey、Mitzi Hunter 同 Brad Bradford，有法語傳媒指七個都唔識法文。


係美國嘅女歷史學家同圖書管理員。田納西州賈爾斯縣人。1914年喺柯巴利嘅紐約科學圖書學校畢業後，先後去過紐約州圖書館同孟菲斯公共圖書館做過嘢。1934～1948年間喺田納西河谷管理局做過監督管理員，之後亦返到諾士郡做過圖書管理員直到1955年退休為止。


牛頭角道體育館，香港室內體育館之一，喺觀塘牛頭角，牛頭角道牛頭角市政大廈三到四樓，英文叫Ngau Tau Kok Road Sports Centre。行政上歸觀塘區。設施有籃球場、排球場、羽毛球場、乒乓球檯、活動室、健身室。


佐藤健太喺1971年出道，1976年拍過第一部電影，之後佢拍過咗唔少嘅電視劇、廣告等等。另外佢喺80年代末期拍過咗幾部特攝片，包括幪面超人Black RX、戰隊系列雷霆煞星等等。除咗拍戲做主角之外，佢仲唱咗幾首嚟自超級戰隊系列雷霆煞星以及恐龍戰隊嘅歌曲，佢唱起嚟把聲依然更好。


阿方素，全名阿方素·博·克斯丹奴·伊度亞度·法蘭西斯高·哥連慕·卡洛斯·安力基·尤金尼奧·費迪南·安東尼奧·韋南西奧·德·波旁ー巴騰堡，1907年至1933年係阿斯圖里亞斯親王，西班牙國王阿方素十三世同王后維多利亞·尤金妮亞共同嘅大仔。


鄭逑，字道可·可父、號寒岡、諡號文穆，係李氏朝鮮中期文臣、政治人、儒學者、畵家、性理學思想家。南人·北人黨嗰政身的地主嗰學門的·政治的後見人。李滉·曺植嗰門人。李朝後期禮學者及王室嗰特殊性·絶對性主張王士不同禮說嘅昌始者、南人黨嘅禮訟論爭嘅主要人物許穆·尹鑴·尹善道嗰老師。


陳冠明喺1956年10月18號喺江蘇徐州銅山縣張陳鄉二陳村出世，細個時好鍾意做體育運動，尤其係馬拉松同踹單車比較多。喺屋企嗰時成日朝早4點鐘起身跑成廿幾公里路。正因為噉而開始決定踹三輪車行勻成個中國大陸。


2001年7月13號北京申辦2008奧運成功之後，佢即刻去買咗抽炮仗來燒，重厝錢開始買三輪車做搭客仔生意足足四個月，直到2001年11月18號開始一人踹單車環遊世界，目的係宣傳「和平」同埋「環保」。雖然出發嗰日俾好多屋企人反對陳冠明嘅所為，但一樣冇阻住佢嘅內心，試過從徐州開始，先後踹單車去咗南京、上海、浙江、江西、廣西、雲南、廣東、香港、澳門等地，期間亦經過中緬邊界、三峽、長白山、布達拉宮、舟曲縣、及壺口瀑布等地，去到2008年8月就快舉辦奧運嗰時到達開幕式主辦地北京國家體育場之後，佢總共行咗將近65500公里嘅路，第一個人踹單車行勻嗮中國而一夜成名。


雖然2008年奧運結束之後返到徐州住過下，但第二年又繼續出發，先後經過浙江杭州、福建廈門，2010年亦睇過世界博覽會，同年7月1號去到近南友高速公路西南邊出入口嘅友誼關出境到越南。出境之後亦先後去過胡志明市、柬埔寨金邊、泰國、緬甸、馬來西亞、星加坡、巴基斯坦、伊朗、土耳其、希臘雅典、意大利、法國等12個國家，最後喺2012年坐船到英國倫敦睇奧運。


佢喺2012年奧運結束之後冇返去中國大陸，而係繼續踹車，喺2013年9月到咗利物浦搭船橫跨大西洋到加拿大新省哈利法斯，之後經過安大略省多倫多同曼尼托巴省温尼辟、穿過落基山脈到卑詩省溫哥華、重喺2015年3月26號踹到美國加州三藩市，同年4～9月間先後到咗洛杉磯、紐約州紐約、華盛頓州華盛頓呢啲城市，行到墨西哥之後經中美地峽，跨過巴拿馬運河同安第斯山脈，最後入巴西去到里約熱內盧州里約熱內盧睇2016年奧運。


陳冠明本來諗住繼續踹車到火地島搭船跨戴基海峽到南極洲，半路計劃直接去聖古絲省艾卡拉法第西南邊嘅皮里托莫雷諾冰川睇景，但2017年10月18號，佢踹車到國家3號高速公路嘅聖胡利安港以南大概40km嘅位發生車禍，部三輪車俾部貨櫃車撞冧。


九龍公共圖書館係香港第一座專用圖書館大樓，第一期喺1984年11月16號啟用，取代1965年啟用嘅窩打老道公共圖書館，而第二期就喺1985年9月9號啟用，由當時港督尤德爵士夫人主持開幕典禮。剛落成嘅時候叫做九龍中央圖書館，為咗配合香港中央圖書館於2001年啟用，2000年改名做九龍公共圖書館。


2017年12月21號，涉及貪污指控嘅庫琴斯基月中面對藤森個女藤森慶子領導嘅反對黨人民力量黨發起彈劾動議，戲劇性噉，最後人民力量黨入面藤森個仔藤森健次領導嘅派系有十個議員最後投咗棄權票，令庫琴斯基避過落台一劫。


2017年12月25號聖誕節，響秘魯首都利馬，數以百計民眾唔係同屋企人或朋友慶祝，而係上街示威，抗議前總統藤森攞到特赦。示威者舉起聲稱係藤森主政期間被殺嘅人啲相響市中心遊行，期間防暴警察阻止示威者前進，雙方衝突，警察施放催淚氣體驅散人群。


全國多處亦有反對特赦藤森嘅示威，估計最少五千人上街。而藤森個仔健次響社交網絡發放片段，話好開心同爸爸一齊過一個自由嘅快樂聖誕。而庫琴斯基政府內部亦好多不滿特赦藤森嘅聲音，消息話，副人權部長辭職以示抗議，三名執政黨議員亦退黨。


2018年1月18號晏晝，教宗方濟各去到秘魯首都利馬，除了會同庫琴斯基見面之外，亦會探吓土著，希望搵返重建受性醜聞拖累嘅教會聲譽，而秘魯總統庫琴斯基就希望藉住教宗嚟到令國家返翻和平同對話嘅軌道。不過響教宗到秘魯之前嘅幾粒鐘，南部有一間一百年歷史嘅小教堂遇襲，大門有燒過嘅痕迹。


上任一年幾嘅庫琴斯基已經多次遇到反對派嘅彈劾壓力，民望又跌到唔夠兩成，特赦藤森將佢捲入新一場政治風暴，地位勢將會更加難保。有評論形容今次特赦係藤森家族內鬥同回朝戲碼嘅序幕，藤森家族嘅內鬥亦趨向白熱化。


地獄，又譯做「陰間」，係基督教神學嘅一個概念。地獄係喺上帝第二次降臨時嘅最後審判，嗰啲唔悔改既罪人，會喺神聖審判之後，立刻進入嘅地方或者狀態，係一種巨大痛苦嘅刑罰。地獄嘅情況可以喺聖經嘅經文嗰度推斷出嚟，當中有啲經文從字面上嘅解釋，得到地獄呢個眾所周知嘅觀念。


喺古代猶太教信仰，死者會無差別咁，去到 Sheol。佢哋認為呢個陰間係喺地底既一個地方，一個黑暗、寂靜同埋健忘既地方。到咗公元前3至2世紀，呢個概念已經發展到，sheol 有唔同既地方，分別俾正義者同埋邪惡者。


王又要向那左邊的說、你們這被咒詛的人、離開我、進入那爲魔鬼和他的使者所豫備的永火裏去。因爲我餓了、你們不給我喫。渴了、你們不給我喝。我作客旅、你們不留我住．我赤身露體、你們不給我穿。我病了、我在監裏、你們不來看顧我。


對於一個憎恨上帝，進而憎恨自己身為上帝形象既被造者既人嚟講，俾神聖存在包圍住，只可能係難以言喻既痛苦 。Aristotle Papanikolaou and Elizabeth H. Prodromou Aristotle Papanikolaou 同埋 Elizabeth H.


教宗若望保祿二世喺1999年7月28號表示，喺講到地獄作為一個地方既時候，聖經用咗「一種象徵性既語言」，所以「必須正確解釋…… 地獄唔係一個地方，而係指嗰啲人既狀態。佢哋自由、明確咁將自己同天主分離，天主係所有生命同歡樂既源泉」。


有啲人將呢段話解釋做否認地獄可以睇成一個地方，或者至少提供咗地獄既另一種景象 。另一啲人就明確唔同意將教宗對地獄既解釋，睇成實際上否認咗地獄可以睇成一個地方既諗法，佢哋表示教宗只係將注意力從地獄既次要本質轉移返去地獄既真正本質。


耶穌經常講「不滅的火」既「地獄」，係俾嗰啲到咗生命盡頭仍然拒絕信靠佢同皈依佢既人。喺嗰度，靈魂同身體都會毀滅。耶穌鄭重咁宣告，佢「會差遣天使，聚集……所有作惡既人，將佢哋掉落火爐嗰度」，耶穌經常講「不滅之火」既「地獄」，係俾嗰啲到咗生命盡頭仍然拒絕信靠佢同皈依佢既人。


天主教作家兼歷史學家斯威尼喺佢既書《發明地獄》嗰度批評基督徒盜用咗但丁既地獄願景同形象。 《出版人週刊》喺評論嗰度話呢本書「既論證好有說服力」。 斯威尼喺《哈芬登郵報》宗教版嗰度發表既一篇關於同一主題既文章，受到咗超過 19,000 人既點贊，其中包括美國作家安妮·賴斯 。


好多天主教神秘主義者同聖人都聲稱收過地獄既異像或者其他有關地獄既啟示。喺各種關於聖母瑪麗亞顯靈，例如「玫瑰花地瑪聖母」同「基貝霍聖母」，顯靈既見證者聲稱，聖母瑪利亞喺顯靈既時候，向佢哋展示咗罪人正在受苦既地獄景象。


、卡爾·巴特、威廉·巴克萊、基思·德羅斯、羅賓·帕里同埋湯瑪士·塔爾伯特相信，喺地獄服刑之後，所有靈魂都會同上帝和解，重新獲準上天堂，或者搵到吸引所有靈魂喺死亡時悔改既方法，咁樣就唔會經歷「地獄般既」痛苦。


傳統神學解釋，用全能或者全仁嚟解決呢個矛盾。加爾文主義用有限贖罪既教條嚟解決呢個問題，呢種教義認為上帝既愛係有限既。只有少數俾上帝選中既人先至會得救，當中包括救贖同淨化。呢度講既係一種特殊既愛，大多數人只會得到常規既恩典同寬容。


呢種恩典既分歧係喺保留上帝無所不能既教條同埋地獄存在既教條。相比之下，阿民念主義透過拒絕神對人意志既全能嚟解決矛盾，呢啲通常叫做協作主義，佢哋假定人類擁有不可侵犯既自由意志，允許選擇接受或者係拒絕上帝既恩典。


好多諾斯底教派基督徒，例如卡特里派，將地獄解釋做呢個有缺陷既物質世界既隱喻，人類既靈魂被困係裏面。後來受諾斯底世界觀影響既作家，好似，米頓同威廉布萊克有唔同既解釋。 喺《天堂與地獄的婚姻》，英國詩人威廉·布萊克俾某啲學者解讀做暗示地獄同天堂好相似，甚至比天堂更可取，因為地獄呢種狀態之下，創造性衝動可以自由發揮，唔會受到天堂嗰種社會統治既限制。


耶和華見證人唔相信肉體死亡後靈魂不朽，佢哋相信《聖經》既「地獄」係從「Sheol」同「Hades」翻譯過來的，係好人同壞人既共同墳墓。他們拒絕接受真正既永恆痛苦或折磨之地既想法，因為你啲同上帝既愛同正義唔一致。


耶穌基督後期聖徒教會認為，「地獄」呢個詞語喺聖經嗰度至少有兩種意義 。第一，佢係一個通常叫做精神監獄既地方，呢個地方係俾嗰啲拒絕上帝同埋上帝既贖罪既人。呢個係一種暫時既狀態，喺呢種狀態之下，死者既靈魂將會喺嗰度接受福音既教導，然後有機會悔改同埋接受上帝既救贖。


後期聖徒亦都相信，正義既人將會喺「第一次復活」既時候復活，喺「耶穌再臨」之後同上帝一齊喺地球度生活 。喺叫做「千禧年」嗰一千年既黃金時代之後，嗰啲選擇唔接受福音，亦都唔悔改，既精神監獄裏面既人亦都會復活，亦都一樣會獲得不朽既肉身，呢個就係「第二次復活」。


喺呢啲指定既復活時刻，「死亡與地獄」會將死者交出嚟，然後按照佢哋既行為接受審判，呢個時候，除咗「滅亡之子」之外，所有既人都會受到一定程度既審判，保羅將呢啲比喻做太陽、月亮同星星既榮耀。教會將聖經之中，對地獄既描述解釋做「永恆既」或者「無盡既」懲罰，描述咗上帝對佢哋既懲罰而唔係一個無休無止既時間週期。


不過，根據後期聖徒既理解，由於大多數人無呢種程度既宗教啟蒙，佢哋無可能會犯咗啲永恆既罪，而「外在黑暗」嗰度既絕大多數住民都係「魔鬼同佢既墮落天使……天上萬軍既第三部分」，佢哋喺前生因為跟隨咗路西法，所以從來都未曾獲得過凡人既身體。


佢哋亦都認為，地獄唔係一個永恆既地方，對佢既描述係「永恆既」或「不滅既」並唔係意味著啲火永遠唔會熄滅。佢哋將呢個想法建立喺其他聖經案例之中，例如上帝對所多瑪、蛾摩拉人既「永恆之火」懲罰，後來係熄滅咗既。


文覺非喺香港出世。細時屋企窮，9歲跟老豆老母去星加坡，喺留聲機舖頭做過學徒。18歲入戲行，拜聲架悅為師，初時學丑生，後來轉學做文武生，跟埋劇團去東南亞登台。1940年代，返來省港做戲，有薛覺先教佢，亦同馬師曾、陳非儂、陳錦棠、譚蘭卿合作。


徐曉杰喺2007年嘅第3屆香港區議會選舉首次當選，並成為當屆葵青區議會最後生議員，並以3,477成為青衣區票王。第4屆香港區議會選舉連任，得票為3,782續任青衣區票王。2012年11月22號，徐曉杰加入新民黨，成為該黨第7名區議員。


泰林無線電行，又叫泰林電器，係香港舊時連鎖電器舖，1946年開張，初頭係修理同買賣無線電收音機，跟住賣埋錄音機、唱機等音響，再之後賣埋家庭電器。最後受2000年代尾嘅金融海嘯打擊，泰林嚮2008年10月17號全線執晒。


域托里奧·艾曼奴爾，全名域托里奧·艾曼奴爾·阿爾卑托·卡洛·特奧多羅·翁貝托·波尼法西奧·阿瑂迪奧·達米亞路·班納甸路·占尼奧·馬利亞·迪·薩伏依，係那不勒斯親王、末代意大利王儲，末代意大利國王翁貝托二世個仔，目前宣稱自己係薩伏依王朝首領。


1946年5月9號，老豆出任國王，佢亦自然升為王儲，獲得銜頭「那不勒斯親王」。但響一個月之後嘅全民公投入面，支持改建共和國嘅人有54%、高過通過門檻，意大利於是改成共和制，薩伏依王朝玩完，域托里奧亦跟住屋企人一齊走難到葡萄牙。


2006年，佢響華倫納畀人拉咗，之後畀人關響波坦察。佢嘅罪名有貪污同幫客人買春。佢嘅主審法官約翰·活郭，係一位成日處理貴族犯法案件嘅法官。幾日後，佢畀人軟禁響屋企。同年7月佢獲釋，但唔可以留響意大利。


佢響1969年曾經自行宣稱自己係意大利國王，話係老豆同意就佢嘅職位搞公投。但有知情人士話，係因為人響葡萄牙嘅翁貝托二世單方面召見奧斯塔公爵阿瑂迪奧，要立阿瑂迪奧係繼承人，所以域托里奧就「先下手為強」。


佢響1983年老豆死咗後出任薩伏依王朝首領，但咁唔代表爭議就咁完咗。2006年，堂叔奧斯塔公爵阿瑂迪奧話域托里奧嘅婚姻係「貴庶通婚」，而且婚姻未得到翁貝托二世嘅同意，所以話佢已經唔再有繼承權。而域托里奧同阿仔一齊申請法令，要求阿瑂迪奧唔再去用「薩伏依公爵」銜頭。


1978年8月，響卡發拿島上面，域托里奧發現自己嘅橡皮艇畀人攞走咗。佢用步槍嚟自衛，要求上返架橡皮艇，而且向橡皮艇上嘅一個人開槍。呢一槍雖然冇打中個位人兄，但就打中咗另一個叫德力克·哈默嘅男人，德力克響幾個月後傷重死咗。


1989年10月11號，佢畀人以「致命傷害他人」同埋「持有危險武器」兩條罪起訴。但響1991年，巴黎巡迴法院判定「致命傷害他人」唔成立，只有「持有危險武器」係成立，判佢六個月緩刑。響2006年，佢話自己「我係犯錯，但我承認我玩咗班法國佬」，令到德力克嘅細妹比吉特好嬲，要求重審。


比吉特為咗大佬一直打咗好多場官司。最終呢單嘢由記者比雅特麗切·博路瑂奧發佈，仲幫由比吉特出嘅書Delitto senza castigo入面寫序言。域托里奧話嗰本書係誹謗，但響2015年法院判比吉特贏。


響拍拖11年之後，1971年佢同女朋友瑪麗娜響伊朗德黑蘭結婚。呢場婚姻並未得到老豆翁貝托二世嘅支持，因為呢場婚姻係貴庶通婚，跟據薩伏依王朝嘅王室法律係唔畀咁樣做，翁貝托亦好多次提醒域托里奧。呢點亦成為後嚟奧斯塔公爵阿瑂迪奧攻擊佢合法性嘅把柄。


喺香港反送中運動期間，喺台灣嘅民進黨高調聲援香港人爭取民主，當時得到一啲掌聲，但之後民進黨一啲立委或者主要人物，就先後發表一啲對香港人唔係咁友善嘅言論，甚至涉及資訊造假，結果引起一啲爭議，有啲人亦指控民進黨食香港人人血饅頭先可以勝出2020年嘅選舉，但之後就用完即棄。


2023年11月，正當美國宣布制裁香港多名侵犯香港人人權嘅司法人員，包括逾40名負責執行北京未經諮詢或香港人同意而實施嘅《港版國安法》嘅指定法官同檢控官之際，佢喺Twitter公開發言，話已經無人關注香港，香港『退了好幾個檔次』。


有關言論引起一啲香港人討論，網民反應不一，有台灣網民表示支持，喺香港連登討論區，有啲人認同佢嘅說法，有啲人批評如果唔係2019年香港反送中運動台灣一早玩完，形容台灣人對香港用完即棄，有人亦公開指台灣聲稱抗中保台但喺實質措施上比好多國家都要弱，甚至容許極端親中嘅新黨同統促黨繼續存在。


2022年，俄羅斯入侵烏克蘭，香港同台灣都有唔少人聲援烏克蘭。但去到4月8號，梁文傑喺Facebook轉載一張Free Hong Kong Centre嘅圖，當中一名烏克蘭軍人對香港及台灣表達謝意。但梁文傑就質疑為點解要多謝香港，指「謝謝香港很奇怪」。


喺2022年4月初，香港藝人王喜經桃園機場入境台灣，因為檢測過程刺鼻大量出血受傷，事件引起港台兩地唔少網民關注。林靜儀喺個人社交網站貼上來自香港《明報》嘅截圖，質疑王喜3月30號確診，為何4月3號能入境台灣，懷疑王喜攞到嘅登機前陰性PCR報告，又形容「已知確診個案這樣跑」，令到所有機組員、航空公司、乘客、防疫人員都暴露喺風險入面。


另外，喺2022年5月一次立法院外交及國防委員會會議入面，林靜儀指香港喺2012年開始進行內部國民教育洗腦工作，內容讚揚中國共產黨民族主義嘅歷史，並以此為基礎，質疑台灣政府喺《港版國安法》被北京強行落實後，聲援香港人，開放無居留資格嘅港澳居民來台就讀高中嘅措施。


對於林靜儀多次發佈假資訊攻擊香港人，香港民主黨前區議員賴文輝喺2022年5月17號喺社交媒體批評林靜儀以不實信息抹黑香港人，又提及當年香港反國教運動嘅成功以反駁林靜儀。佢又指，林靜儀早前先包場睇紀錄香港反送中運動嘅電影《時代革命》，依家咁樣用資訊攻擊香港人，虛偽到令人作嘔。


另外，香港前途關注組亦就林靜儀錯誤指控香港喺2012年開始進行內部國民教育洗腦工作發聲明譴責，指有關措施嘅討論應該就國家資源、人口政策等方面作出理性討論，但唔係建基於謊言。前香港立法會議員黃毓民亦喺6月19號，喺社交媒體批評林靜儀「不諳港情胡說八道」。


香港成為英國的殖民地之後，水上交通變得更為繁忙，尤其是1869年蘇彝士運河開通咗之後。1867年，英國海軍測量師里德中校選址喺香港起燈塔，當時揀咗南丫島同南面嘅蚊尾洲，但因為地點喺清廷管轄領土裏面，英方同清廷傾唔埋而取消。


最後喺1873年3月揀咗鶴咀、青洲同黑角頭呢三個地方。於是起燈塔嘅工程隨即展開，鶴咀燈塔亦喺1875年4月16號完成啟用。造價15,000港元，起好時高17米，採用煤同石油氣燈，天朗氣清時訊號燈發出穩定嘅白光能夠照到23海里以外。


1893年，喺橫瀾島嘅燈塔起好啟用，因此鶴咀燈塔就失去咗使用價值，最後喺1896年停止運作。期間曾經喺1905年計劃拆咗照明設施搬去青洲燈塔，以提升效能，但發現部件太大，唯有放棄，改為喺旁邊另起一座新嘅青洲燈塔。


鶴咀燈塔喺香港島東南角，係一座高9.7米白色嘅圓形石塔，燈塔嘅底座、拱形嘅門口同裏面嘅螺旋形樓梯都係用石塊砌成，入口嘅鐵門就刻咗幾何圖案。照明儀器係固定一級屈光鏡，用折射原理將光聚焦到中心，射出嘅白色燈光可遠至23海里外嘅水域。


威廉三世，奧倫葉親王，1672年繼任尼德蘭聯合省執政，兼任荷蘭省同西蘭省嘅省督，1674年4月26號再兼任宇德歷省、希德蘭省及上艾修省嘅省督。1689年英國光榮革命推翻占士二世之後，佢同老婆瑪麗二世一齊做英倫、蘇格蘭同愛爾蘭國王，1694年瑪麗二世死後單獨執政，直到1702年。


普及社區檢測計劃係香港政府響2020年武漢肺炎疫情下搞嘅一場全民自願免費嘅檢測，希望可以掌握武漢肺炎嘅社區感染情況，盡快搵出「隱性患者」，切斷社區傳播鏈。任何無病徵由揸住有效香港身份證嘅人都可以網上預約參加，響指定時段去到指定嘅社區檢測中心由醫護人員採集鼻腔同咽喉嘅拭子樣本，3日內就有檢測結果。


社會對普及社區檢測計劃有唔少質疑嘅聲音，譬如響無居家令配合下檢測成效大減，亦有人擔心當局趁機收集檢驗者嘅DNA資料，同時有區議員批評全民檢測中心選址太近民居，又無做諮詢。不過，當局唔認同呢啲反對論點。


喺9月7號，有一個44歲男人透過全民檢測被驗出呈陽性，但係送院再驗嗰陣時就呈陰性。呢個係今次計劃發生嘅第一單「假陽性」。醫務化驗師梁啟維指，為咗加快化驗速度，有份接受政府委託做化驗嘅火眼實驗室用「3合1」混合樣本方法，由於用混合樣本化驗，喺覆檢嗰陣時有可能被過分稀釋，判斷唔到係陽性定陰性，所以由醫院再次收集病人呼吸道樣本化驗，證實火眼實驗室驗出「假陽性」。


公安機關或公安部門，減筆公安，係中國大陸設立嘅執法部門，超廣泛嘅行政、刑偵等職權。公安機關係有武裝嘅治安行政同刑事司法嘅官僚部門，係要維護返統治秩序而要控制社會度啲唔合中共利益要求嘅各種活動，而警權過大，成日會有越軌嘅行為，有著走法律罅、濫權等嘅問題。


喺1979年之前，中國公安嘅警隊主要功能就係做中國共產黨嘅政治工具，任務就係剷除敵人、鞏固黨權，而偵辦普通犯罪就係次要嘅工作。喺1955年7月間，張鼎丞同梁國斌喺北戴河度同劉少奇彙報工作，劉係試過再三強調，檢控部門就似公安機關咁，都係黨同人民，同啲反革命分子作鬥爭嘅銳利武器，必須掌握喺自己人手度。


中國公安嘅主要體制，係要追溯返中華民國大陸時期，中共喺嗰陣嘅地下活動年代借鑒咗蘇聯「契卡」啲經驗，以「保衛工作」做優先嘅職務，實行咗封閉式嘅「垂直領導」體制。呢度時期經歷咗中央特科、國家政治保衛局、社會工作部呢三個階段。


1960年11月11號，中共中央對嗰時嘅公安部長謝富治畀嘅報告，發返咗《關於中央政法機關精簡機構和改變管理體制的批復》，中央書記處喺文件入邊決定將啲司法系統各機關合署辦公，實行聯合辦案，係將法院同檢控部門畀嗮公安，以實現政法工作嘅集中統一同徹底嘅「一元化」。


對於公安部門嘅管理度，係強調咗中共各級黨委嘅直接領導，各級嘅中共黨委同政府對公安嘅人財事務都有權過問。而中共又要加強埋對政法工作嘅領導，即各級公安機關仲會受當地中共嘅政法委直接領導，屬於執政黨具體嘅控制。


造成咗一路落嚟都係由中共黨委同政府做決策、任免人事，尤其係啲重案大案嘅決策，形成咗黨委政府決策、公安機關執行嘅流程。公安機關喺體系入邊淨系做執行嘅工作，淨系識得跟足返中共黨委政府嘅意見去做嘢，導致公安機關係成為咗同權力部門保駕護航嘅工具。


公安機關係政權度係有著優先地位，唔單止體現喺司法系統三機關入邊嘅突出地位，仲有佢可以取代其他司法部門嘅職權，尤其係對檢控權力嘅掌控。長期喺中共嘅政法系統度，係有 「大公安，小法院，可有可無檢察院」嘅局面。


由於中國大陸嘅司法體制實際運作係「檢警分立、偵查權和公訴權分立」，檢控官得逮捕時嘅強制措施有權審查，公安機關係獨享咗強制措施嘅決定同執行權，大多刑案仲係由公安機關自己搞掂嘅，幾乎冇點受節制同監督。而對立案嘅監督，既冇明確嘅法例去授權，亦冇提供能力去監督個案或全面咁監督公安嘅運作。


而偵查過程嘅任何階段都可以由公安機關自行做決定，包括咗刑案嘅立案、撤案同埋所謂嘅「另案處理」。檢控部門係只能以一般法律監督嘅名義介入偵查，而法院除咗受理被害人自訴或行政訴訟嘅情況下，亦冇法獲知具體嘅偵查過程。


喺2002到2007年期間由周永康擔任公安部長嘅時候， 佢任命咗各地公安首長擔任政法委書記，令到政法委成為咗地方中共黨政嘅權力核心。跟著仲喺大陸度擴建埋政治監控系統，大大咁擴張咗公安嘅權力。到咗2010年左右，中共中央先至落柯打，唔准由省級公安機關首長繼續兼埋做政法委書記，不過公安之後仲係大權在握。


丹尼士統治者嘅設計同當年嘅後置引擎雙層巴士有啲似，引擎都係打橫擺喺車尾，而散熱水箱就擺喺車頭。佢嘅基本機械配搭係吉拿6LXB引擎加Voith DIWA 851波箱。不過佢亦曾經配其他型號嘅吉拿引擎，同埋勞斯萊斯、DAF以及康明斯L10引擎，另外亦有啲係配其他波箱包括Maxwell等等。


丹尼士統治者喺英國有多間市營巴士公司同埋國營嘅Passenger Transport Executive買，其中以South Yorkshire PTE買得最多，總共有超過三百架，當中包括一架喺1985年交貨嘅無軌電車，另外Leicester City Transport亦買咗百幾架。


不過自1986年起英國政府開始公營交通服務私有化，丹尼士統治者喺英國嘅銷路一路下跌，去到1994至1995年英國更係冇一架新嘅丹尼士統治者巴士投入服務。最後4架喺1996年付運畀Guildford & West Surrey。


喺英國嘅統治者雙層巴士可以用東蘭開夏、亞歷山大或Northern Counties車身，部分早期嘅統治者巴士更採用Marshall、Willowbrook車身。而單層版就配東蘭開夏或Marshall車身。


香港嘅中華巴士喺1979年引入一架配東蘭開夏車身嘅統治者10.3米樣辦巴士。到咗1982年，中巴再引入6架配亞歷山大RL型矮車身嘅統治者9.5米巴士，其中頭3架用葉片彈簧懸掛，之後嗰3架係用氣墊懸掛，主要行來往中環至山頂之間嘅15號線，以佢嘅矮車身，方便駛過山頂嘅渣甸橋。


同樣喺香港嘅九龍巴士喺1983年至1984年間引入40架配都普金屬部分車身嘅統治者9.5米巴士。首架喺1983年聖誕夜首航，而其餘39架就喺1984年投入服務。40架統治者巴士喺2000至2001年間退役。


郭富城同楊千嬅喺2019年合作參演電影《麥路人》入圍《第32屆東京國際電影節》「亞洲未來」單元。郭富城、楊千嬅，同埋導演黃慶勳喺10月出席《麥路人》全球首映及分享會 。《麥路人》仲成為咗第4屆「倫敦東亞電影節」嘅閉幕電影，喺歐洲上映。


莊偉建喺1977年加入電視圈，1985年加入亞洲電視成為其中嘅編導同監製，1989年轉投無綫電視，做到2019年。著名作品包括經典武俠劇嘅《武林啟示錄之風之刀》、時裝劇嘅《天倫》，同埋淒美愛情戲劇嘅《楊貴妃》等等。


陳謳明響1991年10月18號獲當時嘅聖公會港澳教區被按立為會吏，1992年9月29日被按立為牧師，做過靈風堂主理、聖路加堂主任，2005年5月出任聖約翰座堂主任，係香港首位華人擔任座堂主任。2006年11月陳謳明獲派立為法政。


2011年6月26號當選西九龍教區次任主教，接替榮休嘅蘇以葆。2012年3月25號受祝聖晉牧，成為主教，同第二日舉行陞座禮，成為西九龍教區次任主教。陳謳明係聖公宗小學監理委員會有限公司執行委員會主席，亦係明華神學院校董。


1555年6月28號朝鮮江原道溟州郡生。1588年式年武科做丙科及第、任宣傳官、別將等。1592年任羅州判官、同年4月朝鮮之役做兼任都伏兵將。同年7月義兵將黃璞，李洸，金堤郡守鄭湛與全州熊峙做日本軍交戰、安德院溪谷嘅日本軍殲滅。


同年12月八良山城嗰守備、1593年全羅助防將、全羅防禦使、同年4月任忠淸助防將及7月3號疾病替職、7月20號任全羅防禦使、10月任訓鍊都正、12月再任忠淸助防將。1594年9月南原府使兼全羅助防將、1595年1月任全羅道兵馬節度使、1596年羅州牧使。


1597年再任全羅道兵馬節度使、同年日本軍做朝鮮再侵、海案上陸日本軍嘅防禦順川行。8月南原城嘅日本軍陷落、佢係助防將金敬老、山城別將申浩外8千兵士引率、北上南原城。佢係戰鬪於南原城做日本軍5萬兵力、数量劣勢。


雙魚係香港一地，亦係一約，喺新界北部。雙魚約係由九個鄉組成，係香港政府初時嘅行政區。約名取自雙魚河，古有雙魚市。約分九鄉，林村、新田、龍躍頭、船灣、翕和、蔡坑、上水、粉嶺、侯約。今地域分屬北區、大埔區同元朗區。


葉璐珊係原居中國廣東省廣州市嘅香港大學學生，讀緊會計及財務學系學士學位。佢喺廣州嘅華南師範大學附屬中學嗰度做過團委外聯部同學生會成員，亦係中國共產主義青年團團員。2015年佢參選香港大學學生會，喺候選內閣做康樂秘書，但因為佢嘅共青團背景引起港大學生以至香港傳媒廣泛關注，最後輸咗。


」前原撤回解散民進黨嘅方針，亦正式表明有意辭去黨魁一職，響10月30號嘅兩院總會入面通過。雖然出席議員相繼表示應該追究前原責任，但係會到已經確定接受民進黨唔會解散同埋前原辭任黨魁嘅打算。所以，民進黨將會進入選舉選出接替前原嘅人。


大塚耕平話，必須同立憲民主黨、希望之黨、民進黨做中心實現政權更替，上任之後將會逐漸建立信賴關係，否定會迅速進行在野黨重組，亦唔會立即合併。而特別國會將會響11月10號展開，大塚耕平將會安排領導層人事，亦計劃優先開展黨內重整。


薩爾內 係巴西嘅律師、作家同政治人，馬拉尼昂州皮涅洛人。佢喺1966年至1970年期間做馬拉尼昂州長，1971年至1985年間做參議員。1985年1月15號做巴西副總統，同年3月15號因總統坦克里多尼維斯有病而做代理總統。


同年4月21號，坦克里多尼維斯死，薩爾內正式出任總統，係巴西由右翼軍政府獨裁時期過渡至民主政治時期嘅總統直到1990年先至卸任。1991年重新成為參議員，重喺1995年至1997年、2003年至2005年、2009年至2013年間做參議院議長。


「捉黃腳雞」嘅詞語起源自農村嘅雞農。「黃腳雞」本嚟意思係指雞公，因為公嘅腳係深黃色。當雞農想捉雞公，就會將穀撒落地，雞乸會專心食穀，但雞公會對雞乸有多啲興趣，想同佢哋交配，雞農就好易搵到雞公，將佢哋捉住。


2010年8月21號，交通事務局檢討實施咗三個月嘅新馬路公交專道之後，為咗避免所有巴士集中嗮響永亨銀行出面嘅巴士站上落搞到大塞車，同時藉住增加新馬路西邊嘅人流，改善做生意嘅環境，所以去司打口、媽閣方向嘅巴士都取消停靠永亨銀行出面嘅巴士站，改咗停靠「金碧文娛中心」站。


2018年6月30號，因新馬路排水系統工程影響，呢條線改以循環線運作，期間唔停「媽閣總站」、「河邊新街/凱泉灣」、「火船頭街」、「新馬路/大豐」、「殷皇子馬路」、「亞馬喇前地」站，直接停靠「葡京酒店」站。


吉澳天后宮係香港一間天后廟，喺新界北區東北部嘅吉澳西澳村，依山而起。吉澳天后宮嘅落成年份已不可考，而廟裏面現存最古老嘅物件係一個刻住「乾隆二十八年」嘅銅鐘，間廟喺光緒元年同1968年重修過。天后宮正殿設有天后嘅神像，而左右兩邊就設有「順風耳」同「千里眼」護法神像。


《羅密歐與朱麗葉》係由俄羅斯大作曲家浦羅哥菲夫作曲嘅一齣芭蕾舞劇，首次喺 1938 年公演於捷克布爾諾。呢齣芭蕾舞劇初頭並唔算受歡迎，但幾年後由各編舞師幫手改編，最後令齣劇大受歡迎，仲有美國、丹麥同德國等地嘅芭蕾舞團將齣劇重複表演同改編，成為咗廿世紀芭蕾舞上嘅一齣重要劇目，係浦羅哥菲夫嘅芭蕾舞作曲事業上最重大嘅成功。


《溏心風暴》係香港電視廣播有限公司製作嘅時裝電視劇，由陳豪、黃宗澤、林峯、鍾嘉欣、楊怡、蒙嘉慧、李司棋、夏雨、米雪同關菊英領銜主演，監製劉家豪。套劇係2007年播。佢係講一間賣鮑魚海味舖頭嘅家族爭家產嘅故仔，係其中一套經典嘅爭產劇。


係中國廣東省廣州市嘅一間商場，喺越秀區農林下路4號。呢間商場係東山口地區唯一好似中華廣場噉，有地鐵上蓋嘅大型綜合商場，入面有寫字樓、娛樂、休閒同餐飲功能。入面啲舖頭都係細舖仔，咪睇間商場細，但價錢比其它大商場嘅品牌舖平好多。


，又稱新華電影院、新華寬銀幕電影院，係一間曾喺廣東省廣州市中山五路經營嘅老牌戲院。喺1932年開業，投資人係美國華僑朱蔭橋、朱家藩。第一部喺戲院上畫嘅片係香港有聲電影《桃花亂放》。戲院見證咗昔日惠愛路嘅繁盛輝煌，舊陣時市民都以到過新華睇戲為榮。


高天坤個阿叔高傑美離奇死亡，而高傑美生前走私嘅一筆贓款下落不明，高天坤覺得好可疑。老胡強逼養女接近高天坤想搵出贓款，高天坤就誤認佢係舊同學宋妮。高天坤搵到贓款而且發現高傑美未死，重得知真相。高傑美、高天坤、老胡糾纏之間，高傑美死於亂鎗之下，警方趕至逮捕老胡。


第二期2021年開始起，預計2030至2031年起完。第二期會有大約1.5公里嘅高架路段，涉及兩個站，因為走入兩個公園入面，早喺2022年已經有居民反對，2023年再有原住民團體發起要求將架空路段改做地下，都市聯通嘅講法係，礙於嗰段嘅地理環境，改做地下對居民嘅影響將會更加大。


質數嘅出現規律一直困惑住數學家。一個個咁睇，質數喺正整數之中嘅出現冇咩規律。但係從總體嚟睇，質數嘅數量竟然有規可循。對正實數x，定義π為唔大過x嘅質數數量。數學家揾到咗一啲函數嚟估計π嘅增長。以下係第一個咁樣嘅估計。


因為黎曼ζ函數同π關係密切，所以關於黎曼ζ函數嘅黎曼猜想對數論好重要。一旦猜想獲證，就可以大大咁改進素數定理誤差嘅估計。1901年瑞典數學家Helge von Koch證明出，假設黎曼猜想成立，以上關係式誤差項嘅估計可以改進為


瑞典議會係瑞典嘅國家立法機關。瑞典議會實行一院制，由349名議員組成，並由議長領導。依家嘅議長係Andreas Norlén。議員任期固定係四年，每四年喺9月搞嘅議會選舉日選出，最近一次選舉喺2018年9月9號搞。


瑞典國會由16個委員會同歐盟專責委員會組成。當中較特別嘅係外務委員會，係由國家元首，即國王直接領導。瑞典議會喺一啲國際組織都設有代表，如歐洲委員會、歐洲聯盟、北歐理事會同聯合國。議會法令規定咗議會嘅職責、指引同規管。


《盛女愛作戰》係香港無綫電視拍攝製作嘅真人實境騷節目，亦係編審／編導岑應嘅真人騷節目系列之一，全節目共10集，由蘇玉華負責旁白，2012年播出。節目以探討香港單身女性、「港女」現象同埋男女關係作主題，「中女」、「剩女」等30歲以上香港未婚女性數字不斷上升嘅社會現象。


節目入面嘅導師之一郭政彤，喺節目播出期間，曾經被揭過去嘅荒唐生活，然後佢回應嘅時候，又聲稱有50個親密女友，曾經同時「腳踏五船」，引起社會唔少迴響。另外，佢喺節目入面提出嘅「45度角」理論亦被其他心理專家指出毫無科學依據。


族譜係用來記低同一個或者數個宗族或者氏族關係嘅書，亦叫做家譜，譜牒。遺產同權力分配係睇宗族關係，呢方面唔少關係到家族存亡，所以一定要有族譜記低晒。因為咁，本譜單止有時重會記住關係，重會記低家族大事，祖訓等等。


1424年七月，朱高熾阿爸明成祖朱棣過身，八月朱高熾登基做皇帝，就係明仁宗。仁宗唔贊成鄭和再下西洋，取消咗西洋寶船。十一月，仁宗指示禮部將嗰啲響教坊司、錦衣衞、浣衣局同習匠、功臣家做奴隸嘅建文舊臣家屬通通釋放，同還番啲田地畀佢哋。


汪旺喺1995年喺河南信陽出世，細個時跟阿爸阿媽搬到東莞住。2011年考入廣州科技職業技術學院學軟件系統開發。2014年6月畢業後，入咗廣州某間網絡科技公司做iOS手機軟件系統開發。2016年4月返到東莞到洞天信息科技有限公司做iOS開發工程師。


偷嘢嗰位男仔死口唔認，係都三唔識七，而汪旺話畀佢知「我親眼睇到你」。偷嘢嗰位男仔有幾遠走幾遠，汪旺一直叉住佢唔放，連受害嘅女仔去到面前要求涉案男仔交返部手提電話出嚟。涉案男仔捹甩汪旺而走佬，汪旺即刻追住佢。


小冊子係一種比較簡單嘅出版物，通常採用相面印刷，通常會摺成兩、三折或更多折。根據聯合國教科文組織嘅定義，小冊子唔會少過5頁，亦唔會多過48頁。小冊子廣泛採用喺商業推廣當中，成為一種市場推廣活動嘅方式，可以稱為宣傳冊。


圍頭村就近大窩西支路，前身就大埔公路，再隔籬就係粉嶺公路。村口有十字路口，可以上落粉嶺公路，或者直去康樂園路，或者西南落大埔公路大窩段，或者南去林錦公路交匯處，經林錦公路入林村。村有專綫小巴入，來徑大埔墟，大窩西支路亦有圍頭村巴士站。


Icon 係一隻基於「目標導向執行」概念、非常高級嘅程式語言，喺呢個概念入面，代碼會歸還「成功」同埋有效值，或者「失敗」，表示冇有效數據可歸還。代碼塊嘅成功同埋失敗用喺可以指導程式編寫員進一步處理程式嘅問題，而傳統語言通常會用程式編寫員編寫嘅布爾邏輯嚟實現相同嘅目的。


TVB Anywhere係無綫電視一個收費OTT平台，由電視廣播有限公司喺2014年4月同埋2015年2月1號正式響歐洲同埋澳洲推出，再響2016年9月15號全球啟動，畀觀眾喺電視、網絡電視盒子同智能電話睇過50條頻道，同埋重溫無綫電視節目同劇集。


TVB Anywhere Android盒子喺2021年2月26號出咗，用Android Pie系統，加埋Google Play同埋Chromecast嘅功能。個外型同現時嘅myTV SUPER機頂盒相似。


TVB Anywhere呢個平台推出前後，亦都有唔少嘅電視盒子轉播翡翠台等節目，電視廣播有限公司曾經入稟法院提告侵權者，而喺澳洲嗰單，喺2018年9月20號就有咗結果，判TVB勝訴，下令澳洲嘅網絡供應商要喺十五個工作日之內封鎖哂佢哋。


二〇一三年，時任行政長官梁振英，發表施政報告，推出社區重點項目，支持區議會搞啲社區項目。而中西區區議會就經咨詢，二〇一三年三月廿一號，通過活用市場海皮。之後再經地方討論，決定用途。二〇一六年一月開工。


墨西哥而家行緊一個聯邦總統代議民主共和國嘅政體，墨西哥總統同時係政府同國家嘅元首。而墨西哥現時係實行緊多黨制。按照1917年嘅憲法，聯邦政府代表國家，並且分為行政、立法同司法三個分支，而墨西哥嘅成員州份亦必須要有一個按自己憲法成立嘅共和議會政體。


香港青少年軍總會，喺2015年1月18號成立，係一個提供紀律訓練，教授中式步操嘅制服團體，讓團員從訓練中培養堅強意志，學習自律自省、團結、刻苦精神。訓練課程內容廣泛，包括隊列步操、升旗、領導才能訓練、野外求生、急救、拯溺、體藝發展、社會服務等。


人人冧爆的超音鼠極速再衝大銀幕，《超音鼠大電影2》即將呈獻加倍強勁的新歷險！經過上集的大冒險、回到綠山安頓之後，超音鼠急於證明自己可以成為真正的英雄，而考驗正正來自他的死對頭──蛋頭博士再度回來作惡，今次還帶同新拍檔納克魯斯，到處搜尋蘊含強大破壞力量的神秘綠寶石。


1970年代佢輾轉出入監獄好多次。最初佢因爲喺北愛爾蘭族羣衝突裏面，被認爲係愛爾蘭共和軍領袖，而俾當時嘅警察用反恐權力監禁。後來佢同其他共和派政治犯嘗試越獄俾人捉到，於是俾人定罪正式監禁。因爲佢嘅政治領袖身份，佢輾轉假釋幾次，參與北愛爾蘭共和派同英國政府之間嘅談判。


2020年，英國最高法院推翻佢嘅越獄案底，原因係當年佢俾人捉入監嘅時候係冇審訊就收監，但當年嘅反恐特權法指明一定要英國政府嘅北愛爾蘭事務大臣親自批准，先至可以未審先收監。時任大臣原來冇批准捉佢，所以北愛爾蘭警察當年係違法禁錮佢，佢嘅越獄罪名故此亦要推翻。


佢坐緊監嗰幾年，經常用筆名「布朗尼」投稿愛爾蘭共和派嘅報章，提出北愛爾蘭共和派應該多啲動員組黨，參與地方政治，尤其是地區性嘅選舉。佢高調反對愛爾蘭共和軍裏面嘅強硬派系暗殺啲向英國投誠嘅前共和派武裝領袖。


1984年，亞當斯俾北愛爾蘭聯合派武裝分子襲擊。佢架車俾人開槍射咗20發子彈，佢喺頸、膊頭、手臂三處中槍，爭啲冇命。後來解密嘅情報顯示，原來英國嘅保安部隊一早就知道有人想暗殺佢，所以將啲襲擊者嘅子彈偷換咗殺傷力細啲嘅子彈，而且準備好警察即場拘捕槍手。


1983至1992年同埋1997至2011年，佢係聯合王國下議院嘅西貝爾法斯特選區當選人，但同所有新芬黨當選人一樣，按照新芬黨唔承認聯合王國對北愛爾蘭主權嘅原則拒絕出任。2011至2020年，佢擔任愛爾蘭衆議院議員，代表勞斯郡。


鄧以海喺1985年加入前人民入境事務處做入境事務助理員，1987年轉到香港海關，做海關督察。2006至2007年期間借調去保安局。2009年1月，晉升做海關監督，再喺2011年8月晉升做海關高級監督，2013年5月升做海關總監督，2015年5月晉升做海關助理關長，2016年8月晉升做海關副關長，2017年7月獲委任做海關關長。


粵講越掂係廣東電視台珠江頻道出嘅大型粵語益智類綜藝節目，入面主要圍繞宣傳粵語文化，以趣味答題、遊戲互動、獎品競猜等方式表現咗粵語獨有嘅語言魅力同幾有廣州特色、歷史味道同文化特徵，重結合咗珠江頻道閤家歡嘅風格。


每位選手喺答題之前，先話出幾多分，答啱加押分，答錯扣相應分數。押分最低100，最高500。每人有現場智囊團同打電話問老友呢兩個救命錦囊，但每個錦囊祗限使用一次，每用一次扣100。個環節之前嗌過十五十六　揀邊個。


聖公會置富始南小學前身係聖公會始南小學，隸屬聖公會小學監理委員會，得首任校監周效良先生捐助，喺1957年創辦，個名源自周效良嘅先祖父周始南，原校校址喺黃竹坑新圍村三號。1964年學校搬去田灣邨第十、十一座八樓。


岳圖·卡列奥斯係一位喺德國軍事界入面一位好出名嘅軍人，喺第二次世界大戰期間，佢做過德國嘅坦克指揮官。由於佢炸咗超過150呷敵軍坦克嘅記錄先至出咗名，佢甚至係一位攞咗橡樹葉騎士鐵十字勳章嘅軍人，而呢位軍人最後喺2015年1月24號先至死咗。


要避免同人嗌交，首先就要學下尊重人、講嘢之前要三思、一人少句，唔好手指指咁冇禮貌。諗吓「嗌贏場交，輸咗個家」。當你覺得想同人發嬲嘅時候，可以吸啖氣，或者飲啖凍水，慢慢數10下，呢啲都可以幫到你紓緩情緒。


豐田ToyoAce係日本豐田汽車公司喺2020年之前販售嘅一款輕型貨車，兄弟車係第五代推出嘅豐田Dyna同埋1999年上市嘅日野Dutro，呢啲車種規格都係幾似。不過同上頭兩部車比較，ToyoAce售價較平。


喺廣東地區，最早喺1994年6月4號出現颱風警報。嗰時最先喺深圳同珠海兩市用，但用嘅係清一色黑色品種。而廣州喺1995年6月1號開始用，但嗰時用嘅係文字警告，而冇用到撈稿。隨後無耐，隨住省氣象廳關注到颱風經常喺夏天侵襲廣東，所以開始喺廣東省地區陸續推廣用廣州嗰種颱風警報。


自從1999年9月17號單颱風約克正面襲擊廣州而停課之後，因為嗰時成個廣州地區好少試過因惡劣天氣而停課嘅先例，所以有必要學香港噉搞制度，規定幼稚園、大中小學同其它院校分别喺出現邊種惡劣天氣情況下，應該要停課。


2000年11月1號，廣東省氣象廳開始實施咗第一版嘅颱風警報，用嘅係白、綠、黃、紅、黑五種。嗰時符號好簡單，就係「颱風符號+漢字」嘅組合，期間連深圳同珠海用咗6年半嘅簡單符號方案都統一埋，不過呢種方案直到2006年5月31號深夜正式廢除。


從2006年6月1號開始，為咗同國際接軌，廣東省氣象廳開始實施咗第二版嘅颱風警報，用嘅係白、藍、黃、橙、紅五種。同第一版相比，個撈稿變成長方形方框樣，其中左上角係淡灰色底帶颱風撈稿，右上角係颱風信號嘅中文字標識，下邊係指定颱風信號嘅對應英文單詞，中、英文都係用空心字。


呢種方案直到2014年大除夕正式廢除。後嚟為咗同嗰時嘅國家標準接軌兼加強警報信號嘅發佈效果，令大眾易睇得出係乜警報，從2015年元旦開始，廣東省氣象廳開始實施咗第三版嘅颱風警報，雖然佢同第二版用嘅色一樣，個樣亦差唔多，但右上角字樣改成「台风」兩字，颱風信號嘅中文字標識移到左下角，右下角嘅英文亦統一改成「TYPHOON」字樣，字體亦冚唪唥改嗮用中國大陸街頭巷尾出現嘅黑體兼變成實心字。


楊漪珊係武漢出世，二十世紀七十年代跟父母移居嚟香港，八十年代去咗日本讀書，之後鍾意咗社會科學，九十年代就去咗澳洲讀社會科學，千禧年一路讀人類學一路寫文。之後佢一路工作一路寫作。佢得過香港青年文學獎優異獎。


李飛，漢族，河北清苑人，中國共產黨員，北京大學經濟系世界經濟專業經濟學碩士，現任第十二屆全國人民代表大會常務委員會委員、全國人大常委會副秘書長、全國人民代表大會法律委員會副主任委員、全國人大常委會香港特別行政區基本法委員會主任、全國人大常委會澳門特別行政區基本法委員會主任。


喺澳洲，自由黨同國家黨雖然長期結盟，甚至有討論過合併，但係一直都未成事。唯一真係合併咗嘅，就只有兩黨喺昆士蘭嘅黨部。不過，佢哋嘅合併就一直係澳洲政壇討論嘅話題。合併嘅主要原因，包括國家黨得票一直下跌同埋兩黨越來越接近嘅政策 ，而另一方面，除咗聯邦政府層面外，兩黨喺洲政府都經常性結盟。


陶魯笳早年讀於江蘇溧陽私立同濟中學、常州中學、上海復旦實驗中學，之後回鄉教授小學。1936年，加入中華民族解放先鋒隊，同年加入中國共產黨。1937年，擔任中共石家莊市委宣傳部部長。抗日戰爭期間，喺中共晉冀豫區委員會組織部任職，並先後擔任昔陽、平定、和順三縣中共中心縣委書記、中共太行第二地委組織部部長、地委副書記兼軍分區副政委、中共太行區委員會書記兼太行軍區政委等職位。


中華人民共和國成立後，先後擔任中共山西省委宣傳部部長、省委第二副書記、第一書記兼山西省軍區政委。1958年，喺中共八屆二次會議任中央候補委員。1960年，任中共中央華北局書記。四年後，首先向毛澤東匯報咗大寨同陳永貴嘅事跡，掀起咗「農業學大寨」風潮。


花園街體育館，香港室內體育館之一，喺旺角花園街一百二十三號A，花園街市政大廈十三樓，英文叫Fa Yuen Street Sports Centre。行政上歸油尖旺區。設施有籃球場、排球場、羽毛球場、壁球場、乒乓球檯、活動室、健身室、舞蹈室。